অৰ্থানুবাদ ছুৰা ছুৰা আশ্ব-শ্বুআৰা - উজবেক অনুবাদ- আলাউদ্দিন মনচুৰ - আল-কোৰআনুল কাৰীমৰ বিশ্বকোষ\nআল-কোৰআনুল কাৰীমৰ অৰ্থানুবাদ - উজবেক অনুবাদ- আলাউদ্দিন মনচুৰ * - অনুবাদসমূহৰ সূচীপত্ৰ\nডাউনলোড XML ডাউনলোড CSV ডাউনলোড Excel API\nঅৰ্থানুবাদ ছুৰা: ছুৰা আশ্ব-শ্বুআৰা\nছুৰাৰ তালিকা পৃষ্ঠা নং HTML\nআয়াত: 1234567 8910 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150 151 152 153 154 155 156 157 158 159 160 161 162 163 164 165 166 167 168 169 170 171 172 173 174 175 176 177 178 179 180 181 182 183 184 185 186 187 188 189 190 191 192 193 194 195 196 197 198 199 200 201 202 203 204 205 206 207 208 209 210 211 212 213 214 215 216 217 218 219 220 221 222 223 224 225 226 227\nপৃষ্ঠা নং: 367\nঅন্যান্য অনুবাদসমূহ দেখুৱাওক\nপৃষ্ঠা নং: 368\n36. Улар айтишди: «Уни ва акаси (Ҳорун)ни қўйиб юбормай тургин-да, ҳамма шаҳарларга (сеҳргарларни йиғиб келадиган кишиларни жўнатгин), @সংশোধনকৃত\nমূল ভাষ্য 37. Улар сенга жами ўткир сеҳргарларни келтирсинлар».\nপৃষ্ঠা নং: 369\nপৃষ্ঠা নং: 370\nপৃষ্ঠা নং: 371\nপৃষ্ঠা নং: 372\nপৃষ্ঠা নং: 373\nপৃষ্ঠা নং: 374\nপৃষ্ঠা নং: 375\nপৃষ্ঠা নং: 376\nছুৰাৰ তালিকা পৃষ্ঠা নং\nআল-কোৰআনুল কাৰীমৰ অৰ্থানুবাদ - উজবেক অনুবাদ- আলাউদ্দিন মনচুৰ - অনুবাদসমূহৰ সূচীপত্ৰ\nউজবেক ভাষাত আল-কোৰআনুল কাৰীমৰ অৰ্থানুবাদ। অনুবাদ কৰিছে আলাউদ্দিন মনচুৰ চাহাবে। প্ৰকাশকালঃ ১৪৩০ হিজৰী। ৰুওৱাদ অনুবাদ চেন্টাৰৰ তত্ত্বাৱধায়নত ইয়াৰ সংশোধন সম্পন্ন হৈছে। তথা পৰামৰ্শ প্ৰদানৰ বাবে, মূল্যায়ন আৰু উন্নতিৰ স্বার্থত মূল অনুবাদ চোৱাৰো সুযোগ ৰখা হৈছে।\n1. Fotiha surasi - ছুৰা আল-ফাতিহা 2. Baqara surasi - ছুৰা আল-বাক্বাৰাহ 3. Oli Imron surasi - ছুৰা আলে ইমৰাণ 4. Niso surasi - ছুৰা আন-নিছা 5. Moida surasi - ছুৰা আল-মায়িদাহ 6. An'om surasi - ছুৰা আল-আনআম 7. A'rof surasi - ছুৰা আল-আ'ৰাফ 8. Anfol surasi - ছুৰা আল-আনফাল 9. Tavba surasi - ছুৰা আত-তাওবাহ 10. Yunus surasi - ছুৰা ইউনুছ 11. Hud surasi - ছুৰা হূদ 12. Yusuf surasi - ছুৰা ইউছুফ 13. Ra'd surasi - ছুৰা আৰ-ৰাআদ 14. Ibrohim surasi - ছুৰা ইব্ৰাহীম 15. Hijr surasi - ছুৰা আল-হিজৰ 16. Nahl surasi - ছুৰা আন-নাহল 17. Isro surasi - ছুৰা আল-ইছৰা 18. Kahf surasi - ছুৰা আল-কাহাফ 19. Maryam surasi - ছুৰা মাৰয়াম 20. Toha surasi - ছুৰা ত্বা-হা 21. Anbiyo surasi - ছুৰা আল-আম্বীয়া 22. Haj surasi - ছুৰা আল-হজ্জ 23. Mu'minun surasi - ছুৰা আল-মু'মিনূন 24. Nur surasi - ছুৰা আন-নূৰ 25. Furqon surasi - ছুৰা আল-ফুৰক্বান 26. Shuaro surasi - ছুৰা আশ্ব-শ্বুআৰা 27. Naml surasi - ছুৰা আন-নামল 28. Qasas surasi - ছুৰা আল-ক্বাচাচ 29. Ankabut surasi - ছুৰা আল-আনকাবূত 30. Rum surasi - ছুৰা আৰ-ৰূম 31. Luqmon surasi - ছুৰা লুক্বমান 32. Sajda surasi - ছুৰা আচ-ছাজদাহ 33. Ahzob surasi - ছুৰা আল-আহযাব 34. Saba' surasi - ছুৰা ছাবা 35. Fotir surasi - ছুৰা ফাতিৰ 36. Yosin surasi - ছুৰা ইয়াছীন 37. Soffat surasi - ছুৰা আচ-চা-ফফা-ত 38. Sod surasi - ছুৰা চ'দ 39. Zumar surasi - ছুৰা আঝ-ঝুমাৰ 40. G'ofir surasi - ছুৰা গাফিৰ 41. Fussilat surasi - ছুৰা ফুচ্ছিলাত 42. Shuro surasi - ছুৰা আশ্ব-শ্বুৰা 43. Zuxruf surasi - ছুৰা আঝ-ঝুখৰূফ 44. Duxon surasi - ছুৰা আদ-দুখান 45. Josiya surasi - ছুৰা আল-জাছিয়াহ 46. Ahqof surasi - ছুৰা আল-আহক্বাফ 47. Muhammad surasi - ছুৰা মুহাম্মদ 48. Fath surasi - ছুৰা আল-ফাতাহ 49. Hujurot surasi - ছুৰা আল-হুজুৰাত 50. Qof surasi - ছুৰা ক্বাফ 51. Zoriyot surasi - ছুৰা আয-যাৰিয়াত 52. Tur surasi - ছুৰা আত-তুৰ 53. Najm surasi - ছুৰা আন-নাজম 54. Qamar surasi - ছুৰা আল-ক্বামাৰ 55. Rahmon surasi - ছুৰা আৰ-ৰহমান 56. Voqea surasi - ছুৰা আল-ৱাক্বিয়াহ 57. Hadid surasi - ছুৰা আল-হাদীদ 58. Mujodala surasi - ছুৰা আল-মুজাদালাহ 59. Hashr surasi - ছুৰা আল-হাশ্বৰ 60. Mumtahana surasi - ছুৰা আল-মুমতাহিনাহ 61. Sof surasi - ছুৰা আচ-চফ 62. Juma surasi - ছুৰা আল-জুমুআহ 63. Munofiqun surasi - ছুৰা আল-মুনাফিকূন 64. Tag'obun surasi - ছুৰা আত-তাগাবূন 65. Taloq surasi - ছুৰা আত-তালাক্ব 66. Tahrim surasi - ছুৰা আত-তাহৰীম 67. Mulk surasi - ছুৰা আল-মুল্ক 68. Qalam surasi - ছুৰা আল-কলম 69. Haqqa surasi - ছুৰা আল-হা-ক্বাহ 70. Maorij surasi - ছুৰা আল-মাআৰিজ 71. Nuh surasi - ছুৰা নূহ 72. Jin surasi - ছুৰা আল-জ্বিন 73. Muzzammil surasi - ছুৰা আল-মুঝ্ঝাম্মিল 74. Muddassir surasi - ছুৰা আল-মুদ্দাচ্ছিৰ 75. Qiyomat surasi - ছুৰা আল-ক্বিয়ামাহ 76. Inson surasi - ছুৰা আল-ইনছান 77. Mursalot surasi - ছুৰা আল-মুৰছালাত 78. Naba' surasi - ছুৰা আন-নাবা' 79. Nazi'at surasi - ছুৰা আন-নাযিআত 80. Abasa surasi - ছুৰা আবাছা 81. Takvir surasi - ছুৰা আত-তাকৱীৰ 82. Infitor surasi - ছুৰা আল-ইনফিতাৰ 83. Mutoffifun surasi - ছুৰা আল-মুতাফ্ফিফীন 84. Inshiqoq surasi - ছুৰা আল-ইনশ্বিক্বাক্ব 85. Buruj surasi - ছুৰা আল-বুৰূজ 86. Toriq surasi - ছুৰা আত-ত্ব-ৰিক্ব 87. A'lo surasi - ছুৰা আল-আ'লা 88. G'oshiya surasi - ছুৰা আল-গাশ্বিয়াহ 89. Fajr surasi - ছুৰা আল-ফজৰ 90. Balad surasi - ছুৰা আল-বালাদ 91. Shams surasi - ছুৰা আশ্ব-শ্বামচ 92. Layl surasi - ছুৰা আল-লাইল 93. Zuho surasi - ছুৰা আদ-জুহা 94. Sharh surasi - ছুৰা আশ্ব-শ্বাৰাহ 95. Tiyn surasi - ছুৰা আত-তীন 96. Alaq surasi - ছুৰা আল-আলাক্ব 97. Qadr surasi - ছুৰা আল-ক্বদৰ 98. Bayyina surasi - ছুৰা আল-বায়্যিনাহ 99. Zalzala surasi - ছুৰা আঝ-ঝালঝালাহ 100. Odiyot surasi - ছুৰা আল-আদিয়াত 101. Qori'a surasi - ছুৰা আল-ক্বাৰিআহ 102. Takosur surasi - ছুৰা আত-তাকাছুৰ 103. Asr surasi - ছুৰা আল-আচৰ 104. Humaza surasi - ছুৰা আল-হুমাঝাহ 105. Fil surasi - ছুৰা আল-ফীল 106. Quraysh surasi - ছুৰা ক্বুৰাইশ্ব 107. Mo'un surasi - ছুৰা আল-মাঊন 108. Kavsar surasi - ছুৰা আল-কাউছাৰ 109. Kofirun surasi - ছুৰা আল-কাফিৰূন 110. Nasr surasi - ছুৰা আন-নাচৰ 111. Masad surasi - ছুৰা আল-মাছাদ 112. Ixlos surasi - ছুৰা আল-ইখলাচ 113. Falaq surasi - ছুৰা আল-ফালাক্ব 114. Nos surasi - ছুৰা আন-নাচ\nআৰবী ভাষা- তাফছীৰ মুয়াচ্ছাৰ আৰবী ভাষা- শব্দাৰ্থ الترجمة الإنجليزية - صحيح انترناشونال আৰবী ভাষা- আল-মুখতাচাৰ ফী তাফছীৰিল কোৰআনিল কাৰীম ইংৰাজী অনুবাদ- তাকিউদ্দীন হিলালী আৰু মুহছিন খান ইংৰাজী অনুবাদ- ৰুওৱাদ অনুবাদ চেন্টাৰ الترجمة الإنجليزية - د. وليد بليهش العمري الترجمة الإنجليزية - د. ارفينج الترجمة الإنجليزية - يعقوب ফৰাচী অনুবাদ- আল-মুনতাদা আল-ইছলামী الترجمة الفرنسية - رشيد معاش ফৰাচী অনুবাদ- মুহাম্মদ হামীদুল্লাহ আল-মুখতাচাৰ ফী তাফছীৰিল কোৰআনিল কাৰীমৰ তুৰ্কী অনুবাদ আল-মুখতাচাৰ ফী তাফছীৰিল কোৰআনিল কাৰীমৰ ফৰাচী অনুবাদ আল-মুখতাচাৰ ফী তাফছীৰিল কোৰআনিল কাৰীমৰ ইন্দোনেচিয়ান অনুবাদ আল-মুখতাচাৰ ফী তাফছীৰিল কোৰআনিল কাৰীমৰ ভিয়েতনামীজ অনুবাদ আল-মুখতাচাৰ ফী তাফছীৰিল কোৰআনিল কাৰীমৰ বছনিয়ান অনুবাদ আল-মুখতাচাৰ ফী তাফছীৰিল কোৰআনিল কাৰীমৰ ইটালী অনুবাদ الترجمة الإسبانية للمختصر في تفسير القرآن الكريم আল-মুখতাচাৰ ফী তাফছীৰিল কোৰআনিল কাৰীমৰ ফিলিপাইন (তাগালোগ) অনুবাদ الترجمة البنغالية للمختصر في تفسير القرآن الكريم আল-মুখতাচাৰ ফী তাফছীৰিল কোৰআনিল কাৰীমৰ ফাৰ্চী অনুবাদ الترجمة الصينية للمختصر في تفسير القرآن الكريم الترجمة اليابانية للمختصر في تفسير القرآن الكريم الترجمة الأسامية للمختصر في تفسير القرآن الكريم الترجمة المليبارية للمختصر في تفسير القرآن الكريم الترجمة الخميرية للمختصر في تفسير القرآن الكريم স্প্যানিশ অনুবাদ- ঈছা গাৰছিয়া স্পেনিশ অনুবাদ- আল-মুনতাদা আল-ইছলামী স্পেনিশ অনুবাদ (ল্যাটিন আমেৰিকা)- আল-মুনতাদা আল-ইছলামী পুৰ্তুগীজ অনুবাদ- হিলমী নচৰ জার্মান অনুবাদ - বুবেনহায়াম জাৰ্মান অনুবাদ- আবু ৰাজা ইটালিয়ান অনুবাদ- উছমান শ্বৰীফ الترجمة البلغارية الترجمة الرومانية الترجمة الهولندية তুৰ্কী অনুবাদ- শ্বাবান ব্ৰীতশ তুৰ্কী অনুবাদ- মৰকজ ৰুওৱাদুত তাৰ্জামা তুৰ্কী অনুবাদ- ড. আলী ঔঝক আৰু অনুবাদ গোষ্ঠী আজাৰী অনুবাদ- আলী খান মুছায়ইভ জৰ্জিয়ান অনুবাদ الترجمة المقدونية আলবানিয়ান অনুবাদ- হাছান নাহী الترجمة الألبانية - مركز رواد الترجمة - جار العمل عليها


What is Whatsapp and how does it work in Assamese | WhatsApp ৰ বিষয়ে অসমীয়াত | WhatsApp ৰ ইতিহাস | AssameseNe.blogspot.com\nHomeWhatsApp ৰ বিষয়ে অসমীয়াতWhat is Whatsapp and how does it work in Assamese | WhatsApp ৰ বিষয়ে অসমীয়াত | WhatsApp ৰ ইতিহাস | AssameseNe.blogspot.com\nWhat is whatsapp and how does it work in Assamese | WhatsApp ৰ বিষয়ে অসমীয়াত | WhatsApp ৰ ইতিহাস | WhatsApp কি ? | what is whatsapp used for in Assamese | AssameseNe.blogspot.com\nআপোনাৰ মনত যি আহে সেইটো কব পাৰে ৷\nকেতিয়াবা কেতিয়াবা আমাৰ লিখিবলৈ মন নাথাকে, অথবা আমাৰ voice ৰে বহুত কিবা ক’ব পাৰি এইকাৰণে WhatsApp ৰ voice message feature বহুত কামত আহে যি এবাৰ tap তে আপোনাৰ voice message ক record কৰিব পাৰে আৰু লগে লগে ইয়াক send ও কৰিব পাৰে ৷\nDocument ও আপুনি সহজে sharing কৰিব পাৰে ৷\nআপুনি সহজতে PDFs, documents, spreadsheets, slideshows আৰু বহুতো কোনো অসুবিধা নোহোৱাকৈ ইয়াৰ পৰা পঠাব পাৰি, য’ত আপোনাক কোনো email আৰু file sharing apps ৰ একো প্ৰয়োজন নাই ৷ আপুনি যিকোনো document up to 100 MB, লৈকে পঠাব পাৰে ৷\nWhatsApp Free হয়নে ?\nহয় WhatsApp Messenger একেবাৰেই বিনামূলীয়া ৷ WhatsApp ত messages পঠিয়াবৰ বাবে internet ৰ ব্যৱহাৰ হয় ৷ এইকাৰণে ইয়াৰ বাবে যিকোনো Users য়ে কোনো Subscription fees দিয়াৰ প্ৰয়োজন নাই ৷ এইকাৰণেই এই messaging app গোটেই পৃথিৱীত সকলোতকৈ বেছি জনপ্ৰিয় হয় ৷\nWhatsApp ৰ অন্য মহত্ত্বপূৰ্ণ option ও অন্তৰ্ভুক্ত আছে যেনে :\nমই আগতেও কৈছো যে group chat ৰ সহায়ত কেনেকৈ আপুনি একে সময়তে বহুত মানুহৰ লগত কথা পাতিব পাৰে ৷\nআপুনি WhatsApp messages বোৰ directly কম্পিউটাৰৰ সহায়ত send আৰু receive কৰিব পাৰে ৷\nকোনো Usernames আৰু Pins নালাগে : এবাৰ register হোৱাৰ পিছত আপুনি Username আৰু PIN মনত ৰাখিব নালাগে ৷ WhatsApp আপোনাৰ phone ৰ সৈতে ভালদৰে integrate হৈ যায়, যাৰ দ্বাৰা সিটো সহজতে আপোনাৰ phone ত স্থিত address book ৰ সৈতে জড়িত হৈ যায় ৷\nLogged In হোৱা : এইটো এটা বহুত ডাঙৰ feature আছে WhatsApp ৰ যাৰ বাবে আপুনি বাৰে বাৰে login কৰিব নালাগে যিটো কাৰণে আপুনি কেতিয়াও কোনো notification ৰ পৰা বঞ্চিত হ’ব নালাগে ৷\nসোনকালে connect হোৱা : WhatsApp ত এইটো feature আছে যাৰ দ্বাৰা ইয়ে আপোনাৰ contacts ৰ পৰা WhatsApp number ক বেলেগ কৰি দিয়ে যাৰ বাবে আপুনি ডাঙৰ address book ৰ contact list ক বিচাৰিব নালাগে ৷\nইয়াৰ লগতে আপুনি WhatsApp, ৰ সহায়ত নিজৰ location ও share কৰিব পাৰে, আপুনি custom wallpapers set কৰিব পাৰে, contacts exchange কৰিব পাৰে, এনেকুৱাকৈ আপুনি বহুতো কাম কৰিব পাৰে ৷\nWhatsApp ত কেনেকৈ Register কৰে -\nযদি আপুনি প্ৰথম বাৰ WhatsApp ত sign up কৰিব বিচাৰে তেতিয়া আপুনি এই step কেইটা পালন কৰিব লাগিব : -\n1) প্ৰথমতে আপোনাৰ Phone number enter কৰিব লাগে ৷\n2) তাৰ পিছত text message ত আপুনি এটা confirmation code পাব ৷\n3) এইটো enter কৰাৰ লগে লগে আপোনাৰ account create হৈ যাব ৷\n4) তাৰ পিছত আপুনি User name set কৰিব পাৰে ৷\n5) Profile Pic ও set কৰিব পাৰে ৷\nএনেকৈয়ে আপুনি নিজৰ phone ত WhatsApp ৰ ব্যৱহাৰ কৰিব পাৰে ৷\nমই সম্পূৰ্ণ আশা কৰিছো যে মই আপোনালোকক WhatsApp ৰ সম্পূৰ্ণ তথ্য দিব পাৰিছো আৰু আশা কৰিছো যে আপোনালোকে WhatsApp কি হয় এই বিষয়ত বুজি পাইছে ৷ মই আপোনালোক সকলো পাঠকলৈ অনুগ্ৰহ কৰিছো যে আপোনালোকেও এই তথ্যখিনি নিজৰ পৰিয়াল, বন্ধু বৰ্গ ৰ লগত share কৰিব, যাৰ ফলত আমাৰ মাজত সজাগতাৰ সৃষ্টি হব আৰু সকলোৱে লাভান্বিত হব ৷ মোক আপোনালোকৰ সহযোগিতাৰ বাৰুকৈয়ে প্ৰয়োজন, যাৰ জৰিয়তে মই আৰু নতুন নতুন তথ্যপাতি আপোনালোকক যোগান ধৰিব পাৰিম ৷\nwhat is whatsapp and how does it work in Assamese what is whatsapp used for in Assamese whatsapp apk WhatsApp কি ?WhatsApp ৰ ইতিহাস WhatsApp ৰ বিষয়ে অসমীয়াত


লাও - অসমীয়া ৱিকিপিডিয়া\nএই পৃষ্ঠাখন লাওৰ বিষয়ে। আন ব্যৱহাৰৰ বাবে লাও (দ্ব্যৰ্থতা দূৰীকৰণ পৃষ্ঠা) চাওক।\nএই প্ৰবন্ধটোক লাও (পাচলি) নামৰ প্ৰবন্ধৰ সৈতে খেলি-মেলি নকৰে যেন।\nলাও হল মূলতঃ টাই সকলৰ একপ্ৰকাৰৰ পৰম্পৰাগত পানীয় যাক অসম,চীন,শান, থাইলেণ্ড আৰু লাওছৰ টাই সকলে নিৰ্মাণ আৰু প্ৰয়োগ কৰে। অসম আৰু উত্তৰ পূৰ্ব্বাঞ্চলত লাওৰ প্ৰয়োগ যথেষ্ট হয়। বিশেষকৈ অসমৰ টাই আহোম সকলৰ মাজত ইয়াৰ প্ৰয়োগ যথেষ্ট।\nআহোম জনগোষ্ঠী, টাই\nগুৱাংচি , দক্ষিণ চীন\nলোক লাও লাও থাও লাও থু লাও লাও\n2 প্ৰস্তুতকৰণৰ পদ্ধতি\n3 প্ৰয়োজনী সামগ্ৰী\n4 লগতে চাওক\n6 উৎস প্ৰসংগ\nলাও সকলোতে প্ৰস্তুত হয় আৰু সকলোৰে প্ৰস্তুত প্ৰণালীও প্ৰায় একেই হয়। ইয়াত মূলতঃ আঠা চাউল (খাও)ৰ প্ৰস্তুত কৰা হয় যদিও কিছু কেতিয়াবা ভীমকল,কাকিয়াত প্লামৰ (নৰা বগৰী) আৰু কঁঠালৰ পৰাও প্ৰস্তুত কৰা দেখা যায়। ইয়াৰ বিবিধতা অনুসৰি ইয়াৰ বিভিন্ন প্ৰকাৰ পোৱা যায় যেনে-\nনাম লাও--------------------- অসমৰ টাই আহোম\nলোক লাও-------------------- অসমৰ টাই আহোম\nলাও থাও--------------------- থাইলেণ্ড\nলাও থু----------------------- থাইলেণ্ড\nলাও লাও--------------------- লাওছ\nনাই লাও(en:Nai lao)-------------- চীন\nপ্ৰস্তুতকৰণৰ পদ্ধতিসম্পাদনা কৰক\nলাও প্ৰস্তুত প্ৰক্ৰিয়াটো হ'ল এক জৈৱ ৰসায়ন প্ৰক্ৰিয়া। নাম লাও বা লাও কিন্বন(fermentation) পদ্ধতিৰে তৈয়াৰ কৰা হয়। গতিকে লাও হ’ল ফাৰমেণ্টেড ৰাইচ ৱাইন। অসমৰ বিভিন্ন ঠাইত ইয়াৰ ঔষধৰ ব্যৱহাৰ বা প্ৰস্তুত প্ৰণালী কিছু সুকীয়া হোৱা দেখা যায়। অসম আৰু উত্তৰ পূৰ্ব্বাঞ্চলৰ ওপৰত উল্লিখিত জাতীয় পানীয় কেইবিধ ঘাইকৈ চাউলৰ পৰা তৈয়াৰ কৰা হয়। আহোম ৰাজত্বৰ আৰম্ভণিৰ পৰাই হয়তো নাম লাও বা লাও পানী আহোমৰ মাজত চলি আহিছে। এই পানীয় বিধে হয়তো চ্যুকাফাৰ লগতেই অসমলৈ প্ৰৱেশ কৰিছিল। এইবিধ পানীয়ই আহোম ৰাজত্বত ৰাজঘৰীয়া মৰ্য্যদা পাই আহিছিল। আজিও আহোম পৰিয়ালত বিশিষ্ট আলহী-অতিথিক সন্মান যাচি এই পানীয় আগবঢ়োৱা হয়। লাওৰে ফী (দেৱতা) সকলক অৰ্পণ কৰা হয়। মে-ডাম-মে-ফী, য়া ছিং ফা, লাংকুৰি, বান ফি, ফুৰালুং আদি সকলো আহোমৰ উৎসৱ-পাৰ্বনত লাও উছৰ্গা কৰা হয়। অৰ্পণ কৰা লাওত সাধাৰণতে পানী মিলোৱা নহয়, কলহৰ পৰা পোনে পোনে নিগৰাই দিয়া হয়।\nপ্ৰয়োজনী সামগ্ৰীসম্পাদনা কৰক\nচু-লাও বা দৰৱ\nবৰা বা আৰৈ চাউল\nলাওপানীৰ বাবে প্ৰয়োজনীয় প্ৰথম বস্তু হ'ল চু-লাও বা দৰৱ। চু-লাও (fermenter) চাউলৰ কেঁচা পিঠাগুৰিৰ লগত বিভিন্ন বন দৰৱৰ গুৰি মিহলাই তৈয়াৰ কৰা হয়। ই দেখাৰ সাধাৰণ ঘিলা পিঠাৰ আকৃতিৰ কিন্তু ঘিলা পিঠাতকৈ ই বেছি ডাঠ আৰু বহল। পানী দি গলাই লোৱা পিঠাগুৰিৰ লগত বন দৰৱৰ গুৰিবোৰ মিলাই গোল গোলকৈ পিঠা বনাই সেইবোৰ তলত বিহলঙনীৰ পাত দি তাৰ ওপৰত ঘিলা আকৃতিৰ পিঠাবোৰ চালনি এখনত শুকাবৰ বাবে মেলি দিয়া হয়। এই পিঠাবোৰ ৰ’দত বা জুই চাঙত শুকোৱা হয়। তলত বিহলঙনীৰ পাত দিয়াৰ কাৰণটো হ’ল বিহলঙনী থাকিলে পোক-পৰুৱাই পিঠাবোৰ খাবলৈ নাহে। প্ৰতিবাৰে প্ৰায় ২০০ গ্ৰাম ওজনৰ চু-লাও একোটাও বনোৱা হয়। ইয়াক ’ঘাই’ বুলি কোৱা হয়। ইয়াক গুণাগুণ ৰক্ষণৰ বাবে বনোৱা হয়। প্ৰতিটো নতুন এচাম চু-লাওৰ লগত পুৰণি ঘাই একোটা ভাঙি মিলাই দিয়া হয় যাতে প্ৰমাণিত গুণাগুণ এটা সদায়ে ৰক্ষা কৰি যাব পাৰি।\nচু-লাওত দিয়া কেইবিধমান ঘাই ঘাই বনৌষধ:--\nচু-লাওত মানুহে খোৱা প্ৰায় যিকোনো উপকাৰী বনৌষধিকে মিলাই দিব পাৰি মাথোঁ সেইবোৰে লাওৰ স্বাদ বা গোন্ধত বেয়া প্ৰভাৱ পেলাব নালাগিব। গতিকে ঠাই বিশেষে চু-লাওত মিলোৱা বনৌষধিবোৰ কিছু বেলেগ হোৱাটো স্বাভাৱিক। তলত কিছুমান লাওত দিয়া বনৌষধিৰ নাম দিয়া হ’ল---\nৰূপহী থেকেৰাৰ পাত\nজালুক এটা বা দুটা\nমাণিকি মধুৰীৰ পাত\nনেমু টেঙাৰ পাত\nধপাত তিতা পাত\nওপৰত উল্লেখ কৰা লতা আৰু পাতবোৰ নিৰ্দ্দিষ্ট জোখ অনুযায়ী সংগ্ৰহ কৰি সেইবোৰ ৰ’দত শুকুৱাই কৰকৰিয়া কৰি লোৱা হয়। বনৌষধিবোৰৰ মাত্ৰাটো ঠিক কৰিবৰ বাবে কিছু অভিজ্ঞতাৰ প্ৰায়োজন হয়। সেই শুকান পাতবোৰ ঢেঁকীত খুন্দি গুৰি কৰা হয়। সেৰেঙা চালনি এখনেৰে চালি ঠাৰি আৰু আঁহবোৰ আঁতৰাই পেলোৱা হয়। এই মিশ্ৰিত পাতবোৰৰ গুড়িবোৰ এতিয়া চু-লাওত মিলাবৰ বাবে উপযুক্ত হৈ পৰিল। কোনো কোনোৱে নিচা বঢ়াবৰ বাবে, উৰহীৰ শিপাও দিয়ে বুলি শুনা যায়। কিন্তু এইবিধ বস্তু অপকাৰী হোৱা বাবে ব্যৱহাৰ কৰা উচিত নহয়।\nলাওপানী আৰৈ বা বৰাচাউল দুয়োবিধ চাউলৰপৰাই প্ৰস্তুত কৰা হয়। বৰাচাউলৰপৰা প্ৰস্তুত কৰিবলৈ হ'লে প্ৰথমে ছেৱা দিয়া ভাত অৰ্থাৎ ভাপত দিয়া ভাত সিজাই লব লাগে। ছেৱা ভাত লাও তৈয়াৰ কৰিবলৈ যাৱতীয় পৰিমাণৰ বৰা চাউল পানীত তিয়াই সেইখিনিক এটা ফুটা থকা পিতলৰ বা অন্য ধাতুৰ খৰাহীত ভৰাই ভাপত ৰন্ধা হয়। ভাপত সিজাবৰ বাবে ডাঙৰ বটোৱা এটাত প্ৰথমে পানী গৰম কৰি ভাপ তৈয়াৰ কৰা হয়। সেই বটোৱাটোৰ ওপৰতে তিয়াই থোৱা বৰা চাউলৰ খৰাহীটো পাতি দিয়া হয় যাতে পানীৰ ভাপবোৰ চাউলৰ মাজেদি পাৰহৈ গৈ থাকে। এই ভাপৰ উত্তাপতে চাউলবোৰ ভাত হৈ উঠে। এই ভাতত পানী নথকা বাবে ই এঠা মাৰি লাগি নধৰে। এনে ভাতকে ছেৱা ভাত বোলে। বৰা চাউলৰ লাও সাধাৰণতে মিঠা আৰু চোকা হয়। কিন্ত বেছিকৈ খালে মূৰৰ বিষ, বমি আদি হ'ব পাৰে। আৰৈ চাউলৰপৰা লাওপানী প্ৰস্তুত কৰিবলৈ হ'লে, আৰৈ চাউলখিনি কিছু চাউলিয়াকৈ (আধা সিজা) ৰন্ধা হয়। মৰহা ধান বা ভঁৰালৰ তলসৰা ধানৰ চাউল হ'লে ভাল হয়।\nবৰা বা আৰৈ চাউলৰ ভাতখিনি সিজাই লোৱাৰ পাছত এখন ডলাত কলপাত দি তাৰ ওপৰত ভাতখিনি মেলি দিয়া হয়। জোখ অনুযায়ী কেইটামান চু-লাও খুন্দি গুড়ি কৰি লোৱা হয়। ভাতখিনি কিছু গৰম হৈ থাকোঁতেই লাওৰ দৰৱ বা পিঠাৰ সেই গুড়িখিনি ভাতখিনিত ওপৰত সমানে ছটিয়াই দি ধুনীয়াকৈ মিলাই দিয়া হয়। তাৰ পিছত ওপৰত কলপাতেৰে ঢাকি দি কাষবোৰত বিহলঙনী পাত পাৰি দিয়া হয় যাতে পৰুৱা-পিপৰা তাত নুঠে। সেইদৰে ৰাখি থোৱা ভাতত ঈষ্ট (yeast) গজি উঠে। এই ঈষ্টেই ভাতখিনিক ফাৰমেণ্টেড কৰে। এই ফাৰমেণ্টেসনৰ ফলত চাউলত থকা কাৰ্বো হাইড্ৰেড সুৰা (alcohol)লৈ ৰূপান্তৰিত হয়। গৰম দিনত এই প্ৰক্ৰিয়া ৩-৪ দিনত হৈ উঠে। সেই সময়ত ভাতখিনিৰ পৰা এটা সুন্দৰ গোন্ধ ওলায়। এলকহলৰ ঘনত্ব বঢ়াৰ লগে লগে ঈষ্ট বোৰ মৰি যায় আৰু ভাতখিনিত এক ৰসাল পদাৰ্থ তৈয়াৰ হোৱা দেখা যায়। সেইখিনি সময়ত ভাতখিনিক লাওৰ ভাত বুলি কোৱা হয়। লাওৰ ভাতৰ এটা মিঠা সোৱাদ থাকে। ইয়াক খাবও পাৰি। কিন্তু লাও কৰিবৰ বাবে এই লাওৰ ভাতখিনিক কেবাটাও মাটিৰ কলহত কলপাতেৰে সোপা মাৰি থোৱা হয়। মাটিৰ কলহবোৰ নতুন আৰু শুকান হোৱা উচিত। পুৰণি কলহ ব্যৱহাৰ কৰিলে সেইবোৰ জুইত পুৰি শুকুৱাই ল’ব লাগে নহ’লে নাম লাও মিঠা নহৈ টেঙা হ’বগৈ পাৰে। প্ৰায় এক সপ্তাহমান সময়ৰ পিছত কলহৰ ভিতৰত নাম লাও তৈয়াৰ হৈ উঠিব। কলহত দৰৱ মিশ্ৰিত ভাতখিনি ভৰোৱৰ পাছত কলহটো ঘামি পানী ওলালেই তাত নিৰ্দিষ্ট পৰিমাণে পানী ঢালিব পাৰি। পানী ঢলাৰ এদিনৰ পাছতে তাৰ ৰস বাহিৰ কৰিব পাৰি যদিও বেছি দিন থাকিলে তাৰ গুণগত মান আৰু ৰং কাঢ়া হৈ আহে। পানী ঢলাৰ আগত প্ৰথমতে নিগৰি ওলোৱা ৰসখিনিক ৰহী লাও বা লুক লাও বোলা হয়। ইয়াৰ ৰং সোণালী আৰু ই অতি সুস্বাদযুক্ত। ৰহী লাও -পাৰ্বনত দেৱ-দেৱতাকো উছৰ্গা কৰা হয়। ৰহী উলিওৱাৰ পাছত কলহবোৰত অলপ অলপ পানী ভৰাই লাও ভাতবোৰ চেপি উলিওৱা হয়। ইয়াক চেপা-লাও বোলে। চেপা-লাও সোণালী ৰংটো কমি কিছু পৰিমাণে বগা হৈ পৰে। ইয়াৰ সোৱাদো কম। লাও চেপি উলিওৱাৰ পিছত ৰৈ যোৱা ভাতখিনিক লাওৰ গুটি বুলি কয়। এই লাওৰ গুটি কুকুৰা, হাঁহ, গৰু বা গাহৰিক খাবলৈ দিয়া হয়। লাওৰ গুটিয়ে এই জীৱ-জন্তুবোৰক বহুতো বেমাৰৰ পৰা ৰক্ষা কৰা দেখা যায়। পোৰা মাছ, পোৰা আলু, ভজা মাছ বা মঙহৰ লগত লাও-পানী জুতি লগাই খোৱা যায়।\nউৎস প্ৰসংগসম্পাদনা কৰক\nSession, North East India History Association (2003) (en ভাষাত). Proceedings of North East India History Association. The Association. পৃষ্ঠা. 113. https://books.google.co.in/books?id=eDluAAAAMAAJ.\nGogoi, Lila (1991) (en ভাষাত). The History of the system of Ahom administration. Punthi Pustak. পৃষ্ঠা. 209. https://books.google.co.in/books?id=VtcsAAAAIAAJ.\nGogoi, Pushpa (1996) (en ভাষাত). Tai of North East India. Chumphra Printers and Publishers. পৃষ্ঠা. 120. https://books.google.co.in/books?id=EBJuAAAAMAAJ.\n"https://as.wikipedia.org/w/index.php?title=লাও&oldid=236422"ৰ পৰা অনা হৈছে\nLast edited on5June 2020, at 04:35\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=54163।\nএই পৃষ্ঠাখন ০৫ জুন, ২০২০ তাৰিখে ১০:০৫ বজাত অন্তিম সংশোধন কৰা হৈছিল।


মুখ্যপৃষ্ঠা - মণিকূট\nন’বেল বঁটা, ২০১৮\n‘মণিকূট’ গল্প-প্ৰৱন্ধ প্ৰতিযোগিতা, ২০১৮\nজুলাই – আগষ্ট – ছেপ্টেম্বৰ । এই বছৰৰ এই তিনিটা মাহত অসমৰ বাবে, অসমীয়াৰ বাবে কেবাটাও ভাল খবৰে কঢ়িয়াই আনিলে অনাবিল আনন্দৰ উৎস, সুখ আৰু গৌৰৱ কৰাৰ সুবিধা। সঁচাকৈয়ে যেন ভাল খবৰৰ বৰষুণজাকে ধুৱাই নিলে [More..]\nভায়োলিনে বাদনঃ অম্লান দেৱ চৌধুৰী\nমণিকূট’ৰ প্ৰস্তাৱনা সংখ্যাটিৰ অভাৱনীয় জনপ্ৰিয়তাই স্বাভাৱিকতে আমাৰ মণিকূট পৰিয়ালক অধিক উৎসাহিত কৰি তুলিছে । আজি পৰ্যন্ত তেৰ হাজাৰৰো অধিক পঢ়ুৱৈয়ে আমাৰ এই ৱেব আলোচনীখনৰ মুখ্যপৃষ্ঠাত ভুমুকি মাৰি প্ৰতিটো শিতানত চকু ফুৰাই আলোচনীখনৰ প্ৰতি যি আগ্ৰহ [More..]\nমানৱীয় প্ৰমূল্যবোধৰ বিকাশ আৰু পৰিশীলিত জীৱনবোধেৰে সংপৃক্ত এজাক মানুহ আৰু এখন সাংস্কৃতিক সমাজৰ কাঠামো নির্মাণৰ অভিযানত এগৰাকী পাকৈত যোদ্ধাৰ দৰে অহৰহ নিজকে নিয়োজিত কৰি ৰখা তেনেই সাধাৰণ, সহজ সৰল, উদাৰচিতীয়া8, অতি বিশাল অন্তৰৰ মানুহজন কলংপাৰ [More..]\n‘মনযায়’ছবিৰ পৰিচালক এম.মণিৰাম এদিন মোৰ ওচৰলৈ আহিছিল,পাতনি নেমেলাকৈয়ে কৈছিল-কাম এটা আছে আপুনি কৰি দিব লাগে,কি কাম মই সোধাৰ আগতেই মণিৰামে কৈ গৈছিল,মই মুনিনদাৰ তালৈ গৈছিলোঁ,তেখেতক কৰা কথা কৈছিলোঁ,তেখেতে ক’লে-উৎপল দত্তৰ তালৈ যোৱা,তেখেতে ভালদৰে কৰিব। সেই [More..]\nবগা কাগজৰ উকা শাৰীঃ ৰাহুল গৌতম শৰ্মা\nবগা কাগজৰ উকা শাৰীবোৰ সেই ভাঁজে উকা ৰ’ল ক’লা সময়ৰ বিভীষিকাবোৰ তাৰ মাজে বৈ গ’ল ক’ব নোৱাৰিলোঁ কেনেকৈ যে খেলিমেলি হৈ গ’ল ভালপোৱাবোৰ কেনিবা হেৰাল ঘৰতে অঘৰী হ’ল কিমান বাকী প্ৰতি ঘৰে ঘৰে ঘৰ ভাঙি [More..]\nন’বেল বঁটা ২০১৮\nপদাৰ্থবিজ্ঞানৰ ন‘বেল বঁটা ২০১৮ লেখাটোৰ আৰম্ভণিতে ন’বেল বঁটা সম্পৰ্কীয় মুখ্য ৱেবছাইটৰ পৰা এই কথাখিনি উল্লেখ কৰা হ’ল যাতে বিজ্ঞানী কেইগৰাকীক কি কাৰণে এই বঁটা প্ৰদান কৰা হৈছে তাক স্পষ্টভাৱে বুজিব পৰা যায়। The Royal Swedish Academy of [More..]\nৰক্তবীজঃ জুবিন গাৰ্গ মোৰ বুকুৰ শেৱালিবোৰ ফুলিব দিয়া তোমাৰ আৱেগৰ স্নিগ্ধ চকুত শেৱালিবোৰ সৰিব দিয়া তোমাৰ চেঁচা নিয়ৰৰ ঘাঁহনিত গচকি গচকি যোৱা আৰু বাৰে বাৰে উলিয়াব দিয়া মোৰ প্ৰেমৰ ৰক্তবীজ ৰূপ মোৰ তেজ সলনি নহয় [More..]\nউজান বজাৰৰ দূৰ অন্তত তৰল সূৰ্য্যৰ দৰে ব্ৰীজৰ কোলাত এটা ৰক্ততিলক বাঁচি থকাৰ স্বপ্নত তাতেই পাবা মোৰ ধুমুহা দিনৰ উৰুঙা আবেলি কতবাৰ ভাবো দিনতে ফুটিব তৰা নদীৰ বুকুত ভঙা জোনৰ টুকুৰা ! কি যে অন্ধ [More..]\n(১) হৃদয়খন শিল কৰি কি লাভ ? তুমিতো আইনাৰ ঘৰত নাথাকা ! (২) তোমাৰ ঠিকনা কেৱল তুমি মোৰ ঠিকনা কেৱল মই আমাৰ ঠিকনাৰ মাজত আলিবাট পদুলিমুখ নাই দুয়ো দুয়োকে কেনেকে বিচাৰি উলিয়াম (৩) চহৰৰ দেৱালে [More..]\nযান্ত্ৰিকতাৰ মাদকতাঃ ৰাখী বৰদলৈ\nজ্ঞান বিজ্ঞানৰ পূজাৰী হেৰা লক্ষ্যহীন পথিক কিয় অশান্তিত উন্মাদিত হৈছা তোমাৰ হাড়ে হাড়ে বিয়পি আছে আধুনিকতাৰ মাদকতাৰ নিটোপল বীজ যিয়ে অংকুৰিত কৰিব পাশ্চাত্যতাৰ সভ্যতা নিতৌ ব্যস্ততাৰে পাৰ কৰা ছ’চিয়েল মেডিয়াৰে ফেচবুক হোৱাটচআপ টুইটাৰ আৰু ক’ত [More..]\nবেছিদিনৰ পাৰ্থক্য নোহোৱাকৈ অসমৰ দুজন শুভাকাঙ্খী বৰেণ্য ব্যক্তিক আমি চিৰদিনলৈ হেৰুৱালোঁ। শ্ৰদ্ধাৰ অটল বিহাৰী বাজপেয়ী দেৱক হেৰোৱাৰ বেদনা পাহৰিবলৈ নাপাওতেই আমি হেৰুৱালোঁ কুলদীপ নায়াৰদেৱক। লেখক সাংবাদিক ৰূপে নিজৰ কৰ্মক্ষেত্ৰত প্ৰতিষ্ঠা লভা নায়াৰদেৱ প্ৰকৃতাৰ্থতেই আছিল অসমৰ [More..]\nঅনুবাদ কবিতাঃ খগেশ সেন ডেকা\nমূল কবিতাটোঃ মোৰ দেশঃ খগেশ সেন ডেকা ইয়াতেই পোত গ’ল সাঁচিপাত সময়ৰ শিলৰ আলেখ্য বিতস্তাৰ প্ৰবল ঢলত উটি গ’ল উচ্চ অভিলাস সভ্যতাৰ অতুল বৈভৱ৷ কুৰুক্ষেত্ৰ-শকুনিৰ প্ৰতিশোধ অগনিত ছাই হ’ল সোণৰ হস্তিনা শৰৰ শয্যাত শুই প্ৰতিশ্ৰুত [More..]\nদুটি গীতঃ চিমি বৰ্মন (ডেকা)\nসৰস্বতী বন্দনা হৃদয় শ্ৰুতিৰ ধাৰা মোৰ তানপুৰাৰ তাঁৰ জ্ঞান বুদ্ধি দিয়া আই শুভ্ৰ জ্যোতি আমাৰ আই ৷ বীণা-পুস্তক ধাৰিণী আই আঁতুৰতা জানোঁঁ দেখা নাই পদ্মাসনে সংস্থিতা আই সৰ্ব জগত ব্যাপিনী আই ৷ পৰমা, সুজাতা, জ্ঞানদা [More..]\nআহিনৰ গানঃ হীৰামনি শৰ্মা উপমন্যু\nজোনাক ফুলা ৰাতি শব্দ বোৰ বাজে অনুৰণন হৈ অন্তহীন নীলিমালৈ শুভ্ৰ শেৱালিৰ বুকু তিয়াই যায় আকাশৰ মুধছেদি সৰি পৰি নিয়ৰৰ টোপালে …….. আহিনৰ বোকোচাত শৰত আহে সুবাস ছটিয়াই অইনিঃতমৰ সুৰত। থোৰ ধৰা ধানৰ বুকু গাভৰু [More..]\nতোমাৰ প্ৰেমিক হ’ম মইঃ পৰাগ দেৱচৌধুৰী\nএইবাৰ দুৰ্গাপূজাত তোমাৰ প্ৰেমিক হ’ম মই তোমাক বিচাৰি আহিম মই তুমি কি সাজে আহিবা কোৱা মই শৰতৰ জোনাকত দেখো তোমাৰ প্ৰতিচ্ছবি তোমাৰ দুচকুৰ চকুপানীত তিতি বুৰি থাকে পুৱাৰ দুবৰি শেৱালিৰ মালা গাঠি তোমাক পিন্ধাম বুলি [More..]\nশৰতৰ দুটা অনুভৱ : বিনীতা বৰা দেৱচৌধুৰী\n(১) সৰি পৰা এপাহ শেৱালিয়ে টপ কৈ চুমা খাই সুধিলে দুৱৰিকে আহিনে কি ক’লে কাণে কাণে শৰত আহিল হেনো এবুকু আশা লৈ গোপনে গোপনে । (২) লহিয়ালে বেলি লাহি পাহি মেলি চটিয়াই আকাশত ৰঙা ফাকুগুৰি [More..]\nশুভেচ্ছাবাণীঃ গায়ত্ৰী মহন্ত\nনৱবৰ্ষ সংখ্যাৰ বাবে লেখা আহ্বান কৰা হৈছে| লেখা পঠোৱাৰ ঠিকনাঃ\nছহিদঃ জয়ন্ত কুমাৰ শৰ্মা\nনিৰন্ধ্ৰ অন্ধকাৰৰ মাজেৰে `প্ৰমিথিউছ` মহাকাশযানখনে তীব্ৰবেগেৰে পৃথিৱী অভিমুখে আহি আছে । স্থিতিবৈদ্যুতিক আয়ন ইঞ্জিনেৰে চালিত যানখনে এই মুহূৰ্তত প্ৰতি ছেকেণ্ডত তিনিশ কিলোমিটাৰ বেগেৰে শান্তভাৱে গতি কৰি আছে । যানখনৰ ভিতৰতো অন্ধকাৰ, মাত্ৰ এল ই ডি [More..]\nভৱানন্দ দত্ত — অসমীয়া সাহিত্য জগতৰ এক উজ্জ্বল নক্ষত্ৰ, যাৰ পোহৰে অসমীয়া সাহিত্য জগতক এক নতুন গতিপথ দিবলৈ সক্ষম হৈছিল। এই গৰাকী মহান ব্যক্তিৰ জন্ম হৈছিল ১৯১৮ চনৰ জুন মাহত যোৰহাটত । পিতৃ সৰ্বানন্দ দত্ত [More..]\nক্ৰিয়েটিনিন নিয়ন্ত্ৰণত ৰখাৰ বাবে কৰণীয় কি ? – ডাঃ ভূপেন শইকীয়া\nক্ৰিয়েটিনিন হ’ল শৰীৰৰ এক অলাগতিয়াল ৰাসায়নিক পদাৰ্থ ৷ মাংসপেশীৰ দৈনন্দিন মেটাবলিজমৰ (বা ক্ৰিয়াৰ) ফলত ই উৎপন্ন হয় ৷ আমাৰ কিডনিয়ে ক্ৰিয়েটিনিনক প্ৰসাবৰ যোগেদি বাহিৰ কৰি দিয়ে ৷ সকলো মানুহৰ প্ৰসাবত আৰু তেজত ক্ৰিয়েটিনিন পোৱা যায় [More..]\nঅসমৰ উদ্ভিদ পৰিচয় ২ঃ জিন্টু শৰ্মা\nঅসমৰ উদ্ভিদ পৰিচয় ১ঃ জিন্টু শৰ্মা\nক’ৰ পৰা আহে সেই পোহৰটো ক’ৰ পৰা আহে ইমান উত্তাপ ক’ৰ পৰা আহে ইমান শক্তি যাৰ ফালে আমি চাব নোৱাৰো একে থৰে প্ৰশ্ন বহুত হাতে মুখে আমাৰ উত্তৰ দিবলৈ তেওঁ নামি আহিবতো নোৱাৰে তেনে হ’লে [More..]\nহস্তীৰো পিছলে পাৱঃ নগেন চৌধুৰী\nগৌৰীপুৰীয়া ৰাজবাৰীলৈ গৈছিলোঁ ৰজাৰ ৰাজকাৰেং নেদেখিলোঁ।। বহু দিনীয়া সপোন পূৰণ হ’ল বাস্তৱত কিন্তু সাথঁ‌ৰহে হ’ল।। হস্তীৰ কন্যাৰ প্ৰসাদত বিষাদৰ গুমগুমনি চিন্তিত মন থৌকি বাথৌ।। ৰজাঘৰৰ ঘৰ, প্ৰজাঘৰলৈ মন উৱলিব ধৰা বেৰৰ স্বাভিমান ।। আদৰৰ অভাৱত [More..]\nএমুঠি কবিতাঃ কুশল দত্ত\nপূৰ্ব তুৰীয় ১. পানীৰ পৃথিৱীৰ পানীৰ বিছনাত শৱাসনৰ দৰে শুই পৰাৰ পাছত জপাই দিলোঁ দুচকু সোঁভৰিৰ বুঢ়া আঙুলিটো প্ৰথমে শিথিল কৰি দিয়াৰ পাছত লাহে লাহে বাকীকেইটা আঙুলিও এৰি দিলোঁ পানীৰ বিছনাত পানীৰ পৃথিৱীৰ পানীৰ বিছনাত [More..]\nনুপূঋনাৰ চহৰতঃ বিনয়কৃষ্ণ তামুলী ফুকন\nতোৰ চহৰলৈ আহিছিলো নুপূঋনা তোক বিচাৰি তই দিয়াৰ কথা আছিল হৃদয়ৰ ঠিকনা গোৱাৰ কথা আছিল প্ৰেমৰ বন্দনা। আহিছিলো এখন নৈ দুটা পাৰঘাট পাৰ হৈ হৈ ডাৱৰৰ নিচান চাই নোগোৱা গানৰ সুহুৰি বজাই। মনত আছানে নুপূঋনা [More..]\nৰ’দৰ সাধুঃ মিণ্টুল হাজৰিকা\nৰ’দে মাজে মাজে কান্দে মানিবেগ উদং হ’লে মাহেকৰ মূৰত পুতেকৰ দৰমহাৰ টকা চুব নোপোৱাৰ বেজাৰত মুখ ফুলাই বহি থকা পিতাইৰ মুখ দেখিলে ৰ’দে বিনা বেতনে কাম কৰে বুলি পিতায়েকে নাজানে সমাজৰ কামত জানো টকা পোৱা [More..]\nচকুঃ প্ৰনৱ প্ৰিয়াংকুশ গগৈ\n12 12Sharesকিছুপৰৰ আগেয়ে ইয়াতেই থিক এইখিনিতেই এযুৰি চকু ঘূৰি ফুৰিছিল — দঁহা চকু কিবা পানী বৰণীয়া ! মই চোঁৱা নাছিলোঁ (পানী বৰণীয়া চকু তাতে দঁহা) মই চোৱা নাছিলোঁ নে নেচাওঁ বুলি চাই ৰৈছিলোঁ ! গোট পথাৰখনৰ [More..]\n11 11Sharesবকুল ফুলৰ ব ৰ ষু ণ। আমোলমোল গোন্ধত কানাই তিতিছে। মূৰৰ পৰা ভৰিলৈকে কঁপনি। অন্তৰতো অস্থিৰতাৰ পীড়া। বাঁহীয়ে শান্ত কৰিব কানাইক। সাজু ওঁঠৰ কঁপনি। সাজু দুহাতৰ বোল। স্বৰোগ্ৰামত ঐন্দ্ৰজালিক দুপৰীয়া। ক্ৰমে অনুক্ৰমে কানাইৰ পিঠিত সুৰৰ [More..]\nপ্ৰস্তাৱ : ভাস্কৰ ডেকা\nআহা দুয়ো সলাই লও কান্ধৰ ওপৰৰ মূৰ দুটা। মোৰ কান্ধত তোমাৰ তোমাৰ তাত মোৰ। চাও দিয়াছোন কিয়েইবা হয়। এবাৰ চাব খোজো তোমাৰ মূৰৰ জোৰ, কিদৰে নিয়ন্ত্ৰণ কৰিব মোৰ উদ্যত ত্ৰিশূলধাৰি হাতখনক এবাৰ চাব খোজো মোৰ [More..]\nপাহাৰী কুঁৱৰীৰ স্বপ্ন : হেমন্ত কুমাৰ দেৱ চৌধুৰী\nদোভাগ নিশা হাবিতলীয়া জয়াল বাট গছৰ পাতৰ সুৰুঙাৰে জোনাকৰ মায়াজাল । ছাঁ পোহৰৰ মাজে মাজে সপোন কোঁৱৰ আগবাঢ়ে সেই বাটেৰেই দূৰৈৰ পাহাৰৰ পাদদেশত থকা অকলশৰীয়া নিৰলা পঁজাটিলৈ । মৃদু পছোৱাই কঢ়িয়াই আনে কোনোবা বনৰীয়া ফুলৰ [More..]\nঈশ্বৰ সমীপেষুঃ জ্যোতিৰ্ময় বৰা\nএক গভীৰ আকূতিৰে চাই ৰওঁ হে মোৰ মুকুতিৰ ঈশ্বৰ… কিহৰ পৰা আৰম্ভ কৰোঁ– মানুহবোৰ অমানুহ হোৱাৰ সভ্যবোৰ অসভ্য হোৱাৰ এয়া কি জাৰজ সময়! এতিয়া কম্পিত সভ্যতা শংকিত মোৰ মা ভনী, প্ৰেয়সী কিম্বা ফুলকুমলীয়া কন্যা। দশোদিশে [More..]\nৰাতিৰ গান : দেৱজিত হাজৰিকা\nবুঢ়া আঁহত জোপাৰ চেঁচা বতাহেদি স্মৃতিৰ ডেউকা মেলি বাদুলিবোৰ উৰি আহিছে । ৰাতিৰ বঁকীয়া ভাঙি কোনোবা অতনু মহাত্মা অথবা দহো আঙুলিত দহোটা প্ৰেতৰ কঢ়া-আঁজোৰা … আন্ধাৰ সাঁতুৰি অহা কোনোবা বৈৰাগী ভকতৰ সুললিত কণ্ঠৰ ঘোষা এফাঁকি [More..]\nডালত নুফুলে এজাৰ: অৰুণজ্যোতি শইকীয়া\nৰ’দঘাই ঠাইকনলৈ উঠন-নামন কৰি উৰিছে কলীয়া পখিলাৰ জাক। সিপিনে উত্তৰৰ আাকাশে পিন্ধিছে গাজনি মেঘৰ পোছাক। দোপাল পিটা দুখৰ বৰষুণে ধুৱাব আজি বলধ এটা চৰি ফুৰা পৃথিৱীৰ…… সেউজীয়া শৰীৰ। আৰু হয়তো তিয়াবহি মোৰ কলিজা-ঢাপৰ আন্ধাৰ। কাজল [More..]\nক্ষমা কৰিব । ভুল নুবুজিব । মই আপোনাৰ প্ৰেমত পৰা নাই । আহ! আইনা নাচাব আপুনি । আপোনাৰ ৰূপ মই অস্বীকাৰ কৰিব নোৱাৰো । সেয়ে মই বাৰে বাৰে জুমি চাইছিলো আপোনাৰ পানীত পৰা ছাঁ । [More..]\nমই থিয় হৈ থকা এই ডোখৰতেঃ ধ্ৰুৱ তালুকদাৰ\nহাতে হাতে দুখৰ মোনাবোৰ লৈ মানুহবোৰ উভতিছে মই পাচ-আলি চ’কৰ গান্ধী-মূৰ্তিটোৰ কাষত থিয় হৈ ৰৈ আছোঁ তীব্ৰবেগত পাৰ হৈ যোৱা গাড়ীবোৰৰ ধোঁৱাইথ মেঘমালাৰ ছবি আঁকিছে শূণ্যত… বজাৰত হেৰাই যোৱা মানুহবোৰে ঘৰ বিচাৰি পায় জানো ! [More..]\nভৱিষ্যত: অসমীয়া অনুবাদ – সুৰেন তালুকদাৰ\nমূল : ওড়িয়া : কুম কুম ৰায়। ইংৰাজী অনুবাদ : উপদ্ৰষ্টা অনুৰাধা। অসমীয়া অনুবাদ : সুৰেন তালুকদাৰ। মই নাজানো মোৰ জন্ম দিন, মোৰ ৰাশি অথবা নক্ষত্ৰ । মই নাজানো মোৰ পিতৃৰ নাম মাতৃয়েই বা আছে [More..]\nমোক ভাল পাব পাৰিবাঃ হীৰক জ্যোতি দত্ত\nমোক ভাল পাব পাৰিবা বিষাদৰ তেজেৰে ভৰি থকা দেহাটোক তুমি পাৰিবানে ভাল পাব প্ৰতিটো খোজত দিগ-বিদিক হেৰুওৱা মই বলিয়া তোমাৰ প্ৰেমত পাৰিবানে ভাল পাব তেজৰ চেকুৰা লগা মই এটা ‘শ’ গেলি পচি যোৱা তুমি পাৰিবানে [More..]\nশুভেচ্ছাবাণীঃ জুবিন গাৰ্গ\nপ্ৰেৰণা : ৰাজশ্ৰী বৰ্মণ\nসৎ সাহসী এইবোৰ গুণ বিশিষ্ট ব্যক্তিয়ে মোক সততে আকৰ্ষণ কৰে । নিজৰ মনটোক সদায় শুদ্ধ আৰু নিৰ্ভুল কৰি ৰাখিবলৈ এনে গুণ বিশিষ্ট লোকৰ জীৱনৰ নানা ঘাত প্ৰতিঘাতৰ কথাবোৰে সদায় সকিয়াই দিয়ে। কেতিয়াৰ পৰা মনত নাই, [More..]\nগছত উঠা বাঘঃ ঘনশ্যাম ৰাজবংশী\nকিছুমান জন্তুৰ স্থানীয় নামটো এনে ভাৱে দিয়া থাকে যে দেহ আৰু ছালৰ ওপৰত কিছু প্ৰকৃতিৰ চিহ্ন থকাত সেই নামৰ বাবে নামবোৰ ৰাখে আৰু আমাৰ মাজত চিনাকী হৈ পৰে। ঢেঁকীয়া পাতৰ দৰে গাত আঁঁচ আঁঁচ থকা [More..]\nসোণোৱালী শৈশৱৰ ৰূপোৱালী দিন,ফুটবল খেলা আৰু চোৱাৰ দিনবোৰ … : খজেন ডেকা\n### শৈশৱ। মাত্ৰ তিনিটা আখৰৰ এই শব্দটোৰ লগত অনেক মধুৰ স্মৃতি জড়িত হৈ থাকে প্ৰতিজন মানুহৰ। লাগিলে সি ৰজাই হওঁক বা প্ৰজাই হওঁক। সোণৰ চামুচ মূখত লৈ জন্ম পোৱাজনৰ যিদৰে এটা শৈশৱ আছে, উৰুখা পঁজাত [More..]\nশক্তিপীঠ কামাখ্যাঃ ধীৰেন শইকীয়া\n26 26Sharesউত্তৰ পূৰ্বাঞ্চলৰে নহয় ভাৰতবৰ্ষৰ প্ৰায় সকলো অঞ্চলৰ মানুহেই কম বেছি পৰিমাণে কামাখ্যাৰ শক্তিপীঠখনৰ কথা জানে। প্ৰাচীন কালৰে পৰাই অসমৰ ইতিহাসৰ ৰাজনৈতিক আৰু ধাৰ্মিক দুয়ো দিশতে শক্তি পীঠ কামাখ্যাই অতিশয় গুৰুত্বপুৰ্ণ ভূমিকা লৈ আহিছে। কামাখ্যাৰ দৰে [More..]\nপ্ৰতিবছৰৰ দৰে যোৱা ২৬ জুলাইত আমি কাৰ্গিল বিজয় দিৱস গৌৰৱেৰে পালন কৰিলো।আজিৰ পৰা ঊনৈছ বছৰ আগতে চোৰৰ দৰে আমাৰ দেশৰৰ সীমাৰ ভিতৰত প্ৰৱেশ কৰি খোপনি পাতিবলৈ অহা পাকিস্তানী সেনাৰ কৱলৰ পৰা মুক্ত কৰি অনা কাৰ্গিলৰ [More..]\nঅসমকেন্দ্ৰিক জাতীয়তাবাদীৰ প্ৰসংগতঃ প্ৰমোদ কলিতা\nস্বামী বিবেকানন্দই কৰ্তব্য আৰু নিষ্ঠাৰ প্ৰসংগত এষাৰ কথা কৈছিল-“যিজনে আজ্ঞা পালন কৰিব পাৰে তেওঁ আজ্ঞা দিবও পাৰে। প্ৰথমে আদেশ পালন কৰিবলৈ শিকা।” স্বামীজীৰ এই বাক্যশাৰী অসমৰ প্ৰেক্ষাপটত অতিকৈ প্ৰযোজ্য যেন লাগে। বিশেষকৈ নেতা হোৱাৰ দৌৰত নমাসকলৰ [More..]\n“মহাযুগৰ পৰিসমাপ্তি”- অটল বিহাৰী বাজপেয়ীদেৱলৈ একাজলি শ্ৰদ্ধাঞ্জলিঃ মৃণাল কুমাৰ মিশ্ৰ\n১৬ আগষ্ট, বৃহষ্পতিবাৰ বিয়লি বেলা। নতুন দিল্লীৰ সৰ্বভাৰতীয় আয়ুৰ্বিজ্ঞান প্ৰতিষ্ঠানত হঠাতেই বৃদ্ধি পালে উৎকণ্ঠা। আহি পৰিছে যেন নিয়তিৰ সেই নিৰ্মম সত্য ঘোষণা কৰাৰ সময়। কেনেকৈ কৰে , কিদৰে কৰে। অৱশেষত ঘড়ীটোৰ কাটাই সন্ধিয়া ৫ বাজি [More..]\n14 14Sharesদুপৰৰ বেলি মূৰৰ ওপৰ আহি পাওঁতেই চহৰখনৰপৰা সত্তৰ কিলোমিটাৰ নিলগৰ নিৰ্বাসিত যেন লগা এই জয়াল ঠাইকণত নিমিষা আৰু শিৱমৰ দলটো আহি উপস্থিত হ’লহি। হাই- ৱে’পৰা ফালৰি কাটি অহা ৰাস্তাটোৰ এইখিনিতে কেঁচা ৰাস্তা এটা ভিতৰলৈ সোমাই [More..]\nজিলমিল দাস | মাজে মাজে কিবাকিবি ভাৱত ডুলি থকা ছোৱালীজনী | ৰাতিপুৱাৰ শুই উঠিয়েই দেখিলে ৰ’দ বিৰিঙিছে, – উফ্ মূৰটোত এক প্ৰচণ্ড বিষ , যেন কপালখন ফাটি এসোঁপা গৰম গৰম ধোৱা ওলাই আহিব | ঘড়ীটোলৈ [More..]\nশ্মশান ঘৰত শুই বজালী কলেজত পঢ়া ল’ৰাজনঃ ৰামচৰণ পাঠক\n( অবিশ্বাস্য : কিন্তু সঁচা কথা) আন দহজন ল’ৰা ছোৱালীৰ দৰে আমাৰ দিনবোৰ অৰ্থাত মোৰ দিনবোৰো যেন সাধাৰণ নাছিল । ঘটনা অথবা দূৰ্ঘটনা, যি বুলিয়েই নকওঁ কিয়, মই ক’বলৈ লোৱা দিনটো আছিল মোৰ কাৰণে এটা [More..]\nমৰা সুঁতিৰ মাছ (অনুবাদ গল্প): ডঃ স্মৃতি কুমাৰ সিংহ\n25 25Shares[ তেজপুৰ বিশ্ববিদ্যালয়ৰ কম্পিউটাৰ বিজ্ঞান বিভাগৰ জেষ্ঠ অধ্যাপক ডঃ স্মৃতি কুমাৰ সিংহৰ সংকলিত তিনিওখন গল্প পুথিয়েই পাঠকৰ সমাদৰ আৰু প্ৰশংসা পাইছে। ইংৰাজী ভাষালৈ অনূদিত গল্পৰ সংকলন Seducing the Rain God বেছ জনপ্ৰিয় হৈছে। অনুবাদৰ বাবে লোৱা বৰ্তমানৰ [More..]\nনিমখঃ প্ৰশান্ত শইকীয়া\nতিতা সাজে পদুমীয়ে ভিতৰলৈ নুসোমাও বুলি ভাবিছিল৷ পুতেক কুমুদক নিমখ এজেবা আনিবলৈ কোৱাৰ পিছতো বেলি হোৱা দেখি অগত্যা নিজেই ভিতৰলৈ সোমাই গ’ল৷ “মৰাসবক সৰুতেই নিমখ চেলেকাই মাৰি পেলাব লাগিছিল!”— ভুৰভুৰাই ভুৰভুৰাই পদুমীয়ে বটিয়া মাছকেইটা নিমখ লেটিয়াই বাচি পেলালে৷ হস্পিতেলত পৰি থকা পবিনক চাবলৈ [More..]\n” যদি কাৰোবাৰ ওচৰত আগবঢ়াব পাৰিলোহেঁতেন, মোৰ দুখৰ দুখন হাত। সহমৰ্মিতাৰ এজাক হুমুনিয়াহৰ বা’ লব পৰাহেঁতেন!”, এটা হুমুনিয়াহে নীৰৱতাখিনি জান নাজানকৈ বিদাৰি দিলে। কথাবোৰ তেনেকুৱা নহয়। নমামিয়ে আন বহুতৰ দুখৰ দুহাতত তাইৰ দুহাত থয়। নমামিৰ [More..]\nসময় তেতিয়া ৭ বাজিছিলঃ শোণিত কুমাৰ গোস্বামী\n1 1Shareসময় তেতিয়া ৭ বাজিছিল। অন্য দিনাও একেই হয়। মানে সময় প্ৰায় একে খিনি লাগে। এয়া সময়ৰ পৰিৱৰ্তন। সঠিক সময়ত আমি নিজৰ কামবোৰ কৰিব পৰা এনে অৱস্থা হোৱা বেছি দিন হোৱা নাই। তথাপি এই পৰিৱৰ্তনে আমাক [More..]\nনবজোঁৱা বাঁহীৰ সুৰঃ ভায়োলিনা শইকীয়া\n“হে হৰি! অথনিৰ পৰা তহঁতে খেলিয়েই আছ! বেলি মাৰ যাব হ’ল।যা! বেগতে গৈ গাটো পখালি ল আৰু ৰূপালী শুনছোন ৰাতুলক তইয়েই গাটো ধুঁৱাই দিবি।” মাকৰ আদেশ শুনি ৰূপালী আৰু ৰাতুল কুঁৱাৰ পাৰলৈ লৰ মাৰিলে , [More..]\nপ্ৰত্যৰ্থী সহোদৰঃ ৰিংকু তালুকদাৰ\n10 10Sharesপ্ৰায় আধাঘন্টা ধৰি একেটা কথাই তাৰ মন মগজুত পাকঘূৰণি খাই আছে । ৰুমীয়ে বাৰু তাক কথাষাৰ কিয় ক’লে। তাৰ প্ৰতি তাইৰ এতিয়াও কিবা আকৰ্ষণ আছে নেকি । কথাষাৰ ভাবিয়েই তাৰ ভৰিৰ পৰা মূৰলৈ এটা অজান [More..]\nনাটক পাগল লৰা জনৰ সৰুৰে পৰা হেপাহ আছিল নাটক লিখাৰ, অভিনয় কৰাৰ, পৰিচলনা কৰাৰ। হেপাহে তেওঁক আগ্ৰহী কৰি তুলিছিল। সেই আগ্ৰহৰ বাবে ষষ্ঠ শ্ৰেণীত পঢ়ি থাকোঁতেই নিজ ৰচনাৰে স্কুলৰ বঁটা বিতৰণি সভাত নাট পৰিচালনা কৰি [More..]\nএই কাহিনীৰ শিৰোনামাত ‘বেলি নুডুবা সন্ধিয়া’ বুলি উল্লেখ কৰাত, বহুতৰ মনত পলকতে নানা কথা উদয় হ’ব পাৰে। বেলি নুডুবা সন্ধিয়াও থাকিব পাৰে নে বাৰু? কোনোবা এজন কবিয়ে লিখিছিল — “…. উত্তপ্ত এমুঠি উজ্জ্বল আন্ধাৰ মোৰ [More..]\n1 1Shareমই পঢ়া বিদ্যালয় খনৰ এইবছৰ ৰূপালী জয়ন্তী বৰ্ষ। আৰু মোৰ বাবে বিদ্যালয় খনৰ শেষৰ বৰ্ষ। এটি দুটি বছৰ কৰি কেতিয়া বিদ্যালয় খনত ১৩ বছৰ পাৰ কৰিলো হিচাপে কৰিবৰেই নহ’ল। যেন কালিহে স্কুল খনত নাম ভৰ্তি [More..]\nশুভেচ্ছা বাৰ্তাঃ অমৃতা গগৈ\n[তেজপুৰৰ শ্যামকল্যান দাসৰ প্ৰাথমিক গুৰু আছিল তেওঁৰ দেউতাক প্ৰয়াত কামিনী দাস। দেউতাকে অসম চৰকাৰৰ জলপানী লৈ লক্ষ্ণৌৰ ভাতখান্দে সংগীত মহাবিদ্যালয়লৈ বেহেলাৰ উচ্চশিক্ষাৰ গ্ৰহণ কৰিবলৈ গৈছিল আৰু ১৯৬০ চনত তেওঁ তাৰে পৰাই বিশাৰদ উপাধি লাভ [More..]\nআশীৰ দশকতে আত্মপ্ৰকাশ কৰা বজালীৰ এগৰাকী গল্পকাৰ উৎপল শৰ্মাই ইতিমধ্যে কিছু সংখ্যক গল্প লিখি পঢ়ুৱৈৰ অন্তৰ স্পৰ্শ কৰিবলৈ সক্ষম হৈছে । এনে এঘাৰটা গল্পৰ একত্ৰিত ৰূপ “জন্মদিনৰ শুভেচ্ছা” নামেৰে প্ৰকাশ পাইছে । সংকলনটি উন্মোচন কৰাৰ [More..]\nআৰ্কাইভ Select Month October 2018 (78) August 2018 (85)


হলিউডৰ ছবি xXx4ত বিন ডাইজেলৰ লগত আকৌ আহিব নেকি দীপিকা পাডুকনে ?\nহলিউডৰ ছবি xXx4ত বিন ...\n| 16 Dec 2019 10:09 AM GMT\nহলিউডৰ ছবি xXx4ত বিন ডাইজেলৰ লগত আকৌ আহিব নেকি দীপিকা পাডুকনে ? । বলিউডৰ জনপ্ৰিয় অভিনেত্ৰী দীপিকা পাডুকন । বলিউডৰ লগতে মাজে সময়ে হলিউডৰ ছবিতো দেখা যায় অভিনেত্ৰী দীপিকা পাডুকনক । দীপিকা পাডুকনে ২০১৭ চনত অভিনেতা বিন ডাইজেলৰ লগত "xxx return of Xander case" ত অভিনয় কৰিছিল।\nএই ছবি খনত দিপীকাৰ অভিনয় দেশী বিদেশী বিভিন্ন লোকে যথেষ্ঠ আদৰি লৈছিল। এই ছবি খনৰ প্ৰচাৰ কৰিবলৈ দীপিকা পাডুকনে হলিউডৰ জনপ্ৰিয় কমেডিয়ান আৰু এলেন ডিজেনেৰছৰ শ্ব'ত ও গৈছিল । হলিউডৰ অভিনেতা বিন ডাইজেলে ইংগিত দিছে যে আহিবলগীয়া ছবি xXx4ত ও আহিব পাৰে বলিউডৰ অভিনেত্ৰী দীপিকা পাডুকন।\nহলিউডৰ জনপ্ৰিয় অভিনেতা বিন ডাইজেলে জেণ্ডৰ কেজ ৪ ৰ এখন ফটো শ্বেয়াৰ কৰে । এই ফটোখনত অভিনেতা জনে ডাঙৰ কোট পিন্ধা দেখা যায় । অভিনেতা গৰাকীয়ে তেওঁৰ ইন্চটাগ্ৰাম একাউণ্টৰ জৰিয়তে ফটো শ্বেয়াৰ কৰি লিখে যে তেওঁলোকে জেণ্ডাৰ কেজৰ এখন বৈঠকত গৈছিল । এই ফটোটোত তেওঁ দীপিকা পাডুকনকো টেগ কৰিছে । গতিকে অনুমান লগাব পাৰি যে দীপিকা পাডুকনেও এই ছবি খনত অভিনয় কৰিব ।\nযদিহে বলিউডৰ অভিনেত্ৰী দীপিকা পাডুকনে এই ছবি খনত অভিনয় কৰে তেন্তে দীপিকাৰ এইখন হলিউডৰ দ্বিতীয় খন ছবি হ'ব । লগতে দুবছৰ পিছত দীপিকাই আকৌ হলিউডত অভিনয় কৰিব ।\nদীপিকাৰ কথা কব গ'লে বৰ্তমান দীপিকা ছপাক ছবিৰ প্ৰচাৰত ব্যস্ত হৈ আছে । দীপিকাৰ লগত এই ছবি খনত বিক্ৰান্ত মৈছিক দেখিবলৈ পোৱা যাব। এই ছবি খনৰ নিৰ্দেশনা কৰিছে মেঘনা গুলজাৰে। এই ছবি খন ২০২০ চনৰ ১০ জানুৱাৰী তাৰিখে মুক্তি লাভ কৰিব ।\nঅন্য খবৰৰ বাবে পঢ়ক : দীপিকা পাডুকনৰ ছপাকৰ ট্ৰেইলৰ মুক্তি, ভিডিঅ’দেখি হ’ব আৱেগিক\nTags: Deepika Padukone Hollywood


ৰাজেশ্বৰী চেটাৰ্জী - অসমীয়া ৱিকিপিডিয়া\n২৪ জানুৱাৰী, ১৯২২\n৩ ছেপ্টেম্বৰ, ২০১০ (৮৮ বছৰ)\nভাৰতীয় বিজ্ঞান প্ৰতিষ্ঠান,\n'ৰাজেশ্বৰী চেটাৰ্জী (২৪ জানুৱাৰী ১৯২২– ৩ ছেপ্টেম্বৰ ২০১০) আছিল এগৰাকী ভাৰতীয় বিজ্ঞানী আৰু শিক্ষাবিদ। তেখেত কৰ্ণাটকৰ প্ৰথমগৰাকী মহিলা অভিযন্তা। . বাংগালোৰস্থিত ভাৰতীয় বিজ্ঞান প্ৰতিষ্ঠান কাৰ্যনিৰ্বাহৰ কালছোৱাত তেখেতে প্ৰথমে অধ্যাপক আৰু শেষলৈ বৈদ্যুতিক যোগাযোগ অভিযান্ত্ৰিকৰ অধ্যক্ষৰ পদ অলংকৃত কৰে।\nৰাজেশ্বৰী চেটাৰ্জীৰ জন্ম হৈছিল ১৯২২ চনৰ কৰ্ণাটকত। তেখেতে প্ৰাথমিক শিক্ষাগ্ৰহণ কৰিছিল তেখেতে আইতাকে স্থাপন কৰা এখন বিশেষ ইংৰাজী বিদ্যালয়ত। প্ৰাথমিক শিক্ষাৰ শেষত তেখেতে চেণ্ট্ৰেল কলেজ অৱ বাংগালোৰত নামভৰ্তি হয়। মায়ছোৰ বিশ্ববিদ্যালয়ৰ অধীনৰ এইখন শিক্ষানুষ্ঠানৰ পৰা তেখেতে বিজ্ঞানত স্নাতক আৰু গণিতত স্নাতকোত্তৰ ডিগ্ৰী অৰ্জন কৰে। \n১৯৪৩ চনত স্নাতকোত্তৰ ডিগ্ৰী অৰ্জন কৰাৰ পাছত তেখেতে বাংগালোৰৰ আইআইএছচিৰ বৈদ্যুতিক যোগাযোগ বিভাগত এগৰাকী গৱেষক ছাত্ৰী হিচাপে যোগদান কৰে।\nতেখেতে চি ভি ৰমনৰ অধীনত কাম কৰিবলৈ গৈছিল। এক সূত্ৰৰ মতে, চি ভি ৰমনে তেখেতক ছাত্ৰী হিচাপে গ্ৰহণ কৰিবলৈ অমান্তি হৈছিল। কাৰণ তেখেতৰ পদাৰ্থ বিজ্ঞানত কোনো ডিগ্ৰী নাছিল। অন্যহাতে একাংশৰ মতে, তেখেতে নাৰীক ছাত্ৰী হিচাপে গ্ৰহণ কৰাৰ ধাৰণাটো অপছন্দ কৰিছিল। \n১৯৪৬ চনত দিল্লী চৰকাৰৰ দ্বাৰা তেখেতেক "উজ্জ্বল শিক্ষাৰ্থী" নিৰ্বাচিত কৰা হয়। ইয়াৰ লগতে বিদেশলৈ গৈ শিক্ষালাভ কৰিবলৈ এক জলপানি প্ৰদান কৰা হয়। তেখেতে আমেৰিকালৈ যাবলৈ সিদ্ধান্ত ল'লে। সেই সময়ছোৱাত বিদেশলৈ গৈ নাৰী এগৰাকীয়ে শিক্ষাগ্ৰহণ কৰাটো বৰ প্ৰত্যাহ্বানপূৰ্ণ কাম আছিল যদিও ৰাজেশ্বৰী বদ্ধপৰিকৰ আছিল। ১৯৪৭ চনৰ জুলাইৰ মাহত তেখেতে শিক্ষালাভৰ বাবে জাহাজেৰে আমেৰিকালৈ গমন কৰে। আৰু ৩০ দিনৰ মূৰকত গৈ আমেৰিকাত উপস্থিত হয়। আমেৰিকাত তেখেতে মিচিগান বিশ্ববিদ্যালয়ত অধ্যয়ন কৰে আৰু বৈদ্যুতিক অভিযান্ত্ৰিকত স্নাতকোত্তৰ ডিগ্ৰী অৰ্জন কৰে। তাৰপিছত ভাৰত চৰকাৰৰ সৈতে থকা চুক্তি মান চলি তেখেতে ৱাশ্বিংটন ডিচিৰ নেশ্যনেল ব্যুৰ' অৱ ষ্টেণ্ডাৰ্ছত ৰেডিঅ' ফ্ৰিকুৱেন্সি পৰিমাপনত আঠমহীয়া ব্যৱহাৰিক প্ৰশিক্ষণ গ্ৰহণ কৰে। প্ৰশিক্ষণ শেষ কৰি তেখেতে পুনৰ মিচিগান বিশ্ববিদ্যালয়লৈ উভতি যায় আৰু শিক্ষা অব্যাহত ৰাখে। ১৯৫৩ চনৰ আগভাগত তেখেতে প্ৰফেচাৰ উইলিয়াম গোল্ড ডা'ৰ অধীনত ডক্তৰেট ডিগ্ৰী অৰ্জন কৰে। \n১৯৫৩ চনত ডক্তৰেট ডিগ্ৰী গ্ৰহণ কৰি অহাৰ পাছত তেখেতে আইআইএছচি বাংগালোৰত বৈদ্যুতিক যোগাযোগ বিভাগত শিক্ষক হিচাপে যোগদান কৰে আৰু বিদ্যুৎ-চুম্বকীয় তত্ত্ব, মাইক্ৰৱেভ প্ৰযুক্তিবিদ্যা আদি বিষয় শিকায়।  একেটা বছৰতে তেখেতে শিশিৰ কুমাৰ চেটাৰ্জীৰ লগত বিবাহপাশত আৱদ্ধ হয়। \nচেটাৰ্জী পাছলৈ গৈ সেই বিভাগৰ অধ্যক্ষৰ আসনত বহেগৈ। তেখেতে নিজৰ জীৱনত বিশজন গৱেষকৰ তত্ত্বাৱধান লয়, এশখনতকৈও অধিক গৱেষণাপত্ৰ লিখা আৰু সাতখন গ্ৰন্থ ৰচনা কৰে। \n১৯৮২ চনত তেখেতে আইআইএছচিৰ পৰা অৱসৰ লয় আৰু সামাজিক কিছুমান কাৰ্যসূচীত অংশগ্ৰহণ কৰে। সেইবোৰ কাৰ্যসূচীত নাৰীশিক্ষাৰ প্ৰয়োজনীয়তাৰ ওপৰত গুৰুত্ব দিয়া হয়। \nতেখেতে লাভ কৰা কেইটামান লেখত ল'বলগীয়া বঁটা-সন্মান হৈছে—\nআমেৰিকা যুক্তৰাজ্যৰ বৈদ্যুতিক আৰু ৰেডিঅ' অভিযান্ত্ৰিক প্ৰতিষ্ঠানৰ তৰফৰপৰা মাউণ্টবেটেন বঁটা।\nজে.চি. বসুৰ স্মাৰক বঁটা, ইনষ্টিটিউট অৱ ইঞ্জিনিয়াৰছ্\nশ্ৰেষ্ঠ গৱেষণা আৰু শৈক্ষিককৰ্মৰ বাবে ৰামলাল ৱাধৱা বঁটা, বৈদ্যুতিক আৰু দূৰযোগাযোগ অভিযন্তাৰ তৰফৰপৰা।\n↑ 1.0 1.1 1.2 1.3 1.4 A. Jayaram (18 April 2002). "The nuts and bolts ofasuperachiever". The Hindu. http://www.hindu.com/thehindu/mp/2002/04/18/stories/2002041800540200.htm। আহৰণ কৰা হৈছে: 15 March 2014.\n↑ 2.0 2.1 D.P. Sen Gupta (1 October 2010). "On her own terms". The Hindu. http://www.thehindu.com/todays-paper/tp-features/tp-fridayreview/on-her-own-terms/article805338.ece। আহৰণ কৰা হৈছে: 15 March 2014.\n↑ 3.0 3.1 "ENGINEER’S DAY IN INDIA". KSG. https://www.ksgindia.com/study-material/34-study-material/snapticle/10250-engineer-s-day-in-india.html। আহৰণ কৰা হৈছে: 10 April 2020.\n↑ 4.0 4.1 Gupta, D. p Sen; Gupta, D. p Sen (2010-10-01). "On her own terms" (en-IN ভাষাত). The Hindu. ISSN 0971-751X. http://www.thehindu.com/todays-paper/tp-features/tp-fridayreview/On-her-own-terms/article15764097.ece.\n↑ "Remembering Rajeswari Chatterjee, IISc’s First Woman Engineer – Connect with IISc" (en-GB ভাষাত). connect.iisc.ac.in. http://connect.iisc.ac.in/2017/05/remembering-rajeswari-chatterjee-iiscs-first-woman-engineer/। আহৰণ কৰা হৈছে: 2018-01-20.\n↑ 6.0 6.1 6.2 Shashikala, K. "Lucky to be where I am, Rajeshwari Chatterjee". http://www.ias.ac.in/public/Resources/Initiatives/Women_in_Science/Contributors/rajeshwarichatt.pdf.\n↑ "Rajeswari Chatterjee". www.goodreads.com. https://www.goodreads.com/author/show/453527.Rajeswari_Chatterjee। আহৰণ কৰা হৈছে: 2018-01-20.\n"https://as.wikipedia.org/w/index.php?title=ৰাজেশ্বৰী_চেটাৰ্জী&oldid=231402"ৰ পৰা অনা হৈছে


'অসমত সম্পূৰ্ণ ৰূপে নিষিদ্ধ হ'ব লাগে গো হত্যা আৰু গো মাংস বিক্ৰী'- দাবী AIUDFৰ বিধায়ক জাকিৰ হুছেইন লস্কৰৰ– News18 assam\n'অসমত সম্পূৰ্ণ ৰূপে নিষিদ্ধ হ'ব লাগে গো হত্যা আৰু গো মাংস বিক্ৰী'- দাবী AIUDFৰ বিধায়ক জাকিৰ হুছেইন লস্কৰৰ\nমহাজোঁটত আছেনে এআইইউডিএফ? ফাট মেলিছে নেকি কংগ্ৰেছ আৰু AIUDFৰ মিত্ৰতাত?\nLast Updated : July 26, 2021, 16:15 IST\nপুনৰ গো মাংসৰ প্ৰসংগ। অসমত সম্পূৰ্ণ ৰূপে নিসিদ্ধ হ'ব লাগে গো হত্যা আৰু গো মাংস বিক্ৰী। এই দাবী জনালে স্বয়ং AIUDFৰ বিধায়ক জাকিৰ হুছেইন লস্কৰে। হাইলাকান্দি সমষ্টিৰ বিৰোধীবিধায়ক গৰাকীৰ স্পষ্ট মত, অসমত গো মাংস ভক্ষণ বন্ধ হওক। কেৱল হাইলাকান্দি জিলাতে নহয়, সমগ্ৰ ৰাজ্যত গৰু হত্যা আৰু ইয়াৰ মাংসৰ প্ৰচলন সম্পূৰ্ণ ৰূপে বন্ধ কৰাৰ বাবে জোৰদাৰ দাবী তুলিলে বিধায়ক জাকিৰ হুছেইন লস্কৰে।\nসোমবাৰে কংগ্ৰেছক কঠোৰ ভাষাৰে সমালোচনা কৰে এআইইউডিএফৰ বিধায়ক জাকিৰ হুছেইন লস্কৰে।জাকিৰ হুছেইন লস্কৰৰ মতে, বিগ ব্ৰাদাৰৰ ধৰ্ম পালনত কংগ্ৰেছ সম্পূৰ্ণৰূপে ব্যৰ্থ হৈছে।\nআশ্বৰ্যজনক ভাবে মুখ্যমন্ত্ৰী ড০ হিমন্ত বিশ্ব শৰ্মাক প্ৰশংসা কৰাৰ যেন অঘোষিত প্ৰতিযোগিতা চলিছে এআইইউডিএফত। এজনৰ পিছত আনজন এআইইউডিএফৰ বিধায়কৰ মুখত মুখ্যমন্ত্ৰী হিমন্ত বিশ্ব শৰ্মাৰ গুণানুকীৰ্তন। এআইইউডিএফৰ সূত্ৰৰ পৰা জানিব পৰা মতে, দলটোৰ তিনিগৰাকী বিধায়কে বিজেপিত যোগদান কৰাৰ কথা বতৰা চলি আছে।\nFirst published: July 26, 2021, 15:50 IST\nAIUDFBeefbjpCM Himanta Biswa sarmaMLA Jakir Hussain Laskar


ৰাহুল গান্ধীক কংগ্ৰেছৰ অধ্যক্ষ হোৱাটো বিচাৰে যুৱ কংগ্ৰেছে : জুন মাহত নতুন সভাপতিয়ে ল'ব দায়িত্ব!\nৰাহুল গান্ধীক কংগ্ৰেছৰ অধ্যক্ষ হোৱাটো বিচাৰে যুৱ কংগ্ৰেছে : জুন মাহত নতুন সভাপতিয়ে ল’ব দায়িত্ব!\nভাৰতীয় জাতীয় কংগ্ৰেছৰ ভাতৃ সংগঠন যুৱ কংগ্ৰেছে ৰাহুল গান্ধীক দলটোৰ নেতৃত্ব লোৱাটো বিচাৰিছে।\nসোমবাৰে যুৱ কংগ্ৰেছে ৰাহুল গান্ধীক দলটোৰ সভাপতি দায়িত্ব পুনৰ ন্যস্ত কৰিবলৈ দাবী কৰি কয় যে তেওঁৰ নেতৃত্বই দলটোৰ সাংগঠনিক ভেটি সুদৃঢ় কৰাৰ লগতে শক্তিশালী কৰি যুৱ কৰ্মীসকলক উৎসাহিত কৰিব।\nসোমবাৰে দিল্লীত অনুষ্ঠিত যুৱ কংগ্ৰেছৰ ৰাষ্ট্ৰীয় কাৰ্যনিৰ্বাহকত এই প্ৰস্তাৱ গ্ৰহণ কৰি গৃহীত কৰা বুলি প্ৰকাশ কৰিছে যুৱ কংগ্ৰেছৰ নেতৃত্বই।\n“দেশৰ বৰ্তমানৰ পৰিস্থিতিলৈ লক্ষ্য ৰাখি ভাৰতীয় যুৱ কংগ্ৰেছৰ ৰাষ্ট্ৰীয় কাৰ্যনিৰ্বাহকে যুটীয়াভাৱে ৰাহুল গান্ধীক পুনৰ জাতীয় কংগ্ৰেছৰ ৰাষ্ট্ৰীয় সভাপতিৰ দায়িত্ব অৰ্পণৰ বাবে এটা প্ৰস্তাৱ গ্ৰহণ হওক।” প্ৰস্তাৱটো এইদৰে কোৱা হৈছে।\nযুৱ কংগ্ৰেছে তেওঁলোকৰ নেতা ৰাহুল গান্ধীৰ সৈতে দৃঢ়তাৰে থিয় হৈ থকা বুলি উল্লেখ কৰি আৰু কয়, “আমি দৃঢ়ভাৱে বিশ্বাস কৰোঁ যে ৰাহুলজীৰ নেতৃত্ব আৰু নিৰ্দেশনাত সংগঠনটো শক্তিশালী হ’ব আৰু এই নিযুক্তিয়ে সমগ্ৰ দেশৰ দলৰ কৰ্মীসকলক উৎসাহিত কৰিব।”\nউল্লেখ্য যে অহা জুন মাহত কংগ্ৰেছৰ পূৰ্ণ পৰ্যায়ৰ ৰাষ্ট্ৰীয় সভাপতি মনোনীত কৰাৰ কথা। ইমধ্যে দলটোৰ ২৩ গোটৰ সৈতে এই সম্পৰ্কে দলীয়ভাৱে আলচোনা কৰা বুলিও জানিব পৰা গৈছে।\nকংগ্ৰেছ নেতা গোলাম নৱী আজাদে আভ্যন্তৰীণ নিৰ্বাচনৰ দ্বাৰা দলৰ সভাপতি নিৰ্বাচিত কৰিব লাগে বুলি দাবী কৰাৰ পিছতেই যুৱ কংগ্ৰেছে এই প্ৰস্তাৱ গ্ৰহণ কৰাটোৱে বিশেষ তাৎপৰ্য বহন কৰিছে।


ঘোচ (মহেন্দ্ৰ মোহন দাস) - সাহিত্য ডট অৰ্গ\nঘোচ (মহেন্দ্ৰ মোহন দাস)\nমহেন্দ্ৰ মোহন দাস\nলং শ্বট। এখন চহৰৰ দৃশ্য। এটি ব্যস্ত চাৰিআলি। এটা ৰাস্তাৰে বগা ৰঙৰ মাৰুতী ৮০০ গাড়ী এখন আহি চাৰিআলিটোত সোঁফালে ঘূৰিছে। তাৰ পিছত এখন ৰিক্সা তাৰ বিপৰীত দিশেৰে আহি চাৰিআলিটো পাৰ হোৱাৰ চেষ্টা চলাইছে। ট্রেফিক পুলিচে ৰিক্সাৱালাটোৰ উদ্দেশ্যি হুইচেল বজাইছে। ৰিক্সাখনত বহি যোৱা শকত ভদ্রমহিলাগৰাকীয়ে ৰিক্সাৱালাটোক কিবা কোৱা দেখা গৈছে। ৰাস্তাৰ কাষ হৈ ৰিক্সাখন লাহেকৈ চাৰিআলিটো পাৰ হৈ গৈছে। তেনে সময়তেই মাৰুতী গাড়ীখন অহাৰ দিশেৰেই এখন হালধীয়া ৰঙৰ স্কুলবাছ আহিছে। সৰু স্কুলবাছ। দেখাত সম্ভ্রান্ত আৰু দামী স্কুল যেন লাগে। স্কুলবাছৰ নামটো অস্পষ্ট।\nমিড লং শ্বট। অসম চৰকাৰৰ এটা বিভাগ। কিছুমান মানুহ সোমাইছে আৰু কিছুমান ওলাইছে। এজন মানুহ বিভাগটোলৈ খোজ লৈছে। হাতত প্লাষ্টিকৰ মোনা এটা। পিছপিনৰপৰা মানুহজনৰ চেহেৰাটো দেখা যোৱা নাই। পিন্ধনত দীঘল হাতৰ চোলা এটা আৰু লংপেণ্ট এটা। ভৰিত কি পিন্ধিছে ভালদৰে দেখা যোৱা নাই। ভৱনটোৰ মূল দুৱাৰেৰে মানুহজন সোমাই গৈছে। দুৱাৰৰ ভিতৰছোৱা দেখা যোৱা নাই। অন্ধকাৰ।\nক্ল’জ শ্বট। ভৰিৰপৰা মূৰলৈ। ভৰিত হাৱাই চেণ্ডেল। ক’লা ৰঙৰ লংপেণ্টটো অলপ মলিয়ন যেন দেখা গৈছে। দীঘল হাতৰ চোলাটো পেণ্টৰ ভিতৰত গুজি লোৱা নাই। মুখখন কিছু শোতোৰা পৰা। চকুকেইটা বহল। কাণৰ লতি কিছু ওলমিছে।\nবিষয়া এজনে ফাইলৰপৰা মূৰ তুলি চাইছে। এক চেকেণ্ড পিছত বিষয়াজনৰ মুখত বিৰক্তিৰ ভাৱ স্পষ্টভাৱে দেখা গৈছে। সেই এক চেকেণ্ড সময় তেওঁ সন্মুখৰ মানুহজনক চিনি পোৱাত লগাইছে, আৰু এক চেকেণ্ড পিছৰ বিৰক্তিখিনি সেই এক চেকেণ্ডৰ বিশ্লেষণৰ প্রতিফলন। বিষয়াজনে পাতল নীলা ৰঙৰ ষ্ট্রাইপ থকা দীঘল হাতৰ চোলা এটা পিন্ধিছে। তলফালে কি পিন্ধিছে সেয়া জানিব পৰা নাযায়। সোণালী ৰঙৰ কলমটো ফাইলটোৰ ওপৰত থৈ তেওঁ নিজৰ দুয়োখন হাতৰ আঙুলিকেইটা\n“ছাৰ, মোৰ কামটো কিবা হ’লনে? যোৱামাহত যে আহিছিলোঁ…”\n“অঁ অঁ মনত আছে। হৈছে ৰ’বা তোমাৰ কামটো। মাথোঁ বৰবাবুৰ দুটামান চহী বাকী আছে। ফাইলটো অৱশ্যে এতিয়া মোৰ তাতেই আছে। বৰবাবু আহিলেই তোমাৰ কাম হৈ যাব। চিন্তা নকৰিবা। হৈ যাব। তুমি নহ’লে অহা সপ্তাহত আহা।” নির্লিপ্ত উত্তৰ। চিধাই ক’ব পৰা নাই। দুর্নীতি বিৰোধী আন্দোলন আৰু গান্ধী টুপী পিন্ধা বুঢ়া মানুহ এজনে কেইমাহমান আগতে দেশখন কঁপাই ৰাখিছিল। গতিকে এইখিনি সময় চিধা কথা নপতাৰ সময়। বুজিলে মানুহজনে বুজিব, নুবুজিলে আৰু দুমাহমান ঘূৰাই বুজাই দিয়া যাব।\nদুমাহ ৰ’ব লগা নহ’ল। মানুহজনে এতিয়াই বুজিলে। মানে যোৱাবাৰেই বুজিছিল। “ছাৰ ধন্যবাদ। সোনকালে কামটো হৈ গ’লে আমাৰ সুবিধা হ’ব ছাৰ। গাৱঁত এইখিনি টকাৰ বহু প্রয়োজন। ফিচাৰীৰ বাবেও সহায় হ’ব। অ’, ফিচাৰী বোলোতেহে মনত পৰিছে। আমাৰ পুখুৰীৰেই কেইটামান কাৱৈ আৰু এটা চিতল মাছ আপোনাৰ বাবে লৈ আনিছোঁ। আপোনাৰ ল’ৰা-ছোৱালীকেইজনে ভাল পাব। ইয়াত চহৰতটো আপোনালোকে একদম তাজা মাছ নাপায়েই চাগে। খাই চাবচোন। পত্নীয়ে বাইদেউলৈ বুলি দি পঠাইছে।”\nবুজাই বুজিলে। লগে লগে বিষয়াজন সচেতন হ’ল। “এঃ এইবোৰ বস্তু কিয় আনিব লাগে? আমাৰ ঘৰত সদায় মাছ থাকেই। অৱশ্যে ইমান ফ্রেচ মাছ নাপাওঁ বাৰু, সেয়া মানিব লাগিব। আনিছা যেতিয়াতো ল’বই লাগিব। ঠিক আছে বাৰু, দি দিয়া। এই কাষতে থৈ দিয়া। আৰু অহা সপ্তাহত আহি যাবা। তোমাৰ কাম হৈ যাব। বেছি ডাঙৰ কাম নহয়, সৰু কামহে। ডাঙৰ কাম হ’লে বহুদিন ঘূৰিবলগীয়া হ’লহেঁতেন। জানাই নহয় ৰঙা ফিটাৰ মেৰপাক, গতিকে বৰবাবুৱে নভবা নিচিন্তাকেতো চহী কৰিব নোৱাৰে। যোৱা যোৱা। চিন্তা কৰিব নালাগে। কাম হৈ যাব।” আশ্বাসৰ সুৰেৰে বিষয়াজনে ক’লে।\nপুনৰ মিড লং শ্বট। বাছত খিৰিকীৰ কাষৰ চিট এটাত মানুহজনক বহি থকা দেখা গৈছে।\nলং শ্বট। পল্টনবজাৰ। দূৰণিবটীয়া বাছ এখন বাছ আস্থানৰপৰা লাহেকৈ ওলাইছে। বেকগ্রাউণ্ডত দোস্ত হবিবুৰ ৰহমানৰ ‘গুহেটীক নমস্কাৰ’ গানটো বাজি আছে। প্রথম দর্শন সমাপ্ত।\nপুনৰ মিড লং শ্বট। এটা অসম টাইপৰ ঘৰ। পিছে সুসজ্জিত। গে’টৰ ফাঁকেৰে ফুলৰ বাগিচা এখনৰ অংশবিশেষ ৰিণিকি ৰিণিকি দেখা পায়। কেইচেকেণ্ডমান পিছত প্রথম দৃশ্যৰ চাৰিআলিটোত দেখাৰ দৰেই এখন স্কুলবাছ ঘৰটোৰ সন্মুখত ৰ’ল। পাঁচ-ছয় চেকেণ্ডমান ৰোৱাৰ পিছত গাড়ীখন গ’ল। গাড়ীখনে ঢাকি ধৰা গে’টখন পুনৰ দেখা গ’ল। তেৰ-চৈধ্য বছৰীয়া ল’ৰা এজনে গে’টৰ ভিতৰ সোমাই গে’টখন বন্ধ কৰি থকা দেখা গ’ল। পিন্ধনত বগা হাফ চোলা আৰু ক’লা লংপেণ্ট। দূৰৰপৰাই পেণ্টটো চকমকাই আছে। প্রথম দৃশ্যত দেখা মানুহজনৰ পেণ্টটোৰ সম্পূর্ণ বিপৰীত। পিঠিত এটা স্কুলবেগ। পানীৰ বটল এটা গলত ওলোমাই লোৱা আছে। ল’ৰাজন লাহে লাহে ঘৰটোৰ পিনে আগবাঢ়িল। কলিংবেলটো টিপিলে। কিছুসময় পিছত কোনোবা এজনে দুৱাৰখন খুলিলে। খোলোঁতাজনৰ চেহেৰাটো অন্ধকাৰৰ বাবে দেখা নগ’ল। ল’ৰাজন ভিতৰ সোমাই গ’ল। তাৰ পিছত দুৱাৰখন বন্ধ হৈ গ’ল।\nক্ল’জ শ্বট। মধ্যবিত্ত পৰিয়াল এটাৰ ডাইনিং ৰুম। মহিলা এগৰাকীয়ে খাদ্য যুগুতাই আছে। দহ-এঘাৰবছৰীয়া ছোৱালী এজনীয়ে মহিলাগৰাকীক সহায় কৰিছে। পিছপিনে ঘৰটোৰ কিছু অংশ দেখা গৈছে। উচ্চ মধ্যবিত্ত পৰিয়াল বুলি গম পোৱা যায়। দামী ছবি এখন পিছপিনে আঁৰি থোৱা আছে। কিছুসময় পিছত মহিলাগৰাকীয়ে চিঞৰি পৰিয়ালৰ বাকী সদস্যসকলক খাবলৈ মাতিছে। দুই মিনিটমান পিছত প্রথম দর্শনত দেখা বিষয়াজনক দেখা গৈছে। ডাইনিং টেবুলত বহিছে। কাঁহীত থকা চাউলখিনিৰ ওপৰত দাইল বাকি লৈছে। এগৰাহ ভাত মুখত ভৰাইছে।\n“বাবা!” মানুহজনে চিঞৰিছে। পাঁচ চেকেণ্ডৰ নিঃশব্দতা। মহিলাগৰাকী এটা কোঠাৰপৰা ওলাই আহিছে। “তুমি হেনো মাছকেইটা অফিচত ঘোচত আনিছা। ঘোচৰ বস্তু সি নুচুৱে বোলে।” মহিলাগৰাকীয়ে লাহেকৈ ক’লে।\n“কোনে ক’লে তাক এনেকৈ?” মানুহজন শিয়ঁৰি উঠিল। “মই তাক কৈছিলো যে আজি দেউতাৰৰ অফিচলৈ আহোঁতে গাৱঁৰ মানুহ এজনে গাৱঁৰ পুখুৰীৰপৰা ফ্রেচ কাৱৈ আৰু চিতল মাছ আনিছে। এইবোৰ বস্তুটো সদায় সদায় চহৰত পোৱা নাযায়। পালেও ইমান দাম। গতিকে ফ্রীতে পাওঁতেই খাই ল’ আজি ভালকৈ। তেনেকে ক’বলৈহে পালোঁ, সি জঁকি উঠিল, কোনো অচিনাকী মানুহে হেনো অচিনাকী মানুহৰ বাবে অফিচলৈ এইবোৰ বস্তু এনেই লৈ নানে। মানুহজনে নিশ্চয় ঘোচ দিছে। গতিকে সি এই মাছ নাখায়। লাগিলে আজি ভাতকে নাখায় বোলে। বুজোৱা যোৱা তোমাৰ ধর্মাত্মা পুত্রক।”\nদুই চেকেণ্ডৰ বাবে মানুহজনৰ মুখখন ফটোগ্রাফ এখনৰ দৰে স্থিৰ হৈ ৰ’ল। হঠাতে ইলেকট্রিক শ্ব’ক খোৱাৰ দৰে জাঁপ মাৰি চকীখনৰপৰা তেওঁ উঠিল। মহিলাগৰাকী ওলাই অহা কোঠাটোৰ পিনে মানুহজনে খোজ ল’লে। “বাবা, কি হৈছে তোৰ? কোনে কৈছে তোক মই ঘোচ খোৱা বুলি?” -ইতিমধ্যে কেমেৰা ল’ৰাজনৰ কোঠালৈ স্থানান্তৰ হৈছে। দুপৰীয়া স্কুলবাছৰপৰা নমা ল’ৰাজনক তাৰ কোঠাত দেখা গৈছে। পৰিপাটী কোঠা। মাজত এজনীয়া বিচনা। একাষে এটা আলমাৰী আৰু আনকাষে পঢ়িবৰ বাবে এযোৰ চকী-মেজ। মেজৰ ওপৰত কেইখনমান কিতাপ আৰু বহী। সন্মুখত কম্পিউটাৰ এটা। চকীত ল’ৰাজন বহী আছে। কম্পিউটাৰত কিবা চাই আছে। কি চাই আছে ধৰিব পৰা নাযায়। কাষতে কিতাপ এখন মেলি থোৱা আছে। কোঠাৰ বাকী অংশ ভালদৰে কেমেৰাৰ লেন্সে ধৰি ৰখা নাই। মানুহজন ফ্রেমলৈ সোমাই অহা দেখা গৈছে। এতিয়া কেমেৰাৰ ফ্রেমত ল’ৰাজন আৰু দেউতাক। মানুহজনে কথাষাৰ আনটো কোঠাৰপৰা কৈ কৈ আহি আছে- “তোৰ দেউতাৰক তেনে মানুহ পাইছ নেকি?”\n“মই নাজানোঁ নেকি কিবা? কোৱাচোন কোনে দিছে তোমাক মাছকেইটা? নামটোও জানানে নাজানা মোৰ সন্দেহ। মোৰ চকুলৈ চাই মিছা মাতিব পাৰিবা? পাৰা যদি নিজৰ পুতেৰৰ চকুলৈ চাই\nমিছা কোৱাচোন।” পুতেকে ঘোপাকৈ বাপেকলৈ চাই পঠিয়ালে।\nবাঘহেন বাপেকে তিনিচেকেণ্ডমান থেৰোঁ-গেৰোঁ কৰিলে। “নহয় মানে মানুহজনে গাৱঁৰপৰা মাছকেইটা লৈয়েই আনিছিল। মই কি সেইকেইটা ঘূৰাই পঠিয়াম নেকি? তাতে ইমান গৰম, বাছতেই মাছকেইটা গেলি গ’লহেতেন। ভালেই হ’ল মই সেইকেইটা লৈ আনিলোঁ। তই তাকো ঘোচ বুলি কৱ? হে ভগৱান, তোৰ মূৰ গ’ল। মই কোনো টকা-পইচা লোৱা নাই মানুহজনৰপৰা আৰু সেই মানুহটোৰপৰা কেতিয়াও নলৱোঁ। টকা-পইচা লোৱাটোকহে ঘোচ বুলি কয়। তোৰ বাপেৰ অফিচৰ কামৰ বাবে বাহিৰা টকা-পইচা লোৱা মানুহ নহয়। আহ আহ, ভেম এৰ, ভাত খাহি আহ। ব’ল।” বাপেকে বাওঁহাতখন ল’ৰাজনৰ কান্ধত থ’লে (সোঁহাতত ভাত, দাইল আৰু মাছৰ টুকুৰা অকণ লাগি আছিল। কেমেৰাই সেইখিনি ভালদৰে দেখুৱাব নোৱাৰিলেও দর্শকে সেইখিনি অনুমান কৰি ল’ব পাৰে)।\nল’ৰাজনে অৱশ্যে শুদা দাইলেৰেই ভাতকেইটা খালে (মাছ থকা বাবে মাকে বেলেগকৈ তৰকাৰী বনোৱা নাছিল। মাছ নোখোৱা দেখি এটা কণীৰ অমলেট এটা মাকে বনাই দিলে। কেমেৰাত সেইখিনি দেখুওৱা নহ’ল।)\nক্ল’জ শ্বট। পুনৰ সেই একেই কার্যালয়। মানুহজনৰ মুখত এটা বিনম্র হাঁহি, সেইদিনাৰ বিৰক্তিৰ ভাৱৰ সম্পূর্ণ বিপৰীত। কেমেৰা ঘূৰাতহে ওৰ ওলাল। সন্মুখত বগা কুর্তা পিন্ধা থুলন্তৰ চেহেৰাৰ মানুহ এজন বহি আছে। তেওঁৰ মুখতো হাঁহি। বেকগ্রাউণ্ডত মৃদু সংগীত বাজি আছে। তেওঁলোকে কি কথা পাতি আছে সেয়া শুনিব পৰা যোৱা নাই। কিছুসময় পিছত মানুহজন থিয় হৈছে। বিষয়াজনে হাতঘড়ীলৈ চাইছে। দুই চেকেণ্ড কিবা ভাবিছে। তাৰপিছত তেৱোঁ থিয় হৈছে।\nমিড লং শ্বট। ব্যস্ত ৰাস্তা এটাৰে বিলাসী গাড়ী এখন পাৰ হৈ গৈছে। পিছৰ চিটত থুলন্তৰ চেহেৰাৰ মানুহজন আৰু বিষয়াজনক একেলগে দেখা গৈছে। ক্ল’জ শ্বটত থুলন্তৰ মানুহজনৰ হাঁহি থকা মুখ, বগা দাঁতকেইটা আৰু তাত লাগি থকা তামোলৰ চেকা দেখা গৈছে।\nল’ৰাজন স্কুলবেগ লৈ ঘৰৰ ভিতৰ সোমাইছে। চকু এঠাইত ঠৰ লাগি ৰৈছে। কেমেৰা সেইপিনে ঘূৰোৱাত নতুন ক’লা ৰঙৰ বৃহৎ আকাৰৰ এল চি ডি টিভি এটা দেখা গৈছে। ল’ৰাটোৰ মুখেৰে প্রথমে হাঁহি ওলাই সেই হাঁহিটো স্তব্ধ হৈ গৈছে। দেউতাক কাষৰ কোঠাটোৰপৰা ওলাই আহিছে।\n“ইমান দামী টিভি? বাপৰে। তাতকৈ গাড়ী এখনেই কিনিব লাগিছিল। পুৰণা মাৰুতী ৮০০ এখনত কিমান ঘূৰিম। তুমিও যে আৰু! পিছে কিমান ল’লে, দেউতা?”\n“ডেৰ লাখ। অৱশ্যে ১০% ৰেহাই চলি আছে। সেইকাৰণেই লৈ আনিলোঁ।” মৃদু হাঁহিৰে দেউতাকে ক’লে। “সঁচানে?” ল’ৰাজনৰ মুখত সন্দেহৰ ভাৱ স্পষ্ট।\n“বাপেৰক কি পাইছ? সঁচানে বুলি সুধিব আহ যে? বিলখন দেখুৱালেহে শান্তি পাবি নেকি? টিভিটোৰ কাষতেই আছে। চাই ল’। এইখন। এয়া চা। হোঃ। তোৰ লগত চুপতি মাৰিবৰ সময় নাই মোৰ। টিভিৰ দোকানৰ মানুহকেইটা এইমাত্র গ’ল টিভি ফিট কৰি। মইও অফিচলৈ যাওঁ। কাপোৰ কানি সলাই খাই বৈ শুই ল’গৈ। সন্ধিয়া টিউচন নাই জানো? যা যা।” বাপেক অফিচলৈ ওলাই গ’ল।\nতেওঁৰ মিছা মতাৰ দৰকাৰ নাই। দোকানৰপৰাই তেওঁ টিভিটো আনিছে। অফিচত কোনেও টিভি ঘোচ দিবলৈ যোৱা নাই। এইটো বেলেগ কথা যে পইচা তেওঁ দিয়া নাই। টিভিটো কিনা সময়ত তেওঁৰ লগত থকা থুলন্তৰ চেহেৰাৰ মানুহজনে দিছে। বিলখন অৱশ্যে তেওঁৰ নামতেই বনোৱা আছে। মানুহজনে মিচিকিয়াই হাঁহিলে।\n(মে’ সংখ্যা সাতসৰীত প্রকাশিত।)\n← “কবি যতীন্দ্ৰনাথ দুৱৰাদেৱৰ বিষয়ে অকণমান” (মৌচুমী বৰি)\nযন্ত্ৰণা (প্ৰতিম প্ৰতাপ বৰুৱা) →\nদূৰত্ব —- (বি জে ৰঞ্জন)


xukhdukh.com September 14, 2014\n১. প্ৰথমজন বিদেশী ৰাষ্ট্ৰনেতা হিচাবে আমেৰিকাত ইতিহাস লিখিব বোলে নৰেন ককাইদেৱে। আমেৰিকাৰ ইতিহাসো কাইলৈৰ পৰা নতুনকৈ আৰম্ভ হব বুলি ভক্তগণৰ মাজত উলাহৰ ঢৌ উঠাৰ কথা জানিব পৰা গৈছে। সকলোতে কেৱল নতুন নতুন বুৰঞ্জী লিখা ককাইদেউ এতিয়া বুৰঞ্জীবিদ নে ৰাজনীতিবিদ তাকেই লৈ এতিয়া এনে বাতৰি পঢ়া সাধাৰণ ৰাইজৰ মনত প্ৰশ্নৰ উদ্ৰেক ঘটাৰ খবৰো পোৱা গৈছে।\n২. নাগালেণ্ড সীমান্তত "আমোলা আক্ৰমণ" নাটক এখন কালি সদৌ নগা বীৰপুৰুষ দুৰ্বৃত্ত সন্থাই সফলতাৰে মঞ্চস্থ কৰাৰ খবৰ পোৱা গৈছে। এইখন নাটক উপভোগ কৰি অহা শীৰ্ষকান্ত আমোলা চাহাবে এতিয়া কি প্ৰতিক্ৰিয়া বা পদক্ষেপ লব সেয়াও এতিয়া লক্ষণীয় হৈ পৰিছে। দিল্লীৰ পৰা ৰিজেজু চাৰে লিখি পঠিওৱা নৃত্য-নাটিকা "শান্তিৰ বাণী"ক কালিৰ নাটকে হাস্য ব্যংগলৈহে ৰূপান্তৰিত কৰিলে বুলিও সীমান্তবাসী ঘৰ জ্বলা নাগৰিক সমাজে মত প্ৰকাশ কৰিছে।\n৩. দিল্লী বিশ্ববিদ্যালয়ৰ ছাত্ৰ একতা সভাৰ নিৰ্বাচনতো পদুম ফুল ফুলা বুলি জানিব পৰা গৈছে। হাতোৰা পাৰ্টিৰ যুৱক সকলে "মেৰী কম"ৰ ছবিৰ বিনামূলীয়া টিকেট বিতৰণ কৰি, তাৰ বিনিময়ত ভোট পোৱাৰ আশাত চেঁচা পানী পৰা বুলি জানিব পৰা গৈছে। দুয়ো দলে গোটেইখন পানী ছটিয়াই বোকা কৰি পেলোৱাতেই স্বাভাৱিকতে বোকাত ফুলা পদুম ফুলেই লহপহকৈ বাঢ়ি অহা বুলিও কৰ্তবৰত পৰ্যবেক্ষক তথা নাইট চকীদাৰ শম্ভু ককাইদেৱে আমালৈ খবৰ পঠাইছে।\n৪. মেট্ৰিক পৰীক্ষাৰ এডমিট কাৰ্ড অহা বছৰৰ পৰা অনলাইন পাবলৈ সক্ষক্ম হব বুলি জানি সদৌ অসম চেঙেলীয়া নেটিজন সন্থা সন্তোষিত হৈ পৰিছে। পেপাৰো অনলাইন ৰাখি তেখেতসকলৰ হেকিং প্ৰতিভাৰ পৰীক্ষা লবলৈকো এতিয়া সন্থাই দাবী জনাইছে। ইংৰাজীৰ পৰীক্ষা দিবলৈ যোৱাৰ আগতে অলপ আত্ম-বিশ্বাস গোটাবৰ বাবে "ইংলিচ" অলপ পান কৰি যাব পৰাকৈ "মাইনা বটল" ডাউনলোডৰো ব্যৱস্থা কৰিবলৈ সুৰাপানেৰে সংবাদ শিৰোনামা লাভ কৰা সুৰাপ্ৰেমী সচিব ককাইদেউলৈ আহ্বান জনাইছে।\n৫. বিশিষ্ট অসমীয়া সংগীত শিল্পী ডেইলী এনজয় গগৈলৈ বৰ্ষটোৰ "ফেচ দ্যা ৰিয়েল মিউজিক বঁটা" আগবঢ়োৱাৰ সুখবৰ কলকতাৰ পৰা প্ৰকাশিত হৈছে। তেখেতৰ গলগলীয়া কণ্ঠৰ সুমধুৰ লক্ষ্মীদেৱীৰ ভক্তি সংগীত শুনি শুনিয়েই সদৌ চিবিআই সাংস্কৃতিক মঞ্চই এই বঁটা তেখেতক দিবৰ বাবে সিদ্ধান্ত গ্ৰহণ কৰাৰ কথাও বাংলা নিউজে প্ৰকাশ কৰিছে। বিপদৰ দিনতো মুখৰ হাঁহি ম্লান নপৰা শিল্পীজনৰ ফটোৱেই মঞ্চৰ সদস্য সকলক চিন্তাত পেলোৱাৰো গোপন খবৰ!\n৬. অসমীয়া ভাষাৰ প্ৰয়োগ নিশ্চিত কৰা দাবীৰে তিনিচুকীয়াত ইংৰাজী-হিন্দী বেনাৰ হৰ্ডিং ক'লা ৰঙ সানি প্ৰতিবাদ জনাই কেইবাটাও সংগঠনে। কিন্তু ইংৰাজী মাধ্যমৰ পৰা নিজ নিজ সন্তানক সোনকালে আনিবলৈ যাব লগা হোৱাৰ বাবে এই কাৰ্যসূচী বিয়লি বেলাকৈকে পালন কৰিব পৰা নগ'ল বুলি গোপন সূত্ৰই প্ৰকাশ কৰিছে।\n৭. নিজৰ নিজৰ কনপোনাক মন্ত্ৰী বিধায়ক বনোৱাৰ ক্ষেত্ৰত পাৰস্পৰিক সহযোগিতা নিশ্চিত কৰিবলৈ সকলো দল-সংগঠনক সামৰি নৱ-প্ৰজন্ম কল্যাণ সংঘ গঠন কৰিবলৈ ব্যাপক প্ৰস্তুতি চলা গোপন খবৰ পোৱা গৈছে। এই মঞ্চত সভাপতি ৰূপে ৰসাল গগৈদেৱে অৰিহণা যোগোৱাৰ লগতে অভিভাৱকৰ দ্বায়িত্বৰ প্ৰতি সচেতন অগৰুদ্দিন হোজাইমাল চাহাবে সম্পাদকৰ দ্বায়িত্ব লবলৈ সন্মতি প্ৰকাশ কৰিছে বুলিও খবৰ ওলাইছে।\n৮. যমুনা জলসিঞ্চন প্ৰকল্পত অবাধ দুৰ্নীতি হোৱাৰ কথা প্ৰকাশ পোৱাত সদৌ অসম নিবনুৱা সন্থাই সন্তোষ প্ৰকাশ কৰিছে। এনে প্ৰকল্পত কাম কৰি লাভৱান হবৰ বাবে নিবনুৱা সকলকো সুবিধা দিবলৈকো মন্ত্ৰী মহোদয়লৈ ৰাজহুৱাকৈ খাটনি ধৰিছে। কেৱল ঘনিষ্ঠ ঠিকাদাৰকে এই লুণ্ঠনৰ ভাগ নিদি সকলোকে কিঞ্চিত কিঞ্চিত ভগাই দি পূণ্য অৰ্জন কৰিবলৈকো আহ্বান জনাইছে।\n৯. দিল্লীলৈ কুমলীয়া গাভৰু চাপ্লাই দিয়া কেইবাজনো ব্যৱসায়ীক ধাৰাবাহিকভাৱে আটক কৰাক লৈ দিল্লী এনজয়মেণ্ট ফ'ৰামে উদ্বেগ প্ৰকাশ কৰিছে। মনোৰঞ্জন উদ্যোগটোৰ এই অক্লান্ত কৰ্মীসকলক অচিৰেই স-সন্মানে মুক্তি দিবলৈকো ফ'ৰামে আহ্বান জনাইছে।\n১০. ডাঙৰ ডাঙৰ নেতা-ঠিকাদাৰ সকলে লুতি পুতি খোৱাকৈ খাদ্য নিশ্চিত আঁচনি চলি থকা স্বত্বেও অসমত কেতিয়ালৈ প্ৰকৃততে সৰু মানুহৰ খাদ্য সুৰক্ষা আঁচনি বলবত হব সেয়া নিশ্চিত নোহোৱাত উদ্বেগ প্ৰকাশ কৰিছে সদৌ অসম খাবলৈ নোপোৱা ভোকাতুৰ সন্থাই।


কবিতাৰ সামাজিক প্ৰাসংগিকতা - সাহিত্য ডট অৰ্গ\nকবিতাৰ সামাজিক প্ৰাসংগিকতা\nপ্ৰতিম প্ৰতাপ বৰুৱা,\nবিষয় : কবিতাৰ সামাজিক প্ৰাসংগিকতা :\nআপোনাৰ কুশল কামনা কৰিলোঁ|\nআজি আপোনালৈ উল্লেখিত বিষয়ত এই চিঠি লিখিবলৈ লৈছো|\nসম্প্ৰতি গোটেই বিশ্বখনেই বিকাশৰ এনে এটি স্তৰলৈ ধাৱমান হৈছে য’ত বিশ্ব হৈ পৰিছে এখন গাওঁ সদৃশ| অন্তত: যোগাযোগ ব্যৱস্থাৰ এনে বিকাশে সামগ্ৰিক ভাবে গোটেই বিশ্বৰে একধৰণৰ উন্নতি সাধন কৰিছে| ‘ইয়াতে মাৰিলোঁ টিপা, গড়গাঁৱ পালেগৈ শিপা’ বোলা কথাষাৰ এতিয়া যেন বাস্তৱ হৈ উঠিছে| মানুহৰ নখ-দৰ্পণত এতিয়া গোটেই বিশ্ব| বাৰাক ওবামাৰ পৰা তৰুণ গগৈলৈকে সকলোৰে বিষয়ে জানিব পৰাটো, ভাতৰ লগত পানী খোৱাৰ দৰে হৈছে| মমতা বেনাৰ্জীয়ে চৰকাৰী চেনেল খুলিম বুলি কোৱাৰ লগে লগেই তৰুণ গগৈয়েও একে কথাই ঘোষণা কৰিছে আৰু আমি সেই বিষয়ে পলকতে জানিব পাৰিছো|\nএই তাত্ক্ষণিক ক্ৰিয়া-প্ৰতিক্ৰিয়াবোৰ এতিয়া বিদ্যুত্-বেগেৰে বিয়পি পৰে| এনে পৰিপ্ৰেক্ষিতত কবিতাৰ সামাজিক প্ৰাসংগিকতাৰ বিষয়ে কিছু কথা ইয়াত উল্লেখ কৰিব খুজিছো| অৱশ্যে এই কথাবোৰ কোনো গৱেষণাৰ সৈতে জড়িত নহয়| ই কেৱল এজন কবিতা-প্ৰেমীৰ মনৰ কথাহে| ইয়াত হ’ব পৰা ভুল-ভ্ৰান্তিবোৰ পাঠক সমাজে আঙুলিয়াই দিলে উপকৃত হ’ম|\nকবিতাৰ বিস্তৃতি বুলিলে সিবোৰ কাকত-আলোচনী, বিদ্যুতিন মাধ্যম, ইণ্টাৰনেট বা ফেচবুকত স্পষ্ট ৰূপত দেখা যায়| ইয়াৰ ভিতৰত ফেচবুকৰ ভিন্ন গোট সমূহত পঢ়িবলৈ পোৱা কবিতা সমূহৰ ভাব, চিত্ৰ-কল্প আদিতকৈ বেছি চিন্তণীয় বিষয় হৈ পৰিছে কবিতাত ব্যৱহৃত শব্দৰ ভুল বানান|\nএই প্ৰসংগত মনত পৰিছে কিছুমান শব্দ যেনে ‘মোক তোল মোক তোল শেৱালিৰ গোন্ধ’-ৰ বিপৰীতে আজিৰ কবিয়ে লিখিছে ‘শেৱালিয়ে ক’লে মোক তুল মোক তুল’| এনে বিসংগতিয়ে আমাৰ ভাষাটোক লৈ গৈছে এক বিপদৰ মাজলৈ| ভুল বানানেৰে লিখা কবিতাৰ অৰ্থ বিচাৰি উলিয়াবলৈ পাঠকৰ যি অসুবিধা হয়, সেইটো দূৰ কৰা কঠিন| ইয়াৰ বিপৰীতে তেনে ভুল বানানেৰে পৰিপূৰ্ণ কবিতাবোৰৰ পাঠকৰ সংখ্যাও বহুত বুলিব পাৰি| অৰ্থাত্ ভুল বানানেৰে ভুল অৰ্থ উলিয়াই কেনেকৈ পাঠকে কবিতাবোৰ পছন্দ (Like) কৰে, সেইটো বুজা অতি কঠিন| কিছু ক্ষেত্ৰত এইবোৰ কবিতাৰ পৰিৱৰ্তে কোনো কোম্পানীৰ বিজ্ঞাপন যেন হৈ পৰিছে| এইবোৰে বাৰু কি সূচায়? ইয়ে অসমীয়া ভাষাক বিশ্বৰ দৰবাৰলৈ লৈ যোৱাত বাধাৰ সৃষ্টি কৰা নাইনে?\nতদ্ৰুপ ভাষাটো লিখাৰ ক্ষেত্ৰত বহুতেই ৰোমান লিপি ব্যৱহাৰ কৰিবলৈ লোৱাত ভুল আৰু শুদ্ধ বানানৰ মাজৰ ৰেখাডাল নোহোৱা হৈ পৰিছে| অৱশ্যে এইটোও ক’ব পৰা যায় যে- যিহেতু ম’বাইলৰ পৰা অসমীয়া লিপিৰে লিখাটো সমস্যাজনক, সেয়ে ৰোমান লিপিৰে আমাৰ ভাষাটো যে আমি লিখিছো, সেইটোহে ইয়াৰ ইতিবাচক দিশ| আপেক্ষিক ভাবে কথাখিনি সত্য| পিছে, ভাষাটোৰ চৰ্চাৰ ক্ষেত্ৰত এইবোৰ গ্ৰহণযোগ্য জানো| সাধাৰণ বাৰ্তালাপৰ কথা বাদ দিলেও কবিতা, গল্প আদি সাহিত্য চৰ্চাৰ পথাৰত এই অভ্যাস আদৰণীয় বুলি ভাবিব পাৰিনে?\nবানান ভুল হোৱাটো স্বাভাৱিক, কিন্তু সেইটো অৱহেলাৰ বিষয় হৈ পৰাটোহে বিপদজনক হৈ উঠিছে| সাহিত্যৰ প্ৰতি এনে উদাসীনতাই আমাৰ ভাষাটোৰ মৰ্যাদা লাঘৱ কৰা নাই জানো? সেয়ে এই বিষয়ত সকলোৰে দৃষ্টি আকৰ্ষণ কৰিলোঁ| কিয়নো যিদৰে যোগাযোগ ব্যৱস্থাৰ বিকাশে সামগ্ৰিক ভাবে গোটেই বিশ্বৰে উন্নতি সাধন কৰিছে, সেইদৰে যিকোনো ভুলৰ শুধৰণি জটিল হৈ পৰিছে| আজি এই লেখাত লিখা কথাৰ মাজত যিবোৰ শব্দ ভুলকৈ লিখা হ’ল, সিবোৰৰ ইণ্টাৰনেটত অনুবাদ কৰিবলৈ কোনোবাই যত্ন কৰিলে সফল হ’ব পাৰিবনে? ঠিক তেনেকৈ ভুল বানানেৰে লিখা কবিতা, গল্পই ভৱিষ্যতে পৃথিৱীৰ বুকুত ‘অসমীয়া ভাষা জগত সভালৈ যাব’ পৰাৰ বাটটো কণ্টকময় কৰি নুতুলিবনে? সেয়ে এই লেখাৰ জৰিয়তে যিকোনো কবিতা আদিত ব্যৱহৃত বানান যাতে আমি শুদ্ধকৈ লিখিবলৈ যত্ন কৰো, তাৰ প্ৰতি সজাগ হোৱাটো জৰুৰী বুলি ভাবো|\nগতিকে কবিতা লিখাতকৈ তাত যাতে ভুল বানান নাথাকে তাৰ প্ৰতি আমি সজাগ হোৱাটো আজিৰ কবি, বিশেষকৈ ফেচবুকৰ কবিৰ সামাজিক দায়িত্ব হৈ উঠিছে| কবিতাৰ সামাজিক প্ৰাসংগিকতাৰ প্ৰতি লক্ষ্য ৰাখি কবি সমাজে এই দিশত দৃষ্টি দিব বুলি আশা ৰাখিলোঁ| কোনো কবিয়ে লুইতকলৈ লিখা কবিতা এটি বিশ্বৰ অগণন পাঠকৰ আকৰ্ষণৰ বিষয় উঠিব পাৰে| এনে ক্ষেত্ৰত আমাৰ ভুল বানান অনুবাদৰ বাবে অন্তৰায় হৈ নুঠিবনে? পঞ্চাশৰ দশকত গুটি আখৰৰ ছপাশালত ছপা কৰা কবিতাটোৱে বিশ্ববাসীক আকৃষ্ট কৰিবলৈ যি বাধাৰ সন্মুখীন হৈছিল, সেই পৰিস্থিতি আজিৰ কবি সমাজৰ সমুখত নাই| সেয়েহে কবিতা চৰ্চাৰ ক্ষেত্ৰত কবিতাৰ সামাজিক দায়িত্ব তথা কাৰিকৰী ভাবে অনুবাদৰ ক্ষেত্ৰত হ’ব পৰা কাৰিকৰী সমস্যাৰ দিশটোৰ প্ৰাসংগিকতা অধিক গুৰুত্বপূৰ্ণ হৈ পৰিছে|\n← শৈশৱ – ৰূপালী গগৈ-বৰুৱা\nটাইৱানৰ চিঠি ৫- (মনোজ মন কলিতা) →\nমানৱ প্ৰতিম (প্ৰতাপ বৰুৱা)


Dns Water (Albert) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Dns Water (Albert) ar byavahar, ppali, parshwakriya, upkaar, kriya-pratikriya aaru satarkatabani\nDns Water (Albert) की जानकारी\nDns Water (Albert) ৰ লাভ আৰু ব্যৱহাৰসমূহ- DNS Water Benefits & Uses in Assamese- Dns Water (Albert) ar laabh aaru byavaharsamuh\nDns Water (Albert) ৰ পালি আৰু সেয়া কেনেদৰে ল'ব- DNS Water Dosage & How to Take in Assamese - Dns Water (Albert) ar paali aaru xeya kenedore lobo\nDns Water (Albert) ৰ পাৰ্শ্চক্ৰিয়াসমূহ- DNS Water Side Effects in Assamese- Dns Water (Albert) ar parshwakriyasamuh\nDns Water (Albert) সংক্ৰান্ত সতৰ্কতাবাণীসমূহ- DNS Water Related Warnings in Assamese- Dns Water (Albert) xonkranta xatarkatabanisamuh\nঅইন দৰৱৰ সৈতে Dns Water (Albert)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of DNS Water with Other Drugs in Assamese- Oinor xoite Dns Water (Albert) ar gurutor kriya-pratikriya\nDns Water (Albert) মতভেদসমূহ- DNS Water Contraindications in Assamese- Dns Water (Albert) nishedhsamuh\nDns Water (Albert) ৰ বিষয়ে সততে সোধা প্ৰশ্নসমূহ- Frequently asked Questions about DNS Water in Assamese- Dns Water (Albert) ar bikhoye satate xodha prashnasamuh\nখাদ্য আৰু মদৰ সৈতে Dns Water (Albert) ক্ৰিয়া-প্ৰতিক্ৰিয়া- DNS Water Interactions with Food and Alcohol in Assamese- khadya aaru modor xoite Dns Water (Albert) kriya-pratikriya\nDns Water (Albert) ৰ লাভ আৰু ব্যৱহাৰসমূহ - DNS Water Benefits & Uses in Assamese - Dns Water (Albert) ar laabh aaru byavaharsamuh\nDns Water (Albert) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDns Water (Albert) ৰ পালি আৰু সেয়া কেনেদৰে ল'ব - DNS Water Dosage & How to Take in Assamese - Dns Water (Albert) ar paali aaru xeya kenedore lobo\nDns Water (Albert)-ৰ উপাদানসমূহ - DNS Water Active Ingredients in Assamese - Dns Water (Albert)-ar upadaansamuh\nDns Water (Albert) ৰ পাৰ্শ্চক্ৰিয়াসমূহ - DNS Water Side Effects in Assamese - Dns Water (Albert) ar parshwakriyasamuh\nগৱেষণাৰ ভিত্তিত, Dns Water (Albert) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDns Water (Albert) সংক্ৰান্ত সতৰ্কতাবাণীসমূহ - DNS Water Related Warnings in Assamese - Dns Water (Albert) xonkranta xatarkatabanisamuh\nDns Water (Albert)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDNS Water ৰ গৰ্ভৱতী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nDns Water (Albert)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDNS Water ৰ স্তন্যপায়ী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nবৃক্কত Dns Water (Albert) কি প্ৰভাৱ দেখা গৈছে?\nDNS Water গ্ৰহণ কৰাৰ পিছত আপোনাৰ বৃক্ক ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nযকৃতত Dns Water (Albert) কি প্ৰভাৱ দেখা গৈছে?\nDNS Waterৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Dns Water (Albert) ৰ কি প্ৰভাৱ দেখা গৈছে?\nDNS Water গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Dns Water (Albert)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of DNS Water with Other Drugs in Assamese - Oinor xoite Dns Water (Albert) ar gurutor kriya-pratikriya\nDns Water (Albert) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDns Water (Albert) মতভেদসমূহ - DNS Water Contraindications in Assamese - Dns Water (Albert) nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Dns Water (Albert) লোৱা অনুচিত যাতে -\nDns Water (Albert) ৰ বিষয়ে সততে সোধা প্ৰশ্নসমূহ - Frequently asked Questions about DNS Water in Assamese - Dns Water (Albert) ar bikhoye satate xodha prashnasamuh\nএই Dns Water (Albert)-এ অভ্য়াস বা নিচাৰ সৃষ্টি কৰে নেকি?\nনহয়, DNS Water লোৱাটোৱে কোনো আসক্তিৰ সৃষ্টি নকৰে।\nDNS Water য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, DNS Water সম্পুৰ্ণ নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত DNS Water ব্যৱহৃত নহয়।\nখাদ্য আৰু মদৰ সৈতে Dns Water (Albert) ক্ৰিয়া-প্ৰতিক্ৰিয়া - DNS Water Interactions with Food and Alcohol in Assamese - khadya aaru modor xoite Dns Water (Albert) kriya-pratikriya\nখাদ্য আৰু Dns Water (Albert)ৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে DNS Water ল'ব পাৰে।\nমদ আৰু Dns Water (Albert)ৰ মাজৰ প্ৰতিক্ৰিয়া\nDNS Water আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nDns Water (Albert) ৰ অনুকল্প - Substitutes for DNS Water in Assamese\nআপুনি বা আপোনাৰ পৰিয়ালৰ কোনোবাই Dns Water (Albert) লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Dns Water (Albert) ব্যৱহাৰ কৰিছিল নেকি?\nআপুনি কিমান পৰিমাণে Dns Water (Albert) সেৱন কৰিছিল?\nআপুনি Dns Water (Albert) ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Dns Water (Albert) সেৱন কৰে?


অচিন ৰোগ, দুবছৰে বিচনাত চিৎকাৰ কণমাণি লিপিকাৰ | News Next One\nSunday, March 18, 2018 Last Update: 11:11 PM\nঅচিন ৰোগ, দুবছৰে বিচনাত চিৎকাৰ কণমাণি লিপিকাৰ\nJul 29, 2017 08:07 pm | Reported by Dhananjoy Nath | 0\nকোকৰাঝাৰঃ কোকৰাঝাৰত সাত বছৰীয়া কন্যা শিশু এটিয়ে অচিন ৰোগত আক্ৰান্ত হৈ যোৱা দুবছৰে নৰক যন্ত্ৰণাৰে বিচনাতে দিন অতিবাহিত কৰি থকা এক ঘটনাই বহু লোকৰ অন্তৰ চুই গৈছে। অচিন ৰোগত আক্ৰান্ত শিশুটিক সুস্থ কৰি তুলিবলৈ পৰিয়ালবৰ্গই বহু চিকিৎসকৰ কাষ চাপিছে যদিও কোনো চিকিৎসকে অচিন ৰোগত আক্ৰান্ত শিশুটিক সুস্থ্ কৰি তুলিবলৈ সক্ষম হোৱা নাই।\nবহু চিকিৎসকৰ ওচৰত অচিন ৰোগত আক্ৰান্ত শিশুটিক চিকিৎসা কৰি পৰিয়ালবৰ্গই সঞ্চিত ধন-সম্পত্তি শেষ কৰাৰ পিছত এইবাৰ উপায়হীন হৈ পৰিয়ালবৰ্গই ৰাজ্য চৰকাৰৰ ওচৰত সহায় ভিক্ষা মাগিছে৷\nকোকৰাঝাৰ চহৰৰ সুভাষপল্লীত সম্প্ৰতি ভাৰাতীয়া হিচাপে থকা পৰিতোষ ৰায় আৰু সুকুলা ৰায়ৰ একমাত্ৰ জীয়ৰী তথা সাত বছৰীয়া কন্যা শিশু লিপিকা ৰায় দুবছৰ পূৰ্বে দেহৰ ছাল উখাই যোৱা এক অচিন ৰোগত আক্ৰান্ত হয়৷ লাহে লাহে শিশুগৰাকীৰ দেহৰ ছাল উখহি দেহৰ নানা অংশত বগা দাগ পৰে৷ পৰিয়ালৰ লোকে শিশুটি এনে অচিন ৰোগত আক্ৰান্ত হোৱাত প্ৰথমতে গুৱাহাটীস্থিত শিশু বিশেষজ্ঞৰ ওচৰত দেখুৱাই যদিও সুফল লাভ নকৰিলে৷\nইয়াৰ পিছতে দুৰ্ভগীয়া শিশুটিৰ স্বাস্থ্যৰ অধিক অৱনতি ঘটাত পৰিয়ালৰ লোকে আ-অলংকাৰ বিক্ৰী কৰি চেন্নাইৰ শিশু বিশেষজ্ঞ বেণু গোপাল ৰেড্ডীৰ ওচৰলৈ যায়৷ কিন্তু তাতেও চিকিৎসা কৰি সুফল নোপোৱাত ভূক্তভোগী পৰিয়ালটোৱে শিশুটিক এইবাৰ পশ্চিমবংগৰ কোচবিহাৰৰ আলিপুৰৰ শিশু বিশেষজ্ঞ পিনাকী তৰফদাৰক দেখুৱায়৷ কিন্তু তাতেও শিশুটিৰ অচিন ৰোগ চিনাক্ত কৰিব নোৱাৰিলে চৰ্মৰোগৰ বিশেষজ্ঞ চিকিৎসকগৰাকীয়ে৷\nউল্লেখ্য যে অসম, পশ্চিমবংগকে ধৰি চেন্নাইৰ বহু কেইগৰাকী চৰ্মৰোগ বিশেষজ্ঞৰ কাষ চাপিও সুফল নোপোৱা দুৰ্ভগীয়া সাত বছৰীয়া কন্যা শিশু লিপিকা ৰায়ৰ পৰিয়াল বৰ্গই উপায়হীন হৈ সম্প্ৰতি দুৰাৰোগ্য কন্যা শিশুটিক নিজ ঘৰতে বিছনাত শুৱাই থোৱা দেখা গৈছে৷ শিশুটিয়ে দিনে-নিশাই বিছনাতে ছটফটাই চিৎকাৰ কৰি আছে যদিও পিতৃ-মাতৃয়ে অসহায় হৈ শিশুটিৰ চিৎকাৰ শুনিও নীৰৱে চকুলো টুকি দিন অতিবাহিত কৰিছে৷\nএফালে অৰ্থৰ অভাৱ, আনফালে শিশুটিৰ ৰোগ চিনাক্তকৰণ নোহোৱাত তথা সুস্থ্ হৈ নুঠাত পৰিয়ালটো মানসিকভাৱে ভাগি পৰিছে৷ এইক্ষেত্ৰত শিশুটিৰ চিকিৎসাৰ বাবে অসম চৰকাৰৰ ওচৰত সহায় বিচাৰি কাতৰ আহ্বান জনাইছে ভূক্তভোগী পৰিয়ালটোৱে৷\nশিশুটিৰ দেহত থকা অচিন ৰোগ নিৰাময় কৰি পুনৰ নৱজীৱন দিবলৈ অসম চৰকাৰৰ ওচৰত আহ্বান জনাইছে ভূক্তভোগী পৰিয়ালটোৱে। অচিন ৰোগত আক্ৰান্ত শিশুটিৰ আৰ্ত চিৎকাৰ, যন্ত্ৰণা দেখি চকুপানীৰে বাট নেদেখা পৰিয়ালবৰ্গই শিশুটিৰ চিকিৎসাৰ ক্ষেত্ৰত সহায় কৰিবলৈ স্বাস্থ্যমন্ত্ৰী হিমন্ত বিশ্ব শৰ্মাৰো সহায় ভিক্ষা কৰিছে।\n'ছ'ৱাইন ফ্লু'ত আৰু এজনৰ মৃ্ত্যু, নিৰ্লিপ্ত স্বাস্থ্যমন্ত্ৰী হিমন্ত\nদিল্লীত আম আদমিৰ তিনিবছৰ, বিজ্ঞাপনত ফটো চোৰ কৰাৰ অভিযোগ\nবিয়া কেতিয়া পাতিবা? সুধি বিপদত নপৰিব\nএইবাৰ যুৱতী উঠিল সুধাকন্ঠ ভূপেন হাজৰিকাৰ প্ৰতিমূৰ্তিত, ভাইৰেল ফটো\nজোতা পিন্ধি সুধাকন্ঠ ভূপেন হাজৰিকাৰ প্ৰতিমূৰ্তিত উঠিল যুৱক, ভাইৰেল ফটো\nভাল ৰিজাল্ট, অধ্যক্ষক নকল যোগান ধৰিব দিলে ব্যক্তিগত শংকৰদেৱ জুনিয়ৰ কলেজৰ স্বত্বাধিকাৰীয়ে\nসংস্থাপন শূন্য, কৃষক মৰিছে, মোডীয়ে কয় আহক ইণ্ডিয়া গেটত যোগাসন কৰো, ৰাহুলৰ ভাষণৰ ১০টা কথা\nৰাহুলৰ ভাষণ বিফল, শূন্য আৰু তথ্যহীনঃনিৰ্মলা সীতাৰমণ\nশ্ৰেণী কোঠাত ৰান্ধনীৰ সৈতে অনৈতিক সম্পৰ্ক গঢ়া হোজাইৰ কোন এইগৰাকী প্ৰধান শিক্ষক?\nওভতাই নিলে অনুমোদিত ব’নাছ, স্বাস্থ্য বিভাগৰ কাণ্ডত ক্ষুব্ধ আশা ছুপাৰভাইজাৰ\nমিৰ্জা আলমৰ ‘নাচাবা নাচাবা’\nবিয়াত বহিব ‘দীপবীৰে’, শ্ৰীলংকাত পিন্ধাব আঙঠি\nমাজুলীয়ে কান্দে মথাউৰিত, বানৰ বেমাৰ ভাল কৰিবলৈ আহি আছে 'বৰনদী ভটিয়ায়’\nকমনৱেল্থ গেমচৰ বাবে নিৰ্বাচিত অসমৰ দৌৰৰ ৰাণী হিমা, কোন এয়া হিমা?\nডিব্ৰুগড় বিশ্ববিদ্যালয় ভলীবলত ফিজিকেল এডুকেশ্বন চূড়ান্ত বিজয়ী\nনলবাৰীত ৪ মাৰ্চৰ পৰা অনুষ্ঠিত হ’ব টি-২০ ক্ৰিকেট প্ৰতিযোগিতা\nচীফ মিনিষ্টাৰ টি-ট্ৰাইবছ ফুটবল প্ৰতিযোগিতা, ২৯ নং পশ্চিম কোকৰাঝাৰ বিধানসভা সমষ্টি বিজয়ী\nটিজি বৰুৱা সোঁৱৰণী কাৰাটে-ড’ত উজলিল কামৰূপ গ্ৰাম্য জিলাৰ খেলুৱৈ\nআফ্ৰিদিয়ে কলে, পাকিস্তানত মৰম লাভ কৰে বিৰাট কোহলীয়ে, বন্ধুত্বত নপৰে প্ৰভাৱ\nশুকুৰবাৰৰ পৰা আৰম্ভ হ’ব ওদালগুৰিত আছুৰ দিবা-নৈশ ক্ৰিকেট\nউত্তৰ-পূব ক্ৰীড়া সমাৰোহ, চেম্পিয়ন প্ৰাগ নিউজ\nফেচবুকে আৰম্ভ কৰিলে "Watch", শংকিত ইউটিউব


বদনামী মাইকী ( দীপাংকৰ মল্ল বৰুৱা ) - সাহিত্য ডট অৰ্গ\nবদনামী মাইকী ( দীপাংকৰ মল্ল বৰুৱা )\nবাবুনগৰৰ দুৰ্গা পূজাৰ মণ্ডপত দুৰ্গাৰ বিশাল মূৰ্তিটোলৈ চাই ফাল্গুনীয়ে জীয়েক চম্পাক ক’লে, “দুৰ্গা মাৰ এই মূৰ্তিটোত ক’ৰ মাটি আছে জাননে”?\nচম্পাই মাকলৈ চালে৷ আঠ বছৰীয়া ছোৱালীজনীয়ে মাকৰ কথা ভালদৰে বুজি পোৱা নাই৷\n“আমাৰ ঘৰৰ দুৱাৰদলিৰ মাটি আছে দুৰ্গা মাৰ মূৰ্তিত”, ফাল্গুনীয়ে গৌৰৱেৰে ক’লে৷\n“আমাৰ ঘৰৰ দুৱাৰদলিৰ মাটি কিয় মা”? চম্পাই চকু মোহাৰি মোহাৰি সুধিলে৷\n“কাৰণ আমাৰ ঘৰৰ দুৱাৰদলিৰ মাটি হ’ল আটাইতকৈ পৱিত্ৰ মাটি”৷ ফাল্গুনীয়ে চম্পাৰ মূৰত হাত ফুৰাই হাঁহি মাৰি ক’লে৷\nচম্পাই একো নুবুজা ভাৱেৰে মাকৰ মুখলৈ চালে৷ “তই ডাঙৰ হ’লে সকলো বুজিবি৷ তই পঢ়া শুনা কৰি ডাঙৰ মানুহ হ’ব লাগিব৷ সেইযে দেখিছ, ভদ্ৰলোক ভদ্ৰমহিলা সকল বহি আছে, তই ডাঙৰ হ’লে তেওঁলোকৰ লগত বহিবলৈ পাব লাগিব৷ দুৰ্গা মাই আশীৰ্বাদ কৰিলে সকলো হ’ব৷ আমাৰ ঘৰৰ মাটিৰে মাৰ মূৰ্তি তৈয়াৰ হৈছে৷ মায়ে কিয় আশীৰ্বাদ নকৰিব”?\nকাঞ্চন, বীনা, ৰূপা, পাৰুল, জেৰিনা হঁতে খাৰু মণিৰ দোকানবোৰ পিতপিতাই ফুৰিছে৷ দুৰ্গা পূজাৰ দিনটোত মুকলি মূৰীয়াকৈ ঘূৰি ফুৰাৰ সুযোগ পাই আটাইকেইজনীয়ে খুব স্ফূৰ্তি কৰিছে৷ চম্পাই মাকক টানি কাঞ্চন হঁতৰ ওচৰলৈ লৈ গ’ল৷\n“দিদি, চম্পাৰ কাৰণে মই এই কানফুলিযোৰ লৈছোঁ”, কাঞ্চনে ফাল্গুনীক কানফুলিযোৰ দেখুৱালে৷\n“তহঁতে তাইৰ কাৰণে কিয় ল’ব লাগিছে৷ নিজৰ কাৰণে যি লাগে ল’৷ বেছি সময় নকৰিবি৷ আণ্টিয়ে কৈ পঠিয়াইছে এঘণ্টাৰ ভিতৰত আমি গৈ পাব লাগিব”৷ ফাল্গুনীয়ে খৰ খেদা লগালে৷\nচান্দিপাড়াৰ নিষিদ্ধ গলিৰ পৰা ওলাই আহি বেছিপৰ বাহিৰত ঘূৰি ফুৰাত তেওঁলোকৰ বাধা আছে৷ ফাল্গুনীয়ে জানে আলেঙে আলেঙে আছলম খানে হয়তো তেওঁলোকৰ ওপৰত চকু ৰাখি আছে৷ আণ্টিয়ে ফাল্গুনীক দায়িত্ব দি পাঁচজনী ছোৱালীক লগত লৈ পূজা মণ্ডপ চাই আহিবলৈ পঠিয়াইছে৷\nফাল্গুনীৰ বয়স হৈছে৷ এসময়ত তাই বহুত ধুনীয়া আছিল৷ তাইৰ কথা চান্দিপাড়ালৈ যোৱা প্ৰতিজন মানুহে জানিছিল৷ পিছে এতিয়া তাই আন কম বয়সীয়া ছোৱালী কেইজনীৰ লগত ফেৰ মাৰিব নোৱাৰে৷ সেয়েহে তাই এতিয়া আণ্টিৰ সহায়ক হিচাপে কাম কৰে৷\nফাল্গুনীক আটাইকেইজনীয়ে সমীহ কৰে৷ তাই আটাইকেইজনীৰ বাবে দিদি৷ তাই নিজৰ অভিজ্ঞতাৰে ছোৱালীবোৰক লাগতিয়াল দিহা পৰামৰ্শ দিয়ে, ডাক্তৰৰ দ্বাৰা স্বাস্থ্য পৰীক্ষা কৰোৱায়, বেমাৰ আজাৰ হ’লে চিকিত্সাৰ ব্যৱস্থা কৰে, প্ৰয়োজন হ’লে গৰ্ভপাত কৰোৱায়৷\nএটা সৰু ঘৰতে পাঁচজনী ছোৱালী আৰু তত্ত্বাৱধায়ক হিছাপে ফাল্গুনী থাকে৷ আণ্টি হ’ল ঘৰটোৰ মালিক৷ আছলম খানে দাৰোৱান আৰু সুৰক্ষা কৰ্মীৰ কাম কৰে৷ ছোৱালী কেইজনীয়ে কৰা উপাৰ্জন আণ্টিয়ে ৰাখি থয়৷ তাৰ বিনিময়ত খাবলৈ, পিন্ধিবলৈ, কেতিয়াবা দুই এপদ বস্তু কিনিবলৈ দিয়ে৷\nদুৰ্গা পূজা মণ্ডপৰ পৰা ঘূৰি আহি আটাইকেইজনী ছোৱালীয়ে ঘূৰণীয়াকৈ মজিয়াতে বহি ল’লে৷ আটাইকেইজনীয়ে পূজা চাবলৈ গৈ কিনি অনা বস্তুবোৰ উলিয়ালে৷ চম্পাও সিহঁতৰ লগতে বহিল৷ খাৰু, মণি, কাণফুলি, কাজল, লিপষ্টিকবোৰ ইজনী সিজনীয়ে পিন্ধি, লগাই চালে৷\n“আজি তহঁতে কি কি বজাৰ কৰিলি মোকো দেখুওৱাচোন”৷ আণ্টিয়ে ছোৱালীকেইজনীৰ ওচৰলৈ আহি ক’লে৷ সিহঁতে কিনি অনা বস্তুবোৰ এপদ এপদকৈ আণ্টিক দেখুৱালে৷\n“চম্পা মা, তুমি আজি পূজা মণ্ডপলৈ গৈ কি দেখিলা কোৱাচোন”৷ এইবাৰ আণ্টিয়ে চম্পাৰ পিনে চাই ক’লে৷\n“দাদী, আমাৰ ঘৰৰ মাটিৰে সঁজা মা দুৰ্গাৰ মূৰ্তি দেখিলোঁ”, চম্পাই তপৰাই ক’লে৷\n“বৰ ভাল কথা৷ তুমি বুজিলানে আমাৰ ঘৰৰ দুৱাৰদলিৰ মাটি ইমানেই পৱিত্ৰ যে এই মাটি নহ’লে দুৰ্গা পূজাৰ মূৰ্তি সাজিবই নোৱাৰি”, আণ্টিয়ে হাঁহি হাঁহি ক’লে৷\n“কিয় নোৱাৰি দাদী”, চম্পাই সুধিলে৷ আটাইকেইজনী ছোৱালীয়েও আণ্টিৰ পিনে চালে৷\n“তুমি ডাঙৰ হ’লে বুজিবা৷ তোমাৰ এতিয়া বুজিবৰ হোৱা নাই”, আণ্টিয়ে চম্পাক বুজনি দি ক’লে৷\n“মায়েও কয় মই ডাঙৰ হ’লে বুজিম, তুমিও একে কথাই কৈছা৷ এতিয়া কিয় বুজি নাপাম৷ এতিয়াই কোৱানা”, চম্পাই দাবী কৰি ক’লে৷\n“মই বুজাই কৈছোঁ ৰ’বা”, এই বুলি ৰূপাই চম্পাক ওচৰলৈ মাতি তাইক কোলাত বহুৱাই ল’লে৷\n“আমাৰ ঘৰলৈ যে আংকলবোৰ আহে, তেওঁলোকে বোলে সকলো ভাল কামৰ ফল আমাৰ ইয়াতে এৰি থৈ যায়৷ সেই কাৰণে হেনো আমাৰ ঘৰৰ দুৱাৰদলিৰ মাটি আটাইতকৈ পৱিত্ৰ”৷ ৰূপাই ক’লে৷\n“আংকলবোৰ খুব ভাল মানুহ নেকি”? চম্পাই ৰূপালৈ চালে৷\n“তেওঁলোক ভাল মানুহেই৷ কিন্তু ইয়ালৈ আহি সকলো ভাল কামৰ ফল আমাৰ ইয়াতে এৰি বেয়া মানুহ হৈ উভতি যায়”, ৰূপাই খিলখিলাই হাঁহি দিলে৷\n“হয় নেকি ৰুপা মাহী? কিন্তু ভাল মানুহবোৰ আমাৰ ঘৰলৈ আহিলে কিয় বেয়া হৈ যায়”? চম্পাৰ চকুত প্ৰশ্ন৷\n“তই ভিতৰলৈ ব’ল চম্পা৷ এতিয়া এইবোৰ কথা পাতিব নালাগে৷ তোৰ পঢ়া শুনা আছে৷ হোম ৱৰ্ক বাকী আছে৷ তই এইবোৰত মন দিব নালাগে”, ফাল্গুনীয়ে ধমক দি চম্পাক হাতত ধৰি ভিতৰলৈ টানি লৈ গ’ল৷\nফাল্গুনীৰ সৰু কোঠাটোত বিছনাখনৰ লগতে এখন টেবুলো সুমুৱাই লৈছে৷ ছোৱালীজনীক মানুহ কৰাটো ফাল্গুনীৰ সপোন৷ তাইক বাবুবজাৰৰ প্ৰাথমিক বিদ্যালয়লৈ পঠিয়াইছে৷ ছোৱালীজনীৰ ভাল হোৱাৰ বাবেই তাই দিনে ৰাতি মা দুৰ্গাক প্ৰাৰ্থনা কৰি থাকে৷ সৰু হৈ আছে কাৰণে তাই চম্পাক বহু কথা নোকোৱাকৈ থাকিব পাৰিছে৷ দেউতাক ক’ত বুলি সুধিলে কৃষ্ণ ভগৱানেই তাইৰ দেউতাক বুলি কৈ আসৈ মাতিব পাৰিছে৷ কিন্তু আৰু কিমানদিন?\nচম্পাক পঢ়িবলৈ দি ফাল্গুনী ওলাই আহিল৷ ছোৱালীকেইজনীয়ে নিজৰ মাজতে কথা পাতি স্ফূৰ্তি কৰি আছে৷ অলপ সময় পিছতে আটাইকেইজনী সাজি কাঁচি ৰাতিটোৰ বাবে সাজু হ’ব লাগিব৷\nমানুহ বহা কোঠাটোত পূজা বুলি সৰু সৰু লাইট লগাই থোৱা হৈছে৷ লগতে ডেকত মিউজিক বাজিছে৷ এক উত্সৱ মুখৰ পৰিৱেশ৷ পূজাৰ সময়ত ভিতৰলৈ অহা মানুহৰ সংখ্যা বাঢ়ে৷ সেইকেইদিন ছোৱালীকেইজনীয়ে উশাহ লবলৈ সময় নাপায়৷ কেতিয়াবা সৰু সৰু কথাতে খুব হুলস্থুল হয়৷ মাৰপিটো লাগে৷ বহু সময়ত আছলম খানে ডিঙিত ধৰি গতা মাৰি মানুহ উলিয়াই দিবলগীয়াও হয়৷\nসেয়েহে দুৰ্গা পূজাৰ কেইদিনত চম্পাক লৈ ফাল্গুনীৰ খুব চিন্তা হয়৷ তাই ডাঙৰ হৈ অহাৰ লগে লগে চিন্তাও বাঢ়ি গৈছে৷\n“দিদি, মোক এটা কথা বুজাই দিয়াচোন৷ দুৰ্গাপূজাৰ পুৰোহিতে কিয় আমাৰ ঘৰৰ মাটি বিচাৰি ভিক্ষা কৰিবলৈ আহে”? কাঞ্চনে অন্যমনষ্ক হৈ বহি থকা ফাল্গুনীক সুধিলে৷\n“সেয়া হেনো এটা পৰম্পৰা৷ গংগাৰ বোকা, গৰুৰ মূত, গোবৰ আৰু বেশ্যাৰ ঘৰৰ মাটি মিহলি কৰি মূৰ্তি সজা কামত ব্যৱহাৰ নকৰিলে মূৰ্তিটোৱেই আধৰুৱা হৈ থাকে৷ সেই দুৰ্গা পূজা হেনো সফল নহয়”৷ ফাল্গুনীয়ে ক’লে৷\n“গোটেই বছৰ আমাৰ কথা সেই সভ্য মানুহবোৰৰ মনত নপৰে৷ কেৱল দুৰ্গা পূজাৰ মূৰ্তিৰ কাৰণে মাটি ভিক্ষা কৰিবলৈ চান্দিপাড়ালৈ আহে৷ তেওঁলোকৰ অলপো লাজ নালাগেনে”? ৰূপাই খঙেৰে ক’লে৷\n“লাজ কিহৰ? এই পৱিত্ৰ মাটি নহ’লে সিহঁতৰ পূজা যে সফল নহ’ব৷ দুৰ্গা মা যে অসন্তুষ্ট হ’ব”৷ কাঞ্চনে হাঁহি মাৰি ক’লে৷\n“যদি দুৰ্গা মাৰ মূৰ্তিত আমাৰ দৰে ছোৱালী থকা নিষিদ্ধ গলিৰ মাটি লাগে, ভদ্ৰলোক সকলে আমাক কিয় বেয়া ছোৱালী বুলি ক’ব? আমিও বেলেগৰ দৰে কাম কৰি খাওঁ”৷ বীনাই ক’লে৷\n“অথচ দিনৰ মুখাপিন্ধা সেই ভদ্ৰলোক সকলৰ কিছুমানেই ৰাতিৰ আন্ধাৰত আমাৰ ওচৰলৈ আহে”, জেৰিনাই উষ্মাৰে ক’লে৷\n“বাদ দে৷ সেইবোৰ কথাত মূৰ গৰম কৰি লাভ নাই৷ আমি আমাৰ কাম কৰি যাম, সিহঁতে সিহঁতৰ কাম কৰি যাওক৷ আমি কথা পাতি থাকিলে কি হ’ব? আমি এইবোৰ বন্ধ কৰিব পাৰিম নেকি? অহাবাৰো নিলাজ কেইটাই আমাৰ ঘৰৰ মাটি নিবলৈ আহিব”৷ পাৰুলে ক’লে৷\nএইদৰেই চলি থাকে সকলো৷ দুৰ্গা পূজাৰ সময়খিনি ভাল উপাৰ্জনৰো সময়৷ কিছুমান মানুহে দিনত দুৰ্গাৰ মূৰ্তিৰ আগত মূৰ দোঁৱাই ৰাতি স্ফূৰ্তি কৰিবলৈ চান্দীপাড়ালৈ আহে৷ খুছ হ’লে বহুতে মনখুলি কাঞ্চনহঁতক বকছিছ দিয়ে৷ সেয়েহে পূজাৰ কেইদিন ছোৱালীকেইজনীয়ে সোণকালে সাজি কাচি সন্ধিয়াৰ বাবে সাজু হ’বলৈ লয়৷\nৰাতি হোৱাৰ লগে লগে হুলস্থূল বাঢ়ি যায়৷ ফাল্গুনীয়ে চম্পাক বুকুত সাৱটি ধৰি শুৱাই থবলৈ চেষ্টা কৰে৷ কিন্তুু একোটা অবাইচ মাত, একোটা বিকট চিঞৰত তাই ভয় খাই সাৰ পাই যায়৷ বাহিৰত বাজি থকা সংগীতৰ শব্দই তাইকো ব্যাকুল কৰে৷\n“মা, মোক বাহিৰলৈ যাব দিয়ানা৷ ইমান ধুনীয়া গান বাজিছে”৷ তাই মাকক খাটনি ধৰে৷\n“নাই যাব নোৱাৰ৷ তই শুই থাক”৷ কঠোৰ হৈ কয় ফাল্গুনীয়ে৷ সেই সময়ত তাইৰ বৰ হিংস্ৰ যেন লাগে দুৱাৰৰ সিপাৰৰ পৃথিৱীখন৷\nহঠাতে দুৱাৰত ঢকিওৱাৰ শব্দ হ’ল৷ বাহিৰত আছলমৰ চিঞৰ, “দুৱাৰ খোল”৷\nদুৱাৰ খুলি দিয়াৰ বাহিৰে উপায় নাই৷ “হাৰামজাদী, বাহিৰত কাষ্টমাৰ চম্ভালিবলৈ এৰি তই আৰাম কৰি শুবলৈ আহিছ” এই বুলি চুলিত ধৰি তাইক সি বাহিৰলৈ টানি লৈ গ’ল৷\nদুৱাৰখন বন্ধ কৰি থবলৈও তাই সময় নাপালে৷ বাহিৰত মানুহৰ ভিৰ, আণ্টিয়ে অকলে চম্ভালিব পৰা নাই৷ কাউণ্টাৰত তাইক থেকেচা মাৰি বহাই দি আছলমে ক’লে, “ইয়াৰ পৰা লৰচৰ নহ’বি কৈ দিছোঁ৷ বহুত ভিৰ হৈছে৷ হিচাপ ৰাখিবি৷ পইছা নিদিয়াকৈ যাতে কোনেও যাব নোৱাৰে”৷\nসেই খোলা দুৱাৰখনেৰে চম্পা বাহিৰলৈ ওলাই আহিল৷ এজাক হিংস্ৰ, ক্ষুধাৰ্ত মানুহৰ মাজত তাই হেৰাই গ’ল৷ উত্তাল সংগীতৰ শব্দৰ মাজত তাইৰ চিঞৰ কাৰো কানত নপৰিল৷\nপুৱতি নিশা কোঠালৈ উভতি গৈ চম্পাক নেদেখি ফাল্গুনীয়ে হাহাকাৰ কৰি উঠিল৷ তাই চিঞৰি চিঞৰি সকলোকে মাতিলে৷ ভাগৰত শুবলৈ যোৱা কাঞ্চন, ৰূপাহঁতো উঠি আহিল৷ ইতিমধ্যে নাক ঘোৰঘোৰাই দুৱাৰদলিত থকা বেঞ্চখনতে শুই পৰা আছলমো উঠি আহিল৷ সকলোৱে ঘৰটোৰ চুকে কোণে চম্পাক বিচাৰিলে৷ নাই, তাই ক’তো নাই৷ কোনেও তাইক বিচাৰি নাপালে৷ ফাল্গুনীৰ হিয়া ঢাকুৰা কান্দোনে পুৱতিনিশাৰ চান্দিপাড়া কঁপাই তুলিলে৷\nপুলিছে বহুত বিচাৰ খোচাৰ কৰি গংগাৰ পাৰত চম্পাৰ শৰীৰটো বিচাৰি পালে৷ ৰাতি কোনোবা পাষণ্ডই গাড়ীত উঠাই নি তাইক বলাত্কাৰ কৰি হত্যা কৰিলে৷ তাইৰ ফুলকুমলীয়া শৰীৰটো ক্ষতবিক্ষত কৰি দলঙৰ পৰা নদীৰ পানীত পেলাই দিলে৷\nকাৰো বাধা নামানি চম্পাৰ শৰীৰটো কোলাত ডাঙি লৈ বাবুনগৰৰ পূজামণ্ডপত ফাল্গুনী উপস্থিত হ’ল৷ পূজাৰ অঞ্জলি লৈ ভব্য গব্য হৈ বহি থকা ভদ্ৰলোক আৰু ভদ্ৰমহিলাসকলৰ সমুখতে ছোৱালীজনীৰ লাচটো তাই ধাচকৈ পেলাই দিলে৷ সকলোৱে ইচ আচ কৰি উঠিল৷\nফাল্গুনীয়ে দুৰ্গাৰ মূৰ্তিৰ সন্মুখলৈ গৈ বাউলি হৈ ওপৰলৈ দুই হাত তুলি চিঞৰি চিঞৰি ক’বলৈ ধৰিলে, “মা তুমি হেনো শক্তি ধাৰিনী, তুমি হেনো মহিষাসুৰ মৰ্দিনী৷ এয়া তোমাৰ কি বিচাৰ মা দুৰ্গা৷ মই তোমাৰ ওচৰত প্ৰাৰ্থনা কৰিছিলোঁ মোৰ ছোৱালীজনীক ডাঙৰ মানুহ হ’বলৈ আশীৰ্বাদ কৰিবলৈ৷ আৰু তুমি তাই ডাঙৰ হোৱাৰ আগতেই মাৰি নিলা৷ তুমি যদি সঁচাকৈয়ে শক্তিৰ অধিস্থাত্ৰী, মোৰ ছোৱালীজনীক জীয়াই দিয়া৷ দেখুৱাই দিয়া তোমাৰ শক্তি৷ মোৰ ঘৰৰ দুৱাৰদলিৰ পৱিত্ৰ মাটিৰে সজা মূৰ্তিৰ মাজত তুমি যে আছা তুমি প্ৰমাণ কৰা৷ আৰু যদি নোৱৰা এয়া লোৱা, মোৰ ছোৱালীজনীকে তোমাৰ ওচৰত উছৰ্গা কৰিছোঁ”৷\nফাল্গুনীৰ কাণ্ডত পূজামণ্ডপত থকা মানুহখিনিৰ মাজত হৈ চৈ লাগিল৷ এজনে তাইৰ চুলিত ধৰি মূৰ্তিৰ সন্মুখৰ পৰা টানি লৈ আহিল৷ মানুহজনে অবাইচ মাতেৰে চিঞৰিলে, “চান্দিপাড়াৰ বদনামী মাইকী হৈ তোৰ ইমান সাহস৷ তই বেশ্যা এজনীয়ে বাবুনগৰৰ দুৰ্গাপূজা কলুষিত কৰিলি”৷\nফাল্গুনীয়ে চম্পাৰ শৰীৰটো সাৱটি ধৰি তাত থকা ভদ্ৰলোক সকললৈ চাই ক’লে, “অ’ মই বদনামী মাইকী, মই চান্দিপাড়াৰ বেশ্যা৷ কিন্তুু এই বেশ্যাৰ ঘৰৰ দুৱাৰদলিৰ মাটি নহ’লে তহঁতৰ দুৰ্গাৰ মূৰ্তিয়েই সম্পূৰ্ণ নহয়৷ এই বেশ্যাৰ ঘৰৰ মাটিৰে সজা মূৰ্তিকেই পূজা কৰি তহঁতে আশীৰ্বাদ লৱ৷ মই বদনামী, কিন্তুু মোৰ এই ফুলকুমলীয়া আঠবছৰীয়া ছোৱালীজনীতো বদনামী নাছিল৷ তাইতো বেশ্যা নাছিল৷ তাই মোৰ দুৱাৰদলিৰ মাটিৰ দৰেই পৱিত্ৰ আছিল৷ ৰাতিপুৱা দুৰ্গা পূজা কৰি ৰাতি চান্দিপাড়াত বদনামী মাইকী বিচাৰি যোৱা তঁহতবোৰেইতো তাইক দকচি দকচি খাই মাৰি পেলালি”৷ কান্দোনত ভাগি পৰা ফাল্গুনীৰ ৰণচণ্ডী ৰূপ দেখি সকলো আচৰিত হ’ল৷ কিছুমানে তাইৰ কথা শুনি তলমূৰ কৰিলে৷\n“খবৰদাৰ৷ মই তঁহতক সাৱধান কৰি দিছোঁ৷ আৰু কেতিয়াও দুৰ্গাপূজাৰ মূৰ্তি সাজিবলৈ পৱিত্ৰ মাটি বিচাৰি চান্দিপাড়ালৈ নাযাবি৷ দুৰ্গাপূজাৰ পুৰোহিতে গৈ বেশ্যাৰ ঘৰৰ দুৱাৰে দুৱাৰে মাটি ভিক্ষা কৰিব নালাগে, বেশ্যাৰ ঘৰৰ মাটিৰে মূৰ্তি সাজি দুৰ্গাপূজা কৰিবও নালাগে, এদিনৰ কাৰণে আমাক ইমান সন্মান দিবও নালাগে৷ আকৌ যদি কোনোবাই কেতিয়াবা পৱিত্ৰ মাটি বিচাৰি চান্দিপাড়া যদি গৈ ওলাৱ, খবৰদাৰ, ময়েই দুৰ্গা হৈ তহঁতক বধিম”৷ এই বুলি হুংকাৰ দি তাই অচেতন হৈ মাটিত বাগৰি পৰিল৷\n← প্ৰতিবেশী ( দীপাঙ্ক বৰা )\nৰিচিপচন ( বিকাশ শইকীয়া ) →\nউছৰ্গা ( ৰূপাংকৰ চৌধুৰী )


Iman Morom Lyrics | ইমান মৰম | Zubeen Garg | Assamese Lyrics - AssameseLyrical.com\nIman Morom Lyrics | ইমান মৰম | Zubeen Garg\nIman Morom Lyrics ইমান মৰম by Zubeen Garg, visit AssameseLyrical.com for more Assamese lyrics\nSong: Iman Morom (ইমান মৰম)\nIman Morom Lyrics\nIman Morom Lyrics:---\nইমান মৰম কোনেনো দিব??\nভাবিচানে বাৰু তুমি\nৰিঙা ৰিঙা মনে তোমাকেই বিচাৰে\nচিৰদিন কাষতে ৷\nইমান মৰম !\nদূৰণিৰ পৰাই ৰ" লাগি\nচাওঁ তোমাক আজি\nজানোচা তুমিও চোৱা যদি\nমোলৈ এবাৰ ঘূৰি ৷\nকিনো ক"ম মই কোৱা\nভাল পোৱানে নোপোৱা !!\nতুমিতো জানাই সকলো দেখোন\nতথাপিও তুমি নাজানো কিয়\nনুবুজাৰ অভিনয় কৰা !!\nঅনুভৱ মোৰ আজি\nAssamese Lyrics - AssameseLyrical.com: Iman Morom Lyrics | ইমান মৰম | Zubeen Garg


কণ ডাক্তৰ-কণ্ডাক্টৰ | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nApril 14, 2013 November 17, 2016 বিক্ৰমজিৎ কাকতি2Comments বিক্ৰমজিৎ কাকতি\nমোমাইদেউ ডাক্তৰ, মানে তাহানিৰে ডাক্তৰ, অসম মেডিকেল কলেজৰ প্ৰথম খেপ (batch)-ৰ ডাক্তৰ। ঘৰত আইতাই মৰমতে মাতে ‘কণ’ বুলি, গাঁৱৰ ৰাইজে আৰু লগৰ কেইজনে ‘কণ ডাক্তৰ’ক মাতে ‘কণ্ডাক্টৰ’ (Conductor) বুলি। এসময়ত কণ্ডাক্টৰে গোলাঘাটৰ ঢেকিয়াল, বেতিয়নি, চিনাতলি তহিলং কৰি আছিল। পাছলৈ চৰকাৰী চাকৰি পাইছিল গুৱাহাটিত,— পশু চিকিৎসা মহাবিদ্যালয়ৰ মানুহৰ ডাক্তৰ।\nতাতো কেণা…, তাহানিৰ দিনত (৭০ৰ দশক) খানাপাৰাত ক্লিনিক খুলিলে মামাই। ৰোগী চাবলৈ মাজে মাজে ন-মাইলৰ ‘নেপালী বস্তিলৈ’ যাব লাগে। এবাৰৰ কথা, প্ৰসুতি এগৰাকীক কোনোবা এটা ‘নেপালী বস্তিত’ পৰীক্ষা কৰি আছে। এনেতে আহি পাওঁক মহিলাগৰাকীৰ ককায়েক দুজন। মোমাইদেউৰ লগত চা-চিনাকি হ’ল— ক’ত থাকে, ক’ত কাম কৰে আদি সুধিলে। মহিলাগৰাকীৰ ককায়েক দুজনৰ অৱস্থা ভনী জোঁৱায়েকতকৈ যথেষ্ট টনকিয়াল যেন মোমাইদেউৰ অনুমান হ’ল। মোমাইেদউৱে তেওঁলোকক ৰোগীৰ কোঠাৰ পৰা বাহিৰলৈ যাবলৈ অনুৰোধ কৰাত তেওঁলোক ওলাই গ’ল, মামায়ো ৰোগী পৰীক্ষাত মন দিলে। প্ৰায় ৫ মিনিট মান পাছত বাহিৰত জেঠেৰিয়েক আৰু ভনী জোঁৱায়েকৰ মাজত নেপালী ভাষাত চিঞৰ বাখৰ,— ওচৰৰ ৰাইজ গোট খাই গ’ল। ভালকৈ নেপালী ভাষা বুজি নোপোৱা মোমাইদেৱে এইটো ঠিকেই বুজি পালে যে কাজিয়াৰ মূল কাৰণ তেওঁ। জেঠেৰিয়েক দুজনৰ খং ভনী জোঁৱায়েকৰ ওপৰত।\n: ‘তোৰ পইছা নাই বুলিয়েই আমাৰ ভনীজনীৰ চিকিত্সাৰ বাবে তই কিয় ভেটেনেৰিৰ পৰা ডাক্তৰ আনিবি ? তই আমাৰ মৰমৰ ভনীজনীক কি তোৰ জাৰ্চি গৰুকেইজনী বুলি ভাবিছ নেকি?’\nপাছত মামাই ভুল ভাঙি দিয়াতহে ভনী জোঁৱায়েক ৰক্ষা পৰিল।\nএবাৰ আই, মানে মোৰ মাৰ অসুখ, তলপেটত প্ৰচণ্ড বিষ; থাকিব পৰা নাই। মায়ে ক’লে— ক’ণ দাদাক মাত, সোনকালে।\nঅলপ সময়ৰ পাছতেই আমাৰ ঘৰৰ পৰা প্ৰায় আধা কিল’মিটাৰ মান ( অলপ বেছিকৈ ক’লো নেকি! ) দূৰৰ পৰাই ভাৰতীয় বিমান বাহিনীৰ হেলিকপ্টাৰৰ শব্দ শুনা গ’ল। সেই শব্দই মাৰ মুখত হাঁহি বিৰিঙাই তুলিলে।\nভনীয়েকৰ এচ অ’ এচ কল (SOS Call) পাই ককায়েক উধাতু খাই আহিল সেই ঘেৰ্ঘেৰিয়া লেম্বেটাৰখনত উঠি। মামাৰ স্কুটাৰ নে ভাৰতীয় বিমান বাহিনীৰ হেলিকপ্টাৰ সেইটো নেদেখালৈকে শব্দ শুনি বুজাৰ উপায় নাই। লগত পিঠিত বান্ধি লৈ আহিছে কোনোবা কাহানিতে চাহ বাগান এখনৰ ব্ৰিটিছ ডাক্তৰে দিয়া চামৰাৰ দৰব-জাতিৰ বেগটো। দূৰৈৰ পৰা দেখিলে আপোনালোকৰ এনে লাগিব যেন দ্বিতীয় মহাযুদ্ধৰ এজন পেৰাট্ৰুপাৰহে।\nককায়েকক ত্ৰাণকৰ্তা ৰূপত দেখি আইৰ দুধাৰি চকুলো বাগৰি আহিল। তাৰ পাছত ইনভেষ্টিগেচন পৰ্ব।\nমামাই মাক সুধিলে— তোৰ পেটতো ক’ত বিষাইছে ?\n: একদম নাভিৰ তলত। মাৰ উত্তৰ।\n: হুমঃ ! মামাৰ মুখৰ পৰা শব্দটো ওলাল।\n: ক’ণ দাদা, তই কচোন, গলব্লাডাৰ হৈছে নেকি ?\n: হুঊ ! বুৰ্বক। গলব্লাডাৰ কেনেকৈ হ’ব? নামটোতে তাৰ পৰিচয়, গলৰ পৰা ওচৰত থাকে কাৰণে তাৰ নাম গলব্লাডাৰ। গলব্লাডাৰ তোৰ তলপেট কেনেকৈ পাবগৈ? মামাই ক’লে।\nষ্টেথ`চক`পডাল কাণত লগাই মামাই মাক দীঘলীয়া উশাহ ল’বলৈ ক’লে। অলপ পৰ ষ্টেথ`চক`পৰে মাৰ তলপেটটো পৰীক্ষা কৰাৰ পাছত মামাই সুধিলে— ৰাতিপুৱা কি খাইছিলি ?\n: ভাত, ডাইল আৰু কালি ৰাতিয়েই ভজা পাঁচটা পটলৰ বড়া।\n: হুমঃ ! প্ৰকান্ড মোছকোছাত হাত বুলাই থাকোঁতে মামাৰ মুখৰ পৰা আকৌ শব্দটো ওলাল।\nগণ্ডগোলটো তাতেই বুজিছ? পট কৰে টেঁটুত ধৰে কাৰণে তাৰ নাম পটেটো ( Potato ) আৰু পট কৰে তল পাইগৈ কাৰণে আনটোৰ নাম পটল। লোভত পৰি পাঁচটাকৈ বাহি পটলৰ বড়া খোৱাৰ কাৰণেই তোৰ তলপেটৰ বিষ, পোনচাতেই বাহি পটলৰ বড়া গৈ তোৰ পেটৰ তল পালেগৈ। মামা ৰূপী ধনন্তৰিয়ে ক’লে।\nতাৰ পাছৰ খিনি চমু।\nমোৰ পুৰণা বেয়া বহী এখনৰ উকা পাত এখিলাত মোমাইদেৱে কেইটামান কাউৰীৰ ঠেং আঁকিলে আৰু মোক ক’লে— যদুৰ ফাৰ্মেচিৰ পৰা এই দৰৱটো লৈ আহ, মোৰ বেগত নাই, দিনত দুবাৰ কৈ দুদিন খুৱাবি।\nতাৰ পাচত পুনৰ ভিক্টৰিয়ান যুগৰ লেম্বেটাৰখনত উঠি মামাৰ প্ৰস্থান।\nদৰৱ দুপালি পৰাৰ পাছতেই মাৰ পেটৰ বিষ ৰাতিলৈ নোহোৱা হ’ল আৰু আমিও মাৰ সন্মুখত মামাৰ গুণগান গাই মামাৰ গৌৰৱেৰে গৌৰৱান্বিত মাৰ সুখৰ সমভাগী হ’লো।\n← মহাত্মা গান্ধীৰ প্ৰতি কবিগুৰু ৰবীন্দ্ৰনাথ\nআধুনিক অসমীয়া সাহিত্যৰ প্ৰথম অনুবাদক আত্মাৰাম শৰ্মা →\nভাল লাগিল । কিন্তু লেখাটো চুটি হৈছে ।\nআৰু অলপ দীঘল হ’লে আৰু ভাল হলহেঁতেন ।


কোকৰাঝাৰত ব্যৱসায়ীক আক্ৰমণৰ আঁৰত ম্যানমাৰত আত্মগোপন কৰি থকা দুৰ্ধৰ্ষ কেএলঅ’ৰ নেতা! ভগ্নী-ভনীজোঁৱাইসহ ৬ জনক গ্ৰেপ্তাৰ - NEWS8 NorthEast\nHome/অসমীয়া/কোকৰাঝাৰত ব্যৱসায়ীক আক্ৰমণৰ আঁৰত ম্যানমাৰত আত্মগোপন কৰি থকা দুৰ্ধৰ্ষ কেএলঅ’ৰ নেতা! ভগ্নী-ভনীজোঁৱাইসহ ৬ জনক গ্ৰেপ্তাৰ\nনিউজ ডেস্কঃ কোকৰাঝাৰৰ চেৰফাংগুৰি অঞ্চলত ক্ষুদ্ৰ ব্যৱসায়ী সুনীল মণ্ডলক গুলীওৱাৰ ঘটনাৰ আঁৰত জড়িত থকাৰ অভিযোগত ৬ জনক গ্ৰেপ্তাৰ কৰিছে আৰক্ষীয়ে।\nএই গুলীবৰ্ষণ কাণ্ডৰ আঁৰত নিষিদ্ধ ঘোষিত সংগঠন কেএলঅ’ জড়িত থকাৰ তথ্য নিশ্চিত কৰি আৰক্ষীয়ে ঘটনাৰ সৈতে জড়িত ৬ জনক গ্ৰেপ্তাৰ কৰা বুলি জানিবলৈ দিয়ে।\nউল্লেখ্য যে, শনিবাৰে নিশা প্ৰায় ৮.৩০ বজাত নাৰাবাৰীত সুনীল মণ্ডলে তেওঁৰ গেলামাল দোকানত বহি থকাৰ সময়তে বাইকত অহা দুজন আততায়ীয়ে তেওঁৰ ওপৰত গুলীচালনা কৰি ঘটনাস্থলীৰ পৰা পলায়ন কৰিছিল।\nএই আক্ৰমণৰ ঘটনাত ব্যৱসায়ী সুনীল মণ্ডলৰ বুকুত গুলী লাগি গুৰুতৰভাৱে আহত হয় আৰু বৰ্তমান তেওঁ বঙাইগাঁৱৰ এখন ব্যক্তিগত হাস্পতালত চিকিৎসাধীন হৈ আছে।\nইফালে এই লোমহৰ্ষক কাণ্ডৰ পিছতে আৰক্ষীয়ে ক্ষীপ্ৰতাৰে তদন্ত আৰম্ভ কৰে। কোকৰাঝাৰ জিলাৰ আৰক্ষী অধীক্ষক প্রতীক বিজয় কুমাৰ থুবেয়ে শনিবাৰে্ই ঘটনাাস্থলী পৰিদৰ্শন কৰি পৰিস্থিতিৰ বুজ লয়।\nঘটনাৰ অনুসন্ধান চলাই দেওবাৰে আৰক্ষীৰ এক সূত্ৰই সদৰী কৰা মতে, নিষিদ্ধ ঘোষিত সংগঠন কে এল অ’ৰ ম্যানমাৰত আত্মগোপন কৰি থকা দুৰ্ধৰ্ষ নেতা পাৰ্থপ্ৰতিম বৰ্মন ওৰফে বাপ্পা ওৰফে পাভেলৰ নিৰ্দেশতে এই আক্ৰমণ সংঘটিত কৰা হৈছিল।\nআৰক্ষীৰ মতে সম্প্ৰতি ম্যানমাৰত থকা কে এল অ’ৰ নেতা পার্থপ্রতিম বৰ্মনে দিয়া নিৰ্দেশ অনুসৰি নিতু ৰায় নামৰ কেএলঅ’ৰ সদস্যজনে ব্যৱসায়ী সুনীল মণ্ডলৰ ওপৰত আক্ৰমণ চলাইছিল।\nআৰক্ষীয়ে ইতিমধ্যে এই ঘটনাৰে প্ৰত্যক্ষ আৰু পৰোক্ষভাৱে জড়িত থকাৰ অভিযোগত মুঠ ৬ জন লোকক গ্ৰেপ্তাৰ কৰিছে। গ্ৰেপ্তাৰ কৰা সকলৰ ভিতৰত আছে দুৰ্ধৰ্ষ নেতা পাৰ্থপ্ৰতিম বৰ্মন ওৰফে বাপ্পাৰ ভগ্নী তথা কোকৰাঝাৰৰ মডেল নৱনীতা বৰ্মন ব’থ্ৰা আৰু তেওঁৰ স্বামী বিকাশ ব’থ্ৰাও।\nতদুপৰি আৰক্ষীয়ে সুনীল মণ্ডলৰ ওপৰত আক্ৰমণ সংঘটিত কৰ নিতু ৰায়ৰ ভাতৃ গৌৰ চন্দ্ৰ ৰায় (৩৮), প্ৰাক্তন কেএলঅ’ৰ সদস্য নিৰ্মল ৰায় (৩২)ৰ লগতে উত্তম ৰায় আৰু মৃদুল ৰায় নামৰ লোক কেইজনকো গ্ৰেপ্তাৰ কৰে।\nআৰক্ষীৰ সূত্ৰই সদী কৰা মতে, দুৰ্ধৰ্ষ কেএলঅ’ নেতা তথা আক্ৰমণ কাণ্ডৰ মাষ্টাৰ মাইণ্ড পাৰ্থপ্ৰতিম বৰ্মনে সঘনাই ভগ্নী আৰু ভনীজোঁৱাইৰ সৈতে যোগাযোগ ৰক্ষা কৰি চলিছিল। তদুপৰি প্ৰাক্তন প্ৰাক্তন কেএলঅ’ নেতা নিৰ্মল ৰায়ৰ সৈতে যোগাযোগ হৈ আহিছিল পাৰ্থপ্ৰতিম বৰ্মনৰ।\nএনে পৰিপ্ৰেক্ষিততে নৱনীতা বৰ্মন ব’থ্ৰা আৰু বিকাশ ব’থ্ৰাৰ লগতে নিৰ্মল ৰায়ক আৰক্ষীয়ে গ্ৰেপ্তাৰ কৰা বুলি জানিবলৈ দিয়ে।\nকোকৰাঝাৰ আৰক্ষীয়ে আটাইকেইজনৰ বিৰুদ্ধে ভাৰতীয় দণ্ডবিধিৰ ১২০ (বি)/১২১ (এ)/১২২/৩২৩/৩০৭/৩৮৪/৩৮৭ আৰু বেআইনী কাৰ্যকলাপ প্ৰতিৰোধ আইনৰ ২৭(১এ) তথা ২৭ (১বি) ধাৰাৰ অধীনত ২৩/২০২২ নম্বৰৰ গোচৰ ৰুজু কৰি অনুসন্ধান আৰম্ভ কৰিছে।\nমুখ্যমন্ত্ৰীৰ কনভয়ক অভাৰটেক কৰিবলৈ গৈ মহানগৰীত আটক এজন যুৱক...


তনুজা - অসমীয়া ৱিকিপিডিয়া\n২০১২ চনত তনুজা\n২৩ ছেপ্টেম্বৰ, ১৯৪৩ (৭৮ বছৰ)\nবোম্বাই, ব্ৰিটিছ-শাসিত ভাৰত, (বৰ্তমানৰ মুম্বাই, মহাৰাষ্ট্ৰ, ভাৰত)\n(বি.১৯৭৩ – ২০০৮; মৃত্যু)\nকুমাৰসেন সমৰ্থ আৰু শোভনা সমৰ্থ\nকাজল আৰু তনিষা মুখাৰ্জী\nতনুজা সমৰ্থ (ইংৰাজী: Tanuja Samarth, জন্ম: ২৩ ছেপ্টেম্বৰ ১৯৪৩)ৰ জনপ্ৰিয় নাম হৈছে তনুজা। ভাৰতীয় চলচ্চিত্ৰ জগতৰ পৰিচিত ব্যক্তিত্ব তনুজাই সৰ্বাধিক কাম কৰিছে হিন্দী ভাষাৰ ছবিত। তেখেত অভিনেত্ৰী শোভনা সমৰ্থ আৰু ছবি প্ৰযোজক কুমাৰসেন সমৰ্থৰ জীয়েক। আনহাতে তনুজাৰ বিবাহ সম্পন্ন হৈছে ছবি-নিৰ্মাতা শমু মুখাৰ্জীৰ সৈতে। তেওঁলোকৰ দুয়োগৰাকী জীয়েক কাজল আৰু তনিষা মুখাৰ্জী অভিনেত্ৰী। দুটাকৈ ফিল্মফেয়াৰ বঁটা লাভ কৰিবলৈ সক্ষম হোৱা তনুজাক 'মেমডিডি' (১৯৬১), 'ছান্দ অঔৰ সুৰজ' (১৯৬৫), 'বাহাৰেন ফিৰ ভি আয়েংগি' (১৯৬৬), 'জুৱেল থিফ' (১৯৬৭), 'হাথী মেৰে সাথী (১৯৭১), আৰু 'মেৰে জীৱন সাথী' (১৯৭২)-ৰ দৰে ছবিত আগবঢ়োৱা অনবদ্য প্ৰদৰ্শনৰ বাবে স্মৰণ কৰা হয়। ১৯৬০ আৰু ১৯৭০ৰ দশকত তনুজাই বলিউদৰ প্ৰসিদ্ধ তাৰকা সঞ্জীৱ কুমাৰ, ৰাজেশ খান্না আৰু ধৰ্মেন্দ্ৰৰ লগত যুটি বান্ধিছে।\nতনুজাৰ জন্ম হৈছিল এটি মাৰাঠী পৰিয়ালত। পিতৃ আছিল ছবি-নিৰ্মাতা কুমাৰছেন সমৰ্থ আৰু মাতৃ আছিল অভিনেত্ৰী শোভনা সমৰ্থ। তনুজাৰ বাই-ভনী আছিল তিনিগৰাকী। তাৰে ভিতৰত অভিনেত্ৰী নূতনো আছিল। তনুজাৰ আইতাক আছিল ৰত্তন বাই আৰু খুৰীয়েক আছিল নলিনী জয়ৱন্ত। তেওঁলোকো অভিনেত্ৰী আছিল। শোভনাই তনুজাৰ বাবে প্ৰথম ছবিখন নিৰ্মাণ কৰিছিল। তনুজাই ১৯৭৩ চনত ছবি-নিৰ্মাতা শমু মুখাৰ্জীৰ লগত বৈবাহিক জীৱনৰ আৰম্ভণি কৰে। তেওঁলোকৰ দুটি কন্যা সন্তান কাজল আৰু তনিষা মুখাৰ্জীও অভিনেত্ৰী। ২০০৮ চনৰ ১০ এপ্ৰিলত স্বামী শমু মুখাৰ্জীৰ হৃদৰোগৰ ক্ৰিয়া বন্ধ হৈ মৃত্য হয়।\nজ্যেষ্ঠ ভগ্নী নূতনৰ দ্বাৰা নিৰ্মিত ছবি 'হামাৰী বেটী' (১৯৫০)ত 'বেবি তনুজা' শীৰ্ষক চৰিত্ৰটোত অভিনয় কৰি তনুজাই ছবি-জগতত পদাৰ্পণ কৰে। ১৯৬০ চনত 'চাবিলি' নামৰ ছবিখন আছিল কিশোৰী তনুজাৰ প্ৰথমখন ছবি। এইখন ছবি পৰিচালনা কৰিছিল তনুজাৰ মাতৃয়ে আৰু কেন্দ্ৰীয় চৰিত্ৰত অভিনয় কৰিছিল নূতনে। তাৰ পিছৰটো বছৰতে তনুজাই জীৱনৰ উল্লেখযোগ্য ছবিখনত অভিনয় কৰে। সেইখন ছবি আছিল 'হামাৰী য়াদ আয়েগী'। ছবিখনৰ পৰিচালক আছিল কিদাৰ শৰ্মা। এইগৰাকী পৰিচালকেই ইয়াৰ পূৰ্বে ৰাজ কাপুৰ, মধুবালা আৰু গীতা বালীৰ প্ৰতিভাক আৱিষ্কাৰ কৰিছিল। ১৯৬৯ চনত তনুজাই ফিল্মফেয়াৰৰ পৰা শ্ৰেষ্ঠ সহ-অভিনেত্ৰীৰ বঁটা লাভ কৰে। সেইখন ছবিৰ নাম আছিল 'পেইছা য়া প্যাৰ'। সত্তৰৰ দশকৰ মধ্যভাগতে তনুজাই বঙালী ভাষাৰ ছবিতো অভিনয় আৰম্ভ কৰে। তাৰে দুখনমান ছবি হৈছে 'দেয়া নেয়া' (১৯৬৩), 'ৰাজকুমাৰী' (১৯৭০)। 'দেয়া নেয়া'ত তনুজাৰ বিপৰীতে অভিনয় কৰিছিল উত্তম কুমাৰে। ১৯৭১ চনৰ ছুপাৰহিট ছবি 'হাথী মেৰে ছাথী'ত অভিনয় কৰি উঠি তনুজাই 'দূৰ কা ৰাহী', 'মেৰে জীৱন সাথী' (১৯৭২)ৰ দৰে ছবিত অভিনয় কৰে। ২০০৩ চনত তনুজাই 'খাকী' নামৰ ছবিখনত অভিনয় কৰে।\n১৯৬৪: 'বেনাজিৰ'ৰ বাবে বেংগল ছবি সংগঠনৰ শ্ৰেষ্ঠ সহ-অভিনেত্ৰীৰ বঁটা\n১৯৬৮ - 'জিৱেল থিফ'ৰ বাবে শ্ৰেষ্ঠ সহ-অভিনেত্ৰীৰ ফিল্মফেয়াৰ মনোনয়ন\n১৯৭০ - 'পেয়ছা য়া প্যাৰ'ৰ বাবে ফিল্মফেয়াৰৰ পৰা শ্ৰেষ্ঠ সহ-অভিনেত্ৰীৰ বঁটা\n২০১৩ - মাৰাঠী ভাষাৰ ছবি 'পিটুৰ ৰুন'ৰ বাবে শ্ৰেষ্ঠ অভিনেত্ৰীৰ বঁটা, বিংশতম লাইফ অকে স্ক্ৰীণ এৱাৰ্ডত\n২০১৪ - অপছৰা ফিল্ম এণ্ড টেলিভিছন প্ৰডিউছাৰত গিল্ড এৱাৰ্ডত জীৱনজোৰা সাধনাৰ বঁটা\n২০১৪ - ফিল্মফেয়াৰ জীৱনজোৰা সাধনাৰ বঁটা।\n↑ "Tanuja". Times of India. https://m.timesofindia.com/topic/Tanuja। আহৰণ কৰা হৈছে: 2019-03-19.\n↑ Tanuja Profile, Picture Gallery Archived 18 September 2009 at the Wayback Machine\n"https://as.wikipedia.org/w/index.php?title=তনুজা&oldid=293838"ৰ পৰা অনা হৈছে


চকুৰ ছানি পৰা ৰোগঃ — Vikaspedia\nচকু ছানি পৰা ৰোগ কি ?\nচকুৰ ছানি পৰা ৰোগ কিয় হয় ?\nচকুৰ ছানি পৰা ৰোগৰ লক্ষণঃ\nচকুৰ ছানি পৰা ৰোগৰ জটিলতাঃ\nচকুৰ ছানি পৰা ৰোগৰ চিকিৎসাঃ\nমানুহৰ দৃষ্টিশক্তি ক্ৰমান্বয়ে কমি আহি শেহলৈ একেবাৰে লোপ পোৱাৰ বহুতো কাৰণ থাকে। চকুত আঘাত পোৱা, কৰ্ণিয়াৰ ঘা, ভিটামিন ‘এ’ৰ অভাৱ, ডায়েবেটিছ উচ্চ ৰক্তচাপ আৰু চকুৰ ছানি পৰা ইত্যাদি বিভিন্ন কাৰণ। এইবোৰৰ ভিতৰত প্ৰথম আৰু প্ৰধান কাৰণটো হ’ল চকুৰ ছানি পৰা ৰোগ। ইংৰাজীত ইয়াক ‘কেটেৰেক্ট’ বুলি কোৱা হয়। দৃষ্টিহীনতাত ভোগা প্ৰায় শতকাৰ আশী ভাগ লোকেই ছকুৰ ছানি পৰা ৰোগী। এই ৰোগবিধ জন্মাৱস্থাৰ পৰা বৃদ্ধকাল পৰ্যন্ত যিকোনো সময় বা বয়সৰ লোকৰ হ’ব পাৰে। তথাপি ইয়াক বিশেষকৈ বৃদ্ধাৱস্থাৰ মানুহৰ মাজত অধিক হোৱা দেখা যায়। প্ৰায় শতকৰা আশীভাগ চকুৰ ছানি পৰা ৰোগীয়ে ৬০ বছৰ বয়সৰ ঊৰ্ধ্বৰ ব্যক্তি।\nমানুহৰ চকুৰ ভিতৰত এখন স্বচ্ছ লেণ্স থাকে। ই এখন অতি উচ্চ ক্ষমতাসম্পন্ন লেণ্স। যাৰ মাজেৰে পোহৰৰ ৰশ্মি প্ৰতিসাৰিত হৈ চকুৰ ভিতৰৰ ৰেটিনাত পৰে। বাহিৰৰ বিভিন্ন বস্তুৰ আকৃতিৰ প্ৰতিবিম্ব পোহৰৰ মাধ্যমেৰে আহি ৰেটিনাত প্ৰতিবিম্বিত হয় আৰু আৰু তেতিয়াই আমি বস্তুটো চকুৰে দেখা পাওঁ। চকুৰ ছানি পৰা ৰোগ হ’লে এই লেণ্সখনৰ প্ৰ’টিনভাগৰ জৈৱ ৰাসায়নিক বিক্ৰিয়া সংঘটিত হৈ গোট মাৰে। ফলত লেণ্সখনে স্বচ্ছ অৱস্থাৰ পৰা অস্বচ্ছ ৰূপ ধাৰণ কৰে। তেতিয়া লেণ্সখনৰ এই অস্বচ্ছতাৰ বাবে বাহিৰৰ পৰা পোহৰৰ ৰশ্মি চকুৰ অন্তৰ্ভাগত প্ৰতিসাৰিত হোৱাত বাধাৰ সৃষ্টি হয়। ফলত সাধাৰণ অৱস্থাত হোৱাৰ দৰে বাহিৰৰ বিভিন্ন বস্তুৰ পৰা পোহৰৰ মাধ্যমেৰে অহা বস্তুবোৰৰ আকৃতিৰ প্ৰতিবিম্ব ৰেটিনাত প্ৰতিবিম্বিত নহয়। ফলত চকুত ছানি পৰা ৰোগীজনে ছানি পৰা চকুটোৰ বাহ্যিক বস্তুবোৰৰ আকাৰ, আকৃতি আদি পূৰ্ণৰূপত নেদেখা হৈ পৰে।\n(ক) বয়স বাঢ়ি অহাৰ লগে লগে যেনেকৈ চুলি পকে, দাঁত সৰে, ঠিক তেনেকৈ চকুত ছানি পৰিব পাৰে আৰু লাহে লাহে চকুৰ দৃষ্টিশক্তি কমি আহে।\n(খ) গৰ্ভাৱস্থাত মাতৃৰ পুষ্টিহীনতা, ক্ষতিকাৰক ঔষধ সেৱন, মাতৃৰ ডায়েবেটিছ, বিভিন্ন ভাইৰেল সংক্ৰমণ আদিৰ বাবেও জন্মৰ লগে লগে অথবা জন্মৰ কেইবছৰমান পাছতে কেঁচুৱাটিৰ চকুৰ ছানি পৰা ৰোগ হ’ব পাৰে।\n(গ) চকুত আঘাত পালেও সময়তকৈ আগতে চকুত ছানি পৰা ৰোগ হ’ব পাৰে।\n(ঘ) একেটা পৰিয়ালতে বহুকেইজন ব্যক্তিৰ বা বংশগতভাৱেও (প্ৰায় তিনি শতাংশ) কম বয়সতে চকুৰ ছানি পৰা ৰোগ হ’ব পাৰে।\n(ঙ) বয়সস্থ লোকৰ মাজত ডায়েবেটিছ, চকুৰ অন্তৰ্ভাগৰ ৰোগ, শৰীৰত বিদ্যুত্ প্ৰৱাহিত হোৱা, ৰেডিঅ’থেৰাপী লোৱা আদিৰ ফলতো চকুৰ ছানি পৰা ৰোগ হ’ব পাৰে।\n(১) প্ৰাৰম্ভিক পৰ্যায়ত ৰোগীয়ে পোহৰৰ ফালে চালে বা চাকিৰ চৌকাষে বৰ্ণালী বা ৰামধেনুৰ আকৃতি দেখা যায়। এটা বস্তুকে দুটা বা ততোধিকভাৱে দেখা যায়। পোহৰৰ চাকিবোৰ বেছি ডাঙৰ আকাৰত দেখা যায়।\n(২) চকুত কোনো ধৰণৰ বিষ অনুভৱ নোহোৱাকৈ দৃষ্টিশক্তি ক্ৰমান্বয়ে কমি আহে।\n(৩) ছানি ক্ৰমান্বয়ে বাঢ়ি আহিলে দূৰৈৰ বস্তু কমকৈ দেখা পোৱা যায়, কেৱল ছায়াকৃতি ৰূপতহে দেখা পোৱা যায়। ওচৰৰ বস্তু চোৱা বা পঢ়া-শুনা কৰা কাম ঠিকমতেই কৰিব পাৰে।\n(৪) লাহে লাহে ছানি ডাঠ হ’লে, সেইখিনি দৃষ্টিশক্তিও নাইকিয়া হৈ যায়। কেৱল চকুৰ এক বা ডেৰ ফুটমান আঁতৰতহে আঙুলি গণিব পাৰে বা হাত লৰচৰ কৰা গম পায়। পিছলৈ কেৱল পোহৰৰ ৰশ্মি অহাহে অনুভূত হয়। এই অৱস্থাটোক ছানি পূৰঠ হোৱা বুলি কোৱা হয়। এই পৰ্যায়ত ৰোগীৰ দৃষ্টিহীনতাৰ বাদে আন আন কোনো জটিলতা দেখা নিদিয়ে।\n(৫) কেতিয়াবা ৰোগীৰ চকুৰ মণিটো বগা বা হালধীয়া হোৱা বুলি বাহিৰৰ পৰা দেখিলেই অনুমান কৰিব পাৰি।\nছানি পূৰঠ হোৱা অৱস্থা বা তাৰ আগতে যদি চিকিত্সকৰ পৰামৰ্শ মতে উপযুক্ত চিকিত্সা কৰা নহয়, তেন্তে নানা জটিলতাই দেখা দিব পাৰে। কেতিয়াবা ছানি পূৰঠ হৈ বহুত দিন থাকিলেও ফাটি যোৱা, লেণ্সখন সৰি পৰা আৰু চকুৰ ভিতৰতে ক্ৰিয়া হৈ ছানি গলি গৈ চকুৰ ভিতৰৰ প্ৰেছাৰ বা চাপ বৃদ্ধি কৰি গ্লুক’মাৰ সৃষ্টি কৰিব পাৰে। তেতিয়া চকু ৰঙা পৰে, ফুলি উঠে, চকুৰ অসহ্য বিষ হয়, মূৰৰ বিষ আৰু বমিও হ’ব পাৰে। এই উপসৰ্গবোৰ হ’লে চকুৰ দৃষ্টি ঘূৰাই আনিব পৰা শক্তিখিনিও নাইকিয়া হৈ পৰিব পাৰে। তেতিয়া জৰুৰী অস্ত্ৰোপচাৰ কৰিলেহে আৰোগ্য লাভ কৰা দেখা যায়।\n(ক) ছানি পৰা ৰোগত ঔষধৰ বিশেষ ভূমিকা নাই। বহু ৰোগী বা অভিভাৱকে ভাবে ঔষধৰ দ্বাৰা ছানিটো নোহোৱা কৰিব পাৰি। কোনোধৰণৰ চকুত দিয়া ঔষধ বা খোৱা ঔষধে চকুৰ ছানি নোহোৱা কৰিব নোৱাৰে। প্ৰাৰম্ভিক অৱস্থাত ভিটামিন বা এণ্টিঅক্সিডেণ্ট কেপচুল খালে হয়তো ছানি পূৰঠ হোৱাত অলপ বিলম্ব ঘটাব পাৰি।\n(খ) অস্ত্ৰোপচাৰেই ছানি পৰা ৰোগৰ একমাত্ৰ চিকিত্সা। এই ৰোগৰ অস্ত্ৰোপচাৰ পদ্ধতি কেইবাপ্ৰকাৰৰ আছে। কিন্তু পদ্ধতি যিয়েই নহওক, অস্ত্ৰোপচাৰৰ উদ্দেশ্য এটাই অস্ত্ৰোপচাৰ কৰি ছানি পৰা অস্বচ্ছ লেণ্সখন চকুৰ ভিতৰৰ পৰা আঁতৰাই তাৰ ঠাইত এখন কৃত্ৰিম স্বচ্ছ লেণ্স মাইক্ৰ’স্কোপৰ সহায়ক চকুৰ ভিতৰত স্থাপন কৰে। ফলত নতুনকৈ স্থাপন কৰা কৃত্ৰিম স্বচ্ছ লেণ্সখনৰ মাজেদি পোহৰ প্ৰতিসাৰিত হ’ব পাৰে আৰু ৰোগীয়ে আগৰ নিচিনাকৈ বস্তুবোৰ দেখা হয়। ৰোগীয়ে পুনৰ সম্পূৰ্ণভাৱে দৃষ্টিশক্তি ঘূৰাই পায়। ৰোগীজনে অস্ত্ৰোপচাৰৰ পাছত বিনা চশমা বা অতি কম পাৱাৰৰ চশমাৰে দেখা হয়। কেৱল পঢ়াশুনা কৰাৰ বাবেহে চশমাৰ দৰকাৰ হয়। আজিকালি ফেক’ইমালছিফিকেচন নামৰ অত্যাধুনিক যন্ত্ৰ এটাৰ সহায়ত ছানিপৰা লেণ্সখন চকুৰ ভিতৰতে আলট্ৰাছনিক পাৱাৰেৰে ইমালছিফাই বা গুড়ি কৰি বাহিৰ কৰা হয় আৰু তাৰ ঠাইত এখন ভাঁজ কৰিব পৰা কৃত্ৰিম লেণ্স লগোৱা হয়। এটা সৰু ফুটা কৰি চিলাই নোহোৱাকৈ এই অস্ত্ৰোপচাৰ কৰা হয় বাবে অস্ত্ৰোপচাৰৰ সময়ত ৰোগীয়ে কোনো ধৰণৰ কষ্ট নাপায় আৰু একেদিনাই অস্ত্ৰোপচাৰৰ কেইঘণ্টামান পাছতে ঘৰলৈ যাব পাৰে। অতি কম দিনৰ ভিতৰতে দৈনন্দিন কাম কৰিব পৰা হয়। যিকোনো বয়সৰ লোকৰে, নৱজাতকৰ পৰা নব্বৈ-এশ বছৰীয়া বৃদ্ধলৈকে এনে অস্ত্ৰোপচাৰ কৰিব পাৰি। বহুলোকে চিন্তা কৰে সাধাৰণ চশমা বা কণ্টেক লেণ্সৰ দৰে চকুৰ ভিতৰত লগোৱা কৃত্ৰিম লেণ্সখনো সলনি কৰিব লাগে নেকি ? এই নতুনকৈ লগোৱা কৃত্ৰিম লেণ্সখন জীৱনযুৰি চকুৰ ভিতৰত থাকিলেও একো ক্ষতি নহয়।\nসেয়েহে চকুৰ ছানি পৰা অন্ধকাৰত ডুব গৈ থাকিব নালাগে, উপযুক্ত সুবিধা আৰু অভিজ্ঞ চিকিত্সকৰ দ্বাৰা অস্ত্ৰোপচাৰ কৰি দৃষ্টিশক্তি ঘূৰাই আনিব লাগে। আজিকালি অসমৰ আটাইকেইখন চিকিত্সা মহাবিদ্যালয় হস্পিতালতে বিনামূলীয়াকৈ আৰু অতি সুলভ মূল্যতে এনেধৰণৰ চিকিত্সা সম্ভৱ।


ৰাজ কুন্দ্ৰাৰ বিৰুদ্ধে মুম্বাই আৰক্ষীৰ ১৫০০ পৃষ্ঠাৰ চাৰ্জশ্বীট !– News18 assam\nHome » photogallery » lifestyle »Pornography Case: ৰাজ কুন্দ্ৰাৰ বিৰুদ্ধে মুম্বাই আৰক্ষীৰ ১৫০০ পৃষ্ঠাৰ চাৰ্জশ্বীট ! লিপিবদ্ধ হৈছে ৪৩ গৰাকী সাক্ষীৰ বিবৃতি, ইয়াৰ ভিতৰত আছে পত্নী শিল্পা চেট্টীও...\nPornography Case: ৰাজ কুন্দ্ৰাৰ বিৰুদ্ধে মুম্বাই আৰক্ষীৰ ১৫০০ পৃষ্ঠাৰ চাৰ্জশ্বীট ! লিপিবদ্ধ হৈছে ৪৩ গৰাকী সাক্ষীৰ বিবৃতি, ইয়াৰ ভিতৰত আছে পত্নী শিল্পা চেট্টীও...\nমুম্বাই অপৰাধ শাখাই বুধবাৰে পৰ্ণগ্ৰাফী গোচৰত (Pornography Case) ১৫০০ পৃষ্ঠাৰ পৰিপূৰক অভিযোগপত্ৰ উপস্থাপন কৰে। সংবাদ সংস্থা ANIৰ মতে, বলীউডৰ বিখ্যাত অভিনেত্ৰী শিল্পা চেট্টী (Shilpa Shetty)ৰ স্বামী আৰু ব্যৱসায়ী ৰাজ কুন্দ্ৰা (Raj Kundra)ৰ বিৰুদ্ধে অভিযোগপত্ৰ দাখিল কৰা হৈছে।\n| September 16, 2021, 12:07 IST\nমুম্বাই অপৰাধ শাখাই বুধবাৰে পৰ্ণগ্ৰাফী গোচৰত (Pornography Case) ১৫০০ পৃষ্ঠাৰ পৰিপূৰক অভিযোগপত্ৰ উপস্থাপন কৰে। সংবাদ সংস্থা ANIৰ মতে, বলীউডৰ বিখ্যাত অভিনেত্ৰী শিল্পা চেট্টী (Shilpa Shetty)ৰ স্বামী আৰু ব্যৱসায়ী ৰাজ কুন্দ্ৰা (Raj Kundra)ৰ বিৰুদ্ধে অভিযোগপত্ৰ দাখিল কৰা হৈছে। Photo-@ShilpaShetty instagram\nশেহতীয়া তথ্য অনুসৰি, মুম্বাই আৰক্ষীয়ে চাৰ্জশ্বীটত ৪৩ জন সাক্ষীৰ বিবৃতি লিপিবদ্ধ কৰা হৈছে বুলি তথ্য ভাগ বতৰা কৰিছে। ৪৩ জন সাক্ষীৰ ভিতৰত আছে ৰাজ কুন্দ্ৰাৰ পত্নী শিল্পা চেট্টী আৰু অভিনেত্ৰী শ্বেৰলিন চোপ্ৰা (Sherlyn Chopra)।\nৰাজ কুন্দ্ৰা ১৯ জুলাই, ২০২১ ৰ পৰা কাৰাগাৰত আছে। তেওঁক পৰ্ণ চিনেমা নিৰ্মাণৰ অভিযোগত গ্ৰেপ্তাৰ কৰা হৈছিল। ৰাজ কুন্দ্ৰাৰ জামিন আবেদনৰ শুনানি ১৬ ছেপ্টেম্বৰত পুনৰ এবাৰ সত্ৰ আদালতত হ'ব। 8 ছেপ্টেম্বৰত, ৰাজ কুন্দ্ৰাৰ অধিবক্তাসকলে আদালতৰ পৰা পৰৱৰ্তী তাৰিখ বিচাৰিছিল, যাৰ পিছত পৰৱৰ্তী শুনানিৰ তাৰিখ ১৬ ছেপ্টেম্বৰ দিয়া হৈছিল।\nআনহাতে, ৰাজ কুন্দ্ৰাৰ পৰ্ণগ্ৰাফী গোচৰৰ শিৰোনামৰ মাজতে, শিল্পা চেট্টী বুধবাৰেহে বৈষ্ণো দেৱী দৰ্শনৰ বাবে উপস্থিত হৈছে। ৰাজ কুন্দ্ৰাক কাৰাগাৰলৈ যোৱাৰ পিছৰে পৰা শিল্পা কিছুদিন কেমেৰাৰ সন্মুখৰ পৰা আঁতৰি আছিল কিন্তু তাৰ পিছত কামলৈ ঘূৰি আহিছিল।শেহতীয়াকৈ, শ্লিপাই তেওঁৰ সন্তানৰ সৈতে গণেশ উৎসৱ উদযাপন কৰিছিল।\nPhoto- @ShilpaShetty instagram


Lafty D in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Lafty D ar byavahar, ppali, parshwakriya, upkaar, kriya-pratikriya aaru satarkatabani\nLafty D की जानकारी\nLafty D ৰ লাভ আৰু ব্যৱহাৰসমূহ- Lafty D Benefits & Uses in Assamese- Lafty D ar laabh aaru byavaharsamuh\nLafty D ৰ পালি আৰু সেয়া কেনেদৰে ল'ব- Lafty D Dosage & How to Take in Assamese - Lafty D ar paali aaru xeya kenedore lobo\nLafty D ৰ পাৰ্শ্চক্ৰিয়াসমূহ- Lafty D Side Effects in Assamese- Lafty D ar parshwakriyasamuh\nLafty D সংক্ৰান্ত সতৰ্কতাবাণীসমূহ- Lafty D Related Warnings in Assamese- Lafty D xonkranta xatarkatabanisamuh\nঅইন দৰৱৰ সৈতে Lafty Dৰ গুৰুতৰ ক্ৰিয়া-প্ৰতিক্ৰিয়া- Severe Interaction of Lafty D with Other Drugs in Assamese- Oinor xoite Lafty D ar gurutor kriya-pratikriya\nLafty D মতভেদসমূহ- Lafty D Contraindications in Assamese- Lafty D nishedhsamuh\nLafty D ৰ বিষয়ে সততে সোধা প্ৰশ্নসমূহ- Frequently asked Questions about Lafty D in Assamese- Lafty D ar bikhoye satate xodha prashnasamuh\nখাদ্য আৰু মদৰ সৈতে Lafty D ক্ৰিয়া-প্ৰতিক্ৰিয়া- Lafty D Interactions with Food and Alcohol in Assamese- khadya aaru modor xoite Lafty D kriya-pratikriya\nLafty D ৰ লাভ আৰু ব্যৱহাৰসমূহ - Lafty D Benefits & Uses in Assamese - Lafty D ar laabh aaru byavaharsamuh\nLafty D তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLafty D ৰ পালি আৰু সেয়া কেনেদৰে ল'ব - Lafty D Dosage & How to Take in Assamese - Lafty D ar paali aaru xeya kenedore lobo\nLafty D-ৰ উপাদানসমূহ - Lafty D Active Ingredients in Assamese - Lafty D-ar upadaansamuh\nLafty D ৰ পাৰ্শ্চক্ৰিয়াসমূহ - Lafty D Side Effects in Assamese - Lafty D ar parshwakriyasamuh\nগৱেষণাৰ ভিত্তিত, Lafty D ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLafty D সংক্ৰান্ত সতৰ্কতাবাণীসমূহ - Lafty D Related Warnings in Assamese - Lafty D xonkranta xatarkatabanisamuh\nLafty D-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Lafty Dএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Lafty D পুনৰাই গ্ৰহণ নকৰিব।\nLafty D-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Lafty D ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Lafty D কি প্ৰভাৱ দেখা গৈছে?\nবৃক্ক can be affected by Lafty Dৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nযকৃতত Lafty D কি প্ৰভাৱ দেখা গৈছে?\nLafty Dৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Lafty D ৰ কি প্ৰভাৱ দেখা গৈছে?\nLafty Dৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Lafty Dৰ গুৰুতৰ ক্ৰিয়া-প্ৰতিক্ৰিয়া - Severe Interaction of Lafty D with Other Drugs in Assamese - Oinor xoite Lafty D ar gurutor kriya-pratikriya\nLafty D তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLafty D মতভেদসমূহ - Lafty D Contraindications in Assamese - Lafty D nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Lafty D লোৱা অনুচিত যাতে -\nLafty D ৰ বিষয়ে সততে সোধা প্ৰশ্নসমূহ - Frequently asked Questions about Lafty D in Assamese - Lafty D ar bikhoye satate xodha prashnasamuh\nএই Lafty D-এ অভ্য়াস বা নিচাৰ সৃষ্টি কৰে নেকি?\nনহয়, Lafty D লোৱাটোৱে কোনো আসক্তিৰ সৃষ্টি নকৰে।\nনহয়, Lafty D লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, চিকিত্সা পৰামৰ্শ অনুসাৰেহে Lafty D লওক।\nLafty D য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Lafty D ক্ৰিয়া-প্ৰতিক্ৰিয়া - Lafty D Interactions with Food and Alcohol in Assamese - khadya aaru modor xoite Lafty D kriya-pratikriya\nখাদ্য আৰু Lafty Dৰ ক্ৰিয়া-প্ৰতিক্ৰিয়া\nখাদ্যৰ সৈতে Lafty D লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Lafty Dৰ মাজৰ প্ৰতিক্ৰিয়া\nLafty Dৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nLafty D ৰ অনুকল্প - Substitutes for Lafty D in Assamese\nLafty D के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Lafty D লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Lafty D ব্যৱহাৰ কৰিছিল নেকি?\nআপুনি কিমান পৰিমাণে Lafty D সেৱন কৰিছিল?\nআপুনি Lafty D ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Lafty D সেৱন কৰে?